
BARE  EN 
ÆLDSTE 


ÆLDSTE 
BRUCE  R. 


McCONKIE 


Brødre,  hvad  mener  I  om  en  ældstes 
myndighed?  Det  sker,  at  der  er  en, 
der  spørger:  „Hvor  meget  er  du  i 
præstedømmet?"  Og  så  lyder  svaret 
måske:  ,,Åh,  jeg  er  bare  ældste." 
Bare  ældste!  Bare  den  titel,  ved  hvil- 
ken medlemmerne  af  De  tolvs  Råd  er 
stolte  over  at  blive  kaldt;  kun  den 
titel,  som  kirkens  præsident  bærer, 
som  gennem  åbenbaring  er  den 
første  ældste  (se  L&P  20:2,  5);  kun 
den  stilling,  som  millioner  af  men- 
nesker ordineres  til  under  de  sted- 
fortrædende ordinanser  i  de  hellige 
templer. 

Bare  en  ældste!  Kun  den  stilling, 
som  gør  det  muligt  for  en  mand  at 
indgå  i  den  nye  og  evige  ægteskabs- 
pagt og  få  sin  kone  og  sine  børn 
beseglet  til  sig  for  evigt;  kun  den 
stilling,  som  forbereder  en  mand 
til  naturligt  at  blive  patriark  for  sine 
efterkommere  og  til  at  regere  i  Israels 
hus  til  evig  tid;  kun  den  stilling,  som 
er  en  forudsætning  for  at  modtage 
velsignelsernes  fylde  i  Herrens  hus; 
kun  den  stilling,  som  åbner  dørene 
til  evig  ophøjelse  i  den  højeste 
Himmel  i  Det  celestiale  Rige,  hvor 
mennesket  bliver  som  Gud  er. 
Kun  en  ældste!  Kun  en  mand,  som 
er  ordineret  til  at  prædike  evangeliet, 
opbygge  riget  og  fuldkommengøre 
de  hellige;  kun  en  missionær,  hvis 
ord  er  hellig  skrift;  kun  en  mand,  der 
indtager  den  stilling,  der  medfører 
ret  til  at  modtage  Himmeriges  riges 
hemmeligheder,  at  se  Himlene  åbne- 
de, at  have  forbindelse  med  den 
Førstefødtes  forsamling  og  menig- 
hed, at  nyde  Gud  Faderens  og  Jesu 
Kristi,  den  nye  pagts  mæglers, 
fællesskab  og  nærværelse.  (Se  L&P 
107:19) 

Kun  en  ældste!  Enhver  ældste  i  kir- 
ken har  præstedømmet  i  lige  så  høj 
grad  som  kirkens  præsident.  Ingen 
apostel  kan  komme  længere  i 
evigheden,  end  en  trofast  ældste, 
som  efterlever  evangeliets  lovs 
fylde. 

Hvad  er  en  ældste?  En  ældste  er 
præst  for  den  Herre  Jesus  Kristus. 
Han  har  Det  melkisedekske  Præste- 
dømme. Han  er  bemyndiget  til  at 
stå  i  sin  Herre  og  Mesters  sted  .  .  . 
han,  som  er  den  øverste  af  alle 
ældster ...  til  at  betjene  sine  med- 
mennesker. Han  er  Herrens  re- 
præsentant. Det  er  hans  hverv  at 
prædike  evangeliet  og  fuldkommen- 
gøre de  hellige. 

Hvad  er  en  ældste?  Han  er  en  hyrde, 
en  hyrde,  som  vogter  Den  gode 
Hyrdes  får.  Der  står  skrevet:  ,,l  er 
min  hjord,  I  er  den  hjord,  jeg  røgter, 
og  jeg  er  eders  Gud,  lyder  det  fra  den 
Herre  Herren."  (Ezekiel  34:31)  Og 
Peter,  den  første  blandt  ældsteme 
på  sin  tid,  har  skrevet:  ,,De  ældster 
blandt  jer  formaner  jeg  da  som  med- 
ældste  .  .  .  vær  hyrder  for  Guds 
hjord  hos  jer,  ikke  af  tvang,  men  af 
fri  vilje,  efter  Guds  sind,  ikke  for 
skammelig  vinding,  men  med  villigt 
hjerte;  heller  ikke  som  strenge  herrer 
over  menighederne,  men  som  forbil- 
leder for  hjorden;  og  når  overhyrden 
åbenbares,  skal  I  få  herlighedens 
uvisnelige  sejrskrans."  (1  Pet.  5:1-4) 
Dette  skal  I  vide,  ældster,  som  er 
faste  tjenere  i  Herrens  rige,  har  fået 
til  opgave  at  vogte  Guds  får,  at  sørge 
for  hjorden  og  været  et  godt  eksem- 
pel for  den. 

Hvad  er  en  ældste?  „Kom  nu,  siger 
Herren  gennem  Ånden  til  sin  kirkes 
ældster,  og  lad  os  gå  i  rette  med 
hinanden,  .  .  .  Hvortil  er  I  blevet  or- 
dineret? Til  at  prædike  mit  evange- 
lium ved  Ånden,  ja,  Talsmanden,  der 
blev  udsendt  for  at  lære  menneskene 
sandheden."  (L&P  50:10,  13-14)  En 
ældste  er  Guds  repræsentant,  som 
er  udsendt  for  at  undervise  om  hans 
evangelium  til  menneskenes  frelse. 
Hvem  kan  vurdere  en  sjæls  uende- 
lige værdi,  en  sjæl,  for  hvem  Kristus 
døde?  Og  er  en  ældstes  sjæl  så  alli- 
gevel ikke  endnu  mere  værd,  når  en 


ældste  er  en  af  Herrens  præster, 
som  bringer  mange  flere  uendelig 
værdifulde  sjæle  til  ham  i  hans 
Faders  rige?  Sørger  alle  ældsterne 
da  for  Guds  hjord,  vogter  de  alle 
hans  får,  og  er  de  selv  eksempler  for 
andre  i  hjorden?  Hør  det  profetiske 
svar:  ,,Så  siger  den  Herre,  Herren: 
Ve  Israels  hyrder,  som  røgtede  sig 
selv!  Skal  hyrderne  ikke  røgte  hjor- 
den? .  .  .  de  svage  dyr  styrke  I  ikke, 
de  syge  lægte  I  ikke,  de  sårede  for- 
bandt I  ikke,  de  adsplittede  bragte  I 
ikke  tilbage,  de  vildfarne  opsøgte  I 
ikke,  .  .  .  (derfor)  Så  siger  den  Herre 
Herren :  Se,  jeg  kommer  over  hyrder- 
ne, og  kræver  min  hjord  af  deres 
hånd."  (EzekieJ  34:2,  4,  10) 
Jesu  Kristi  Kirke  af  Sidste  Dages 
Hellige  er  Guds  rige  på  jorden.  Det 
er  ikke  noget  demokrati,  ingen  repu- 
blik, det  er  intet  fåmandsvælde,  eller 
diktatur,  det  kan  ikke  beskrives  med 
nogen  af  disse  ord,  det  er  et  „rige". 
Det  styres  ovenfra.  Herren  taler,  og 
hans  tjenere  adlyder.  Ældsterne  går 
ud  til  folk,  som  de  underviser. 
Det  vi  har  behov  for,  og  det  som  er 
vor  pligt  at  sørge  for,  er:  at  fuldkom- 
mengøre ældsterne,  så  de  kan  sørge 
for  Guds  hjord,  så  den  ikke  går  til 
af  mangel  på  Guds  ord.  Det,  der  er 
mest  brug  for  i  kirken  i  dag,  er,  at 
ældsterne  aktiveres,  så  de  til  gen- 
gæld kan  „vogte  Guds  hjord." 
Og  hvilke  muligheder  har  vi  for  at 
frelse  ældsterne?  Der  findes  ingen 
hemmelig  trylleformular.  Vi  kan  ikke 
svinge  med  tryllestaven  og  genvinde 
alle  de  inaktive  uden  kamp  og  an- 
strengelser. Men  vi  har  hele  pro- 
grammet i  kirken,  og  et  eller  anden 
sted  indenfor  dets  rammer  findes  der 
noget,  som  vil  kunne  appelere  til 
enhver,  der  er  villig  til  at  bringe  evan- 
geliets velsignelser  ind  i  sin  tilværel- 
se. Når  vi  nærmer  os  dette  problem 
(og  ethvert  andet  problem,  vi  kan 
komme  ud  for),  skal  og  må  det  være 
med  en  klar  forståelse  af,  at  den 
eneste  godkendte  måde,  at  løse  pro- 
blemet på,  foregår  indenfor  præste- 
dømmets samordnede  rammer. 
Hvad  er  præstedømmets  samord- 
ning? Det  er  det  system  i  kirken 
hvorved    alle    kirkens    programmer 


styres,  samles  under  eet  og  behand- 
les som  eet  program,  idet  alle  kir- 
kens medlemmer  engageres  i  arbej- 
det. Det  er  det  system,  der  kræver  at 
vi  arbejder  indenfor  kirkens  eksiste- 
rende rammer.  Den  dag  er  for  længst 
ovre,  hvor  man  opdager  et  problem 
og  nedsætter  en  komité  til  at  løse 
det  eller  lader  en  anden  organisa- 
tion gøre  det.  I  stedet  anvender  vi 
det  åbenbarede  præstedømmes  or- 
ganisation, hvilket  vil  sige,  at  vi 
benytter  os  af  hjemmelærerne,  på 
den  måde  vi  har  fået  det  anvist  i  det 
20.  afsnit,  idet  vi  samordner  alle 
præstedømmets  og  hjælpeorgani- 
sationernes kræfter  gennem  wardets 
præstedømmes  fungerende  komité 
og  wardets  fællesråd.  Præsident 
Harold  B.  Lee  definerede  præste- 
dømmets samordning  således:  man 
sætter  ganske  enkelt  præstedøm- 
met, som  Herren  sætter  det,  og 
hjælper  familien  til  at  fungere 
sådan,  som  den  skulle  fungere.  (Se 
„Correlation  and  Priesthood  Genea- 
logy"  i  Genealogical  Devotional 
Adresses  1968,  side  55.  „Brigham 
Young  University",  Provo,  Utah, 
1969) 

Der  er  tre  grundprincipper  i  præste- 
dømmets samordning,  der  danner 
retningslinier  for  styrelsen  af  alle 
kirkens  programmer.  De  udspringer 
af  denne  fundamentale  sætning: 
Familien  er  den  mest  betydnings- 
fulde organisation  for  tiden  eller 
i  evigheden.  Kirken,  og  alle  dens  or- 
ganisationer befinder  sig  i  en  posti- 
tion,  der  er  beregnet  på  at  hjælpe 
familien,  idet  det  er  tjenesteorga- 
nisationer. Hjemmelærerne  repræ- 
senterer Herren,  biskoppen  og 
præstedømmelederen,  idet  de  stiller 
kirkens  og  alle  dens  organisationers 
hjælp  til  rådighed  for  faderen,  fami- 
lien og  den  enkelte.  Således  er  de  tre 
grundprincipper  i  præstedømmets 
samordning: 

1 .  Familiens  og  den  enkeltes  cen- 
trum. De  foretager  sig  alt  i  kir- 
ken. De  har  pligt  til  at  missione- 
re, til  at  gøre  deres  eget  genealo- 
giske arbejde,  til  at  sørge  for 
deres  personlige  velfærd.  Vi 
kalder    ikke    missionærer    eller 


udnævner  komitéer,  for  at  de 
skal  tage  sig  af  familiens  og  den 
enkeltes  personlige  hovedansvar. 
Det  er  ikke  højpræsternes  grup- 
peleder der  har  ansvaret  for 
præstedømmets  genealogi  i  war- 
det.  Det  er  ikke  stavsmissionæ- 
rer eller fuldtidsmissionærer,  der 
har  ansvaret  for  missionærarbej- 
det  i  ward  eller  stav.  I  begge  til- 
fælde er  det  familien  og  den 
enkelte,  der  får  hjælp  af  disse, 
kirkens  specialister. 
Kirken  og  alle  dens  organisa- 
tioner befinder  sig  i  en  position, 
som  er  beregnet  på  at  hjælpe 
familien  og  den  enkelte.  Mis- 
sionærer, komitéer  og  forskellige 
specialister  kaldes  til  at  hjælpe 
familien  på  et  eller  andet  tjene- 
steområde. Det  er  forældrene  og 
ikke  kirken,  der  har  ansvaret  for 
at  opdrage  deres  egne  børn  til 
at  vandre  i  lys  og  sandhed  og  for 
at  lære  dem  evangeliets  princip- 
per.   Men    organisationerne    er 


oprettet  for  at  hjælpe  forældrene 
med  at  gøre  det  arbejde,  som 
Herren  har  pålagt  dem.  Det  er 
rettere  sagt  således,  at  vi  ikke 
hjælper  missionærerne,  men 
missionærerne  hjælper  os.  Det 
er  vort  hovedansvar  at  advare  vor 
næste,  og  stavens  og  fuldtids- 
missionærerne  er  specialister, 
som  er  kaldede  for  at  kunne 
hjælpe  os  med  undervisningen. 
3.  Hjemmelærerne  repræsenterer 
Herren,  biskoppen  og  præste- 
dømmelederen, idet  de  stiller 
kirkens  og  alle  dens  organisa- 
tioners hjælp  til  rådighed  for 
faderen,  familien  og  den  enkelte. 
Den  største  fejl  ved  kirkens 
hjemmelærersystem  er  uden 
tvivl  den,  at  det  næsten  ikke  bru- 
ges. I  stedet  for  at  forvente  at 
hjemmelærerne  gør  deres  arbej- 
de og  så  lade  dem  gøre  det,  ned- 
sætter vi  en  eller  anden  yderko- 
mité, hvorefter  vi  undrer  os  over, 
hvorfor  hjemmelærerne  ingen  in- 
teresse har  i  at  gøre  deres  arbej- 
de. Hvis  det  er  nødvendigt  for  os 
at  resocialisere  ældster,  skal  vi 
ikke  bare  lave  en  eller  anden  til- 
fældig organisation.  Vi  må  helle- 
re bruge  hjemmelærerne  og 
kirkens  eksisterende  organisa- 
tioner. 

Kirken  har  brug  for  hver  eneste 
ældste.  Vi  kan  ikke  undvære  nogen. 
Kirken  skal  bringes  til  fuldkommen- 
hed og  evangeliet  skal  prædikes  til 
hver  eneste  skabning.  Der  er  ingen 
andre  måder,  hvorpå  vi  kan  prædike 
evangeliet  til  3  1/2  milliard  menne- 
sker, end  ved  at  få  flere  missionæ- 
rere.  Vi  har  brug  for  hjælp  og  vi  må 
begynde  med  vore  inaktive  eller  vor- 
dende ældster. 

Hvem  har  ansvaret  for  at  genaktivere 
en  falden  ældste?  Lad  os  prioritere 
på  den  rigtige  måde.  Det  første  og 
hovedansvaret  hviler  på  ældsten 
selv.  Han  har  indgået  dåbspagten, 
hvor  han  har  lovet  at  tjene  Herren. 
Han  lovede  at  ære  sin  kaldelse,  da 
han  modtog  Det  melkisedekske 
Præstedømme.  Det  er  hans  frelse 
der  står  på  spil.  Han  har  en  person- 


lig pligt  til  at  vende  sig  til  Herren  og 
søge  hans  velsignelser. 
Det  andet  ansvar  for  at  genaktivi- 
sere  en  ældste  hviler  på  hans 
familie.  Frelse  er  et  familieanliggen- 
de. De  største  velsignelser,  ved  at 
tjene  kirken,  tilflyder  den  enkelte  og 
hans  familie.  Den  væsentligste  af 
disse  velsignelser  er,  at  den  evige 
familieenhed  bevares. 
Efter  den  enkeltes  og  familiens 
ansvar  kommer  kirkens  ansvar.  Det 
er  kirken,  der  gør  frelsen  mulig.  Det 
er  Herrens  organisation,  hvor  igen- 
nem alle  mennesker  inviteres  til  at 
gøre  de  ting,  som  man  skal  gøre  for 
at  komme  for  Guds  åsyn.  I  de  fleste 
tilfælde  begynder  reaktivisering 
imidlertid  med,  at  en  som  sidder  i  en 
eller  anden  stilling  i  kirken  henven- 
der sig  til  den  inaktive  —  en  ældste 
for  eksempel,  idet  den  ene  ældste 
tjener  som  hjemmelære  for  en  anden 
ældste.  Det  er  ikke  vort  formål  og 
heller  ikke  vor  opgave  at  foreskrive 
kirkens  detaljerede  fremgangsmåde 


for  genaktivering.  Der  er  mange 
måder,  hvorpå  man  kan  nærme  sig 
dette  arbejde,  men  inspirationens 
ånd  skal  altid  følge  arbejdet,  hvilket 
skal  foregå  indenfor  rammerne  af 
præstedømmets  samordning,  idet  vi 
gør  brug  af  allerede  eksisterende  or- 
ganisationer og  programmer. 
I  staven  er  det  stavspræsidenten, 
der  er  ansvarlig  for  at  reaktivere  æld- 
sterne.  Han  er  den  præsiderende 
ældste  i  staven  og  er  formnad  for 
stavens  melkisedekske  præstedøm- 
mekomité. En  af  hans  rådgivere, 
hvem  han  kan  overdrage  en  stor  del 
af  ansvaret  for  at  få  arbejdet  ud- 
ført, er  næstformand.  Stavspræsi- 
denten får  hjælp  af  stavens  melkise- 
dekske præstedømme  komité,  og 
alle  tænkelige  hjælpemidler  i  staven 
står  til  hans  disposition.  Han  kan  få 
et  højrådsmedlem  til  at  hjælpe  sig, 
idet  denne  arbejder  med  to  eller  tre 
ældstekvorums.  Men  først  og  rem- 
mest  bruger  stavspræsidenteme 
ward-biskopperne  og  præsidenterne 
for  ældstekvorummerne  til  genak- 
tiveringsarbejdet. 

Højrådets  medlemmer  er  fornuftige 
og  stabile  mænd,  som  er  åndeligt 
modne  ...  de  hører  til  blandt  de  dyg- 
tigste og  mest  erfarne  ledere  i 
staven.  De  er  stavspræsidentens 
øjne  og  ører  og  talerør.  Hvis  vi  nu 
tænker  os,  at  hvert  medlem  af  høj- 
rådet i  stavens  melkisedekske 
præstedømmekomité  som  sin 
hovedopgave  har  fået  tildelt  at  råde 
og  vejlede  to  eller  tre  ældste- 
kvorums. Et  sådans  højrådsmedlem 
passer  på  ikke  at  overtage  ledelsen 
af  kvorummerne;  men  udfra  sin  rige 
erfaring  i  kirken  bistår  han  efter 
bedste  evne  med  råd  og  dåd. 
Hvad  er  vigtigere  af  en  stavspræsi- 
dents  arbejde  end  :  1 )  at  være  med  til 
at  oplære  kvorum ledere,  2)  at  holde 
regelmæssige  møder  med  præsi- 
denterne for  ældstekvorummerne  for 
at  give  dem  instruktioner  og  opga- 
ver, 3)  regelmæssigt  at  afholde  (eller 
få  en  af  sine  rådgivere  til  det)  per- 
sonlige interviews  med  ældstepræ- 
sidenterne. 

Ældstekvorummerne        organiseres 
for  hvert  ward.  Alle  ældsteme  i  war- 


det  er,  uanset  hvor  mange,  der  er  af 
dem,  medlemmer  af  et  sådant  kvo- 
rum. Alle  vordende  ældster  i  war- 
det  kommer  til  kvorummets  møder 
og  modtager  samme  belæringer  og 
vejledning  som  ældsteme.  Dette  for- 
bereder dem  til  at  modtage  Det  mel- 
kisedekske Præstedømme  og  til 
at  blive  medlemmer  af  kvorummet. 
Det  er  præsidenterne  for  ældsternes 
kvorums,  der  har  ansvar  for  at  våge 
over  og  styrke  alle  ældsteme,  samt 
de  vordende  ældster. 
Biskoppen  spiller  en  meget  vigtig, 
personlig  rolle  i  genaktiveringen  af 
ældsteme.  Han  præsiderer  i  wardet 
og  er  en  almindelig  dommer  i  Israel. 
Han  modtager  tiende  og  offerydel- 
ser. Han  afgør,  i  hvilke  tilfælde  der 
kan  gives  tempelanbefalinger.  Han 
anbefaler,  når  brødrene  skal  forfrem- 
mes til  Det  melkisedekske  Præste- 
dømme. Han  kalder  brødrene  til 
ansvarlige  stillinger  i  wardet.  Som 
præsiderende  højpræst  præsiderer 
han  over  wardets  fungerende 
præstedømmekomité  og  wardets 
fællesråd  og  rådgiver  medlemmerne 
heri,  deriblandt  præsidenten  for 
ældsteme.  Han  modtager  præste- 
dømme-vurderinger fra  ældsternes 
præsident. 

Men  det  er  præsidenten  for  æld- 
sternes kvorums,  vi  overdrager  den 
aktive,  detaljerede  daglige  ledelse 
af  genaktiveringsprogrammet.  Han 
præsiderer  over  sine  kvorumsmed- 
lemmer.  Han  skal  „sidde  i  råd  med 
dem  og  undervise  dem  i  overens- 
stemmelse med  pagterne."  (L&P 
107:89)  Han  er  ansvarlig  for  deres 
timelige  og  åndelige  vel.  Det  er  ham, 
der  skal  lede  dem  til  det  evige  liv  i 
vor  Faders  rige.  Og  hans  ansvar 
strækker  sig  også  til  alle  kommende 
ældster  i  wardet.  Med  undtagelse  af 
biskoppen  selv,  hvem  i  wardet  har 
da  et  ansvar,  der  kan  sammenlignes 
med  ældste-præsidentens? 
Nogle  ældstepræsidenter  føler  det 
i  den  grad  som  en  byrde  at  skulle 
genaktivere  brødrene,  at  de  på  for- 
hånd opgiver  det  som  umuligt.  En 
af  grundene  til  sådanne  nagende 
følelser  er,  at  ældstepræsidenterne 
synes,  de  er  nødt  til  at  finde  på  et 


nyt  program  og  udtænke  nye  syste- 
mer for  at  kunne  frelse  deres  brødre. 
Men  i  virkeligheden  eksisterer  disse 
genaktiveringsmetoder  jo  allerede. 
De  findes  overalt.  De  er  nemme  at 
have  med  at  gøre.  De  fordeler  byrden 
på  mange  skuldre,  og  åget  er  gavn- 
ligt og  byrden  bliver  let. 
Genaktiveringsarbejdet  består  af  1) 
at  gøre  brug  af  hjemmelærerne  2)  at 
gøre  brug  af  kirken  og  alle  dens  pro- 
grammer, og  3)  at  lede  selve  kvorum- 
met  på  den  rette  måde.  Den  mest 
effektive  måde  at  genaktivere  med- 
lemmer på  er  altid  ved  personlig  kon- 
takt, mellem  enkeltpersoner  eller 
mellem  familier.  Bliv  venner  med 
dem.  Det  kalder  man  at  drage  dem 
ind  i  fællesskabet.  Det  er  det  der 
skal  til.  Dette  gøres  af  hjemmelærer- 
ne! Brug  hjemmelærerne  til  genak- 
tiveringsarbejdet! 

Der  er  intet,  der  kan  erstatte  hjem- 
melærerarbejdet.  Vi  behøver  ikke  at 
udnævne  særlige  komitéer  med  det 
formål  at  genaktivere  ældster  eller 
kommende  ældster.  Vi  behøver  ikke 
at  opfinde  særlige  kaldelser  eller 
special-opgaver  for  at  drage  nogen 
ind  i  fællesskabet.  Vi  må  i  stedet 
gøre  brug  af  hjemmelærerne  til  at 
udføre  de  ting,  som  de  gennem 
åbenbaring  har  fået  befaling  om  at 
gøre.  Hjemmelærerarbejdet  er  en 
af  de  mest  effektive  hjælpekilder  i 
kirkens  arbejde.  Hjemmelærerne 
aflægger  besøg  i  medlemmernes 
hjem,  våger  over  de  hellige,  styrker 
dem  og  sørger  for,  at  der  ikke  sker 
nogen  uretfærdigheder  i  deres  liv, 
samt  at  de  udfører  alle  deres  pligter. 
Forestil  jer  et  ekstremt  tilfælde,  ét 
hvor  alt  set  sort  ud,  og  hvor  man  let 
kan  miste  modet.  Men  der  må  gøres 
noget  alligevel.  Man  må  gøre  en 
begyndelse.  Hjemmelærerarbejdet 
kan  gøre  byrden  lettere.  Hvis  hver 
aktiv  ældste  i  sin  egenskab  af  hjem- 
melærer, med  individ-til-individ  eller 
familie-til-familie  tanken  som  grund- 
lag, påtog  sig  ansvaret  for  bare  én 
anden  ældste  og  hans  familie;  hvis 
hver  aktive  ældste  omhyggeligt  gjor- 
de sin  pligt  —  hvor  mange  måneder 
tror  I  så  det  ville  vare,  før  der  var 
dobbelt  så  mange  aktive  ældster, 


som  kunne  tage  del  i  arbejdet?  Det  er 
måske  ikke  let,  men  forhindringerne 
er  ikke  uoverskuelige;  det  kan  lade 
sig  gøre. 

En  hjemmelærer  er  noget  ganske 
særligt.  De  har  modtaget  en  officiel 
kaldelse.  De  er  udsendt  af  deres 
kvorumspræsident,  deres  biskop  og 
af  Herren .  De  må  ofte  aflægge  besøg 
i  de  hjem,  der  er  blevet  tildelt  dem. 
Og  de  kommer  der  for  at  gøre  de 
ting,  som  står  beskrevet  i  afsnit  20  i 
Lære  og  Pagter.  Hjemmelærerne  og 
deres  familier  må  søge  at  gøre  sig 
til  venner  med  inaktive  familier.  De 
må  gøre  god  brug  af  forskellige 
selskabs-  og  fritidsarrangementer. 
Der  er  en  god  ide  af  have  fælles 
hjemmefamilieaftener.  På  en  hvilken 
som  helst  aften  undtagen  mandag 
kan  man  invitere  den  inaktive  familie 
til  en  familiehjemmeaften,  hvor  man 
så  kan  benytte  lejligheden  til  at  lære 


hinanden  bedre  at  kende  og  til  at 
undervise  i  evangeliet.  Og  hjem- 
melærerne danner  så  forbindelse  til 
kvorummeme,  deres  aktiviteter  og 
de  ting,  der  undervises  i  der. 
Ethvert  kvorumsmedlem  skulle,  en- 
ten han  er  aktiv  eller  inaktiv,  opfor- 
dres til  at  være  med  i  en  komité  for 
en  eller  anden  særlig  opgave  eller  i 
et  særligt  kvorumsprojekt,  så  snart 
dette  er  muligt.  Tjenesten  for  andre 
er  en  nødvendig  forudsætning  for 
frelse. 

Kirkens  præsident  har  godkendt  et 
projekt,  der  går  ud  på  opmuntre 
familierne  til  at  opnå  deres  tempel- 
velsignelser. Der  kan  eventuelt 
afholdes  særlige  seminarer  med 
henblik  på  missionærarbejdet  og 
andre  opgaver.  Selskabelige  sam- 
menkomster med  jævne  mellemrum 
virker  fremmende  på  opbygningen  af 
venskabet  med  inaktive  medlemmer. 


Alle  kvorumsmed lemmer  bør  over- 
drages et  eller  andet  hverv  indenfor 
kirken.  Medlemmerne  må  undervises 
i,  hvordan  man  salver  de  syge,  og  så 
fremdeles  —  der  er  ubegrænset 
med  kvorumsaktiviteter,  der  giver 
mulighed  for  at  opbygge  et  godt 
kammeratskab. 

Som  I  alle  sammen  ved,  kan  genak- 
tiveringsarbejdet   sammenfattes    på 
denne  måde:   1)  find  frem  til   hver 
enkelt  inaktiv;  2)  kald  hjemmelærere 
til    dem;    3)    opbyg    et    personligt 
venskab  med  dem;  4)  drag  dem  ind 
i  fællesskabet  ved  hjælp  af  familier; 
5)  sørg   for   selskabelige   kvorums- 
sammenkomster;  6)   uddel   person- 
lige ansvar;  7)  undervis  i  evangeliets 
sandheder;  8)  gennemgå  de  frem- 
skridt, der  indtil  nu  er  sket;  9)  af- 
hold personlige  interviews. 
En  af  de  bedste  og  vigtigste  ting, 
som  kvorummet  selv  kan  gøre,  er  at 
undervise  alle  sine  medlemmer  i  frel- 
sens lærdomme.  ,,Så  kommer  troen 
af  det,   som   høres."  Sådan   sagde 
Paulus,  og   hermed  mente  han,  at 
der  kun  kan  opstå  tro  i  et  menneskes 
hjerte,   når  det  hører  bemyndigede 
tjenere  undervise  i  evangeliets  sand- 
heder ved  den  Helligånds  kraft.  (Se 
Rom.  10:14-15,  17) 
Et  ældstekvorum  bør  være  en  profet- 
skole,  et  sted,  hvor  alle  ældster  og 
kommende     ældster     lærer,     hvad 
de  og  deres  familier  må  gøre  for  at 
opnå  fred  i  dette  liv  og  evigt  liv  i  den 
verden,  som  kommer. 
Vi    bruger   selve    standardværkerne 
som    lærebøger    i    præstedømmet, 
uden  at  ændre  på  dem  overhovedet. 
Hver  eneste  ældste  og   kommende 
ældste  skulle  læse  alt  det,  som  står 
i   den   hellige  skrift,   hvorefter  han 
skulle  tænke  over  det  og  bede.  Vi 
må   nødvendigvis    lære   direkte    fra 
kilden.  \ 

Men  vi  udgiver  dog  også  en  studie- 
vejledning, som  indeholder  hjælp  til 
studierne  og  som  giver  anvisninger 
på,  hvor  vi  kan  finde  de  enkelte 
emner  behandlet.  Efter  vort  nye 
system  må  vi  gøre  to  ting:  1)  læse 
standardværkerne  ord  til  andet,  fra 
først  til  sidst;  og  2)  studere  efter 
emner     (både     læresætninger     og 


om  vore  pligter)  samt  henvisninger 
til     alle    standardværkerne.     Ifølge 
vort    nye    kvorumsstudiesystem    er 
det  vigtigt,  ...  ja,  ligefrem  nødven- 
digt,   at    kvorummets    medlemmer 
medbringer  deres  standardværker  i 
klassen.    Dette  er  også   præsident 
Kimballs    udtrykkelige    ønske.     En 
af    regionalrepræsentanterne,     bror 
Dean  Larsen,  fortæller  os,  at  der  i 
hans   højpræstgruppe   var   en,    der 
stillede  følgende  spørgsmål:  ,,Hvor 
mange  af  jer  har  forberedt  jer  på 
lektien    og    medbragt    jeres    stan- 
dardværker i  dag?"  Da  det  blev  klart, 
at   det   var  der   ingen,    der   havde, 
sagde  han:  ,, Så  beklager  jeg,  at  I  må 
undvære  lektien,  så  i  dag  bliver  der 
altså  ingen  undervisning."  Jeg  har 
hørt,  at  medlemmerne  derefter  be- 
gyndte  at    medbringe    deres    stan- 
dardværker. En  kort  lektie  en  gang 
om  ugen  er  kun  en  dråbe  i  studiernes 
hav.    Vor    nye    studievejledning    er 
skrevet  for  at  åbne  døren  til   indi- 
viduelt studium  af  skrifterne,  såvel 
som  til  familiestudier. 
En    af     søndagsskoleklasserne     er 
specielt  oprettet  for  at  lette  arbejdet 
med  at  hjælpe  folk  til  omvendelse  og 
genaktivering.    Det   er  den    klasse, 
hvor  der   undervises    i    evangeliets 
grundsætninger.  Her  gives  12  lektier 
om  de  fundamentale  emner,  12  lek- 
tier som  stadig  går  igen.   Når  den 
voksne  elev  har  gennemgået  dette 
kursus,   går  han  videre  til   evange- 
lie-klassen,     også     kaldet     senior- 
klassen. Hjemmelærerne  må  holde 
øje    med,    hvad    deres    familier    er 
blevet  undervist  i,  og  tage  de  samme 
emner  op,  når  de  kommer  på  besøg  i 
hjemmet.  Det  er  undersøgere,  nyom- 
vendte,  kommende  ældster  og  inak- 
tive ældster,  der  gennemgår  kurset 
i  evangeliets  grundsætninger. 
Der  er  også  en  anden  ting   —  derfor 
øvrigt  ofte  overses   —   som  vi  gerne 
vil  gøre  opmærksom  på  og  anbefale. 
Det  er  kirkens  orden  at  have  et  kor  i 
hvert    ward.     Det    ville    være    det 
rigtigste,  hvis  alle  ældster  og  kom- 
mende ældster,  som  har  musikalske 
evner  og  sangstemme,  sang  i  disse 
kor.    Der   er   måske   også    særlige 
lejligheder,    hvor    man     kan     bede 


ældsternes  kor  om  at  deltage  i 
wards-  eller  stavsmøder.  Stavspræ- 
sidenterne  kan  —  for  eksempel  en 
gang  om  året  —  bede  præstedøm- 
mekvorummets  kor  om  at  sørge  for 
den  musikalske  del  af  en  stavskon- 
ference.  Det  er  selvfølgelig  vigtigt, 
at  wardskorene  stadig  udgør  den 
vigtigste  del  af  kirkens  musikpro- 
gram. Zions  sange  virker  inspire- 
rende og  har  hjulpet  mange  til 
omvendelse;  og  Herren  siger,  at 
det  er  velbehageligt  for  ham  at  høre 
dem.  „Thi  min  sjæl  fryder  sig  i 
hjertets  sang,"  siger  han,  ,,ja,  de 
retfærdiges  sang  er  som  en  bøn  til 
mig,  og  den  skal  besvares  med  vel- 
signelser på  deres  hoveder."  (L&P 
25:12) 

Omvendelse  vil  altid  følge  effektivt 
missionærarbejde.  De  brødre,  som 
er  ordineret  til  ældste  som  18-årig, 
og  som  står  foran  deres  fuldtidsmis- 
sion,  har  behov  for  særlig  opmærk- 
somhed. De  har  gennem  årene  mod- 
taget hjælp  og  vejledning  fra  deres 
biskop.  Nu  er  det  kvorumspræsiden- 
ten,  der  må  se  til,  at  alt  bliver  gjort 
for  at  sikre,  at  de  vil  være  værdige 
og  i  stand  til  at  rejse  ud  den  dag, 
de  bliver  kaldet.  Der  er  brug  for 
ældsterne  i  missionsmarken.  Her- 
ren har  brug  for  flere  missionærer. 
Hver  eneste  ung  mand  i  kirken  bør 
opfylde  en  mission.  Missionærar- 
bejdet  er  til  større  velsignelse  i  en 
ung  mands  liv  end  noget  andet,  han 
kan  gøre  på  det  tidspunkt  af  sit  liv. 
Ældstekvorummeme  må  være  kir- 
kens repræsentanter,  som  sætter 
prikken  over  i'et  i  arbejdet  med  at  få 
alle  vore  unge  mænd  til  at  gå  Her- 
rens ærinde  og  prædike  hans  evan- 
gelium ved  at  fortælle  hans  andre 
børn  om  hans  budskab. 
Hvilke  pligter  har  præsidenten  for 
ældsternes  kvorum  med  hensyn 
til  missionærarbejdet?  Hvad  bør  han 
gøre  for  at  sikre  sig,  at  alle  unge 
mænd  gør  sig  parate  til  at  modtage 
et  missionærkald?  De  kan  sørge  for, 
at  de  unge  mænd  bliver  undervist  i 
evangeliet,  og  at  der  bliver  lagt  sær- 
lig vægt  på  at  være  moralsk  værdig. 
De  unge  mænd  må  opmuntres  til  at 
blive  ved  med  at  spare  sammen  til 


deres  mission,  til  at  læse  Mormons 
Bog  og  styrke  deres  vidnesbyrd,  at 
lære  missionærlektierne  (og  even- 
tuelt give  dem  i  de  inaktive  brødres 
hjem),  til  at  finde  undersøgere,  til  på 
enhver  måde  at  indleve  sig  i  missio- 
nærarbejdets ånd;  og  i  alt  dette 
skal  de  ledes  og  opmuntres  af 
præsidenten  for  ældsternes  kvorum. 
En  ny  og  revideret  udgave  af 
Det  melkisedekske  Præstedømmes 
Håndbog  kan  nu  for  første  gang  fås 
ved  dette  seminar.  Når  I  læser  den, 
vil  I  se,  at  den  er  blevet  skrevet  helt 
om,  og  at  den  nu  beskæftiger  sig 
mere  med  principper  end  før. 
Præstedømmets  ledere  har  mere  end 
nogen  sinde  behov  for  at  lære  de  rig- 
tige principper  og  så  vælge  den  vej, 
de  vil  følge.  Der  er  nu  mere  end 
nogen  sinde  brug  for  inspiration, 
for  at  kvorummerne  kan  blive  ledet 
på  rette  måde. 

Men  der  er  også  en  belønning  for 
alt  dette! 

,, Opløft  jeres  øjne  og  se,  at  marker- 
ne er  hvide  til  høsten.  Allerede  nu 
får  den,  der  høster,  løn."  (Joh. 
4 : 35-36) 

,,Se,  marken  er  allerede  hvid  til 
høsten;  derfor  må  den,  som  ønsker 
at  høste,  bruge  seglen  med  al  kraft 
og  høste,  medens  det  er  dag,  så  han 
kan  samle  sig  evig  frelse  for  sin  sjæl 
i  Guds  r/ge."(L&P  6:3) 
,,Og  se,  nu  siger  jeg  dig,  at  det,  der 
vil  være  til  størst  gavn  for  dig,  vil 
være  at  forkynde  omvendelse  for 
dette  folk,  så  du  kan  bringe  sjæle 
til  mig,  og  at  du  sammen  med  dem 
kan  nyde  hvilen  i  min  Faders  rige." 
(L&P  15:6) 

Men  lad  os  nu  vende  tilbage  til  vort 
emne,  som  er:  ,, Brødre,  hvad  mener 
I  om  en  ældstes  myndighed?  Bare 
ældste!  Bare  den  stilling,  som  også 
apostlene  og  profeterne  indtager  i 
dette  liv;  kun  den  stilling,  som  de 
også  indtager,  som  kommer  frem  i 
udødelig  herlighed  og  går  ind  til 
deres  ophøjelse;  kun  muligheden  for 
fred  i  dette  liv  og  ærens  krone  i  det 
næste. 

Bare  ældste!  Kun  ældste  for  tid  og 
evighed!  „Hvad  forstås  ved  de  fire- 
ogtyve ældster,  som  Johannes  om- 


taler?" Det  åbenbarede  svar  lyder: 
,,Vi  skal  forstå,  at  disse  ældster, 
som  Johannes  så,  var  ældster,  der 
har  været  trofaste  i  evangeliets 
tjeneste  og  var  døde."  (L&F  77:5) 
Og  lad  os  nu  læse  de  ord,  som 
Johannes  skrev  om  dem,  som  var 
trofaste  ældster  i  dette  liv,  og  som 
altså  bliver  ophøjet  i  det  tilkommen- 
de: ,,  ...  se,  en  dør  var  åben  ind 
til  Himmelen  .  .  .  straks  kom  jeg 
under  Åndens  magt,  og  se,  en  trone 
stod  i  Himmelen,  og  der  sad  En  på 
tronen  ...  og  i  kreds  om  tronen  så 
jeg  fireogtyve  troner  og  på  tronerne 
fireogtyve  ældste,  iførte  hvide 
klæder  og  med  gyldne  sejrskranse 
på  deres  hoveder." (Joh.  Åb.  4:1-2,4) 
Bare  ældste!  De  havde  „gyldne  sejr- 
skranse på  deres  hoveder".  Moses 
bad:  „Gid  alt  Herrens  folk  var  pro- 
feter, gid  Herren  ville  lade  sin  Ånd 
komme  over  dem!"  (4.  Mos.  11  :29) 
Og  det  ville  være  godt  for  os  at  op- 
sende følgende  bøn:  „gid  Gud  ville 
gøre  alle  ældsterne  blandt  Herrens 
folk  trofaste,  så  de  kunne  vogte 
Guds  hjord  og  være  gode  eksempler 
for  den  ...  alt  til  Guds  ære  og  her- 
lighed, den  Gud,  hvis  tjenere  de  er." 
I  Jesu  Kristi  navn.  Amen. 


Tale  holdt  ved  regionalrepræsentan- 
ternes seminar  den  3.  oktober  1974 

Svaret  er  til  hjælp  og  oplysning  og  ikke  offentliggjort 
som  kirkens  lære. 


„Hvordan  kan  man  vide,  om  man  har  et  vidnesbyrd?" 

SVAR/DURHAM 

Hvert  eneste  bevidst  menneske,  har  vidnesbyrd  om 
mange  forskellige  ting  —  at  ild  varmer,  at  is  er  kold, 
at  mennesker  kan  være  venlige  eller  uvenlige.  Et  vid- 
nesbyrd er  en  erklæring  eller  en  overbevisning  om  en 
kendsgerning. 

Et  vidnesbyrd  om  sandheden  af  Jesu  Kristi  evangelium 
er  noget,  man  i  det  store  og  hele  får  på  samme  måde, 
som  man  lærer  om  naturfænomener  og  menneskelig 
opførsel,  nemlig  ved,  at  man  ønsker  at  få  noget  at  vide 
om  dem,  at  man  arbejder  på  det,  man  erfarer  ting  og 
lærerom  dem;  man  studerer,  overvejer  det  man  har  hørt 
og  efterprøver  det.  Når  der  er  noget,  man  skal  lære,  så 
er  det  altid  gavnligt  at  lægge  sig  efter  det  på  en  intelli- 
gent og  målbevidst  facon.  Jesus  lærte:  „Hvis  nogen 
vil  gøre  hans  vilje,  skal  han  erfare,  om  læren  er  fra 
Gud  ..."  (Joh.  7:17.  Fremhævelsen  tilføjet)  Jakob 
skrev:  „Men  hvis  nogen  af  jer  står  tilbage  i  visdom, 
da  skal  han  bede  om  at  få  den  fra  Gud,  der  giver  alle 
gavmildt  ..."  (Jakob  1 :5) 

Et  vidnesbyrd  om  sandheden  af  Kristi  evangelium,  som 
det  er  gengivet  af  profeten  Joseph  Smith  —  om  at 
Gud  lever,  at  han  hører  og  besvarer  vore  bønner,  at 
Jesus  Kristus  er  verdens  frelser,  at  han  leder  kirken 
gennem  sit  bemyndigede  præstedømme,  og  at  gud- 
dommelig vejledning  kan  opnås  af  alle,  der  har  behov 
derfor  —  kan  man  opnå  på  mange  måder  gennem 
mange  forskellige  former  for  oplevelser.  Generelt  kan 


man  sige,  at  evnen,  villigheden  og  den  tillid,  som  er  en 
forudsætning  for  at  fremkomme  med  en  så  alvorlig 
erklæring  udspringer  af  1)  et  ønske  2)  studier  3)  arbejde 
4)  bøn.  Studium  åbner  døren  til  sand  viden.  Før  vi  kan 
„gøre"  hans  vilje,  må  vi  først  kende  den.  Arbejdet, 
eller  anvendelse,  er  det  laboratorium,  hvori  denne  viden 
kan  efterprøves.  Bønnen,  som  ledsager  både  vore 
studier  og  vort  arbejde,  støtter  alle  intelligente,  målsbe- 
vidste  forsøg  og  bringer  os  den  Helligånds  bekræftelse. 
Hvordan  kan  man  vide,  om  man  har  et  sådant  vidnes- 
byrd? 

Den  bedste  metode  til  at  finde  ud  af  dette  er  at  give 
udtryk  for  vore  inderste  følelser  og  fornemmelser.  For- 
søg ikke  at  lægge  for  megen  vægt  på  den  eventuelle 
tvivl.  Men  giv  udtryk  for  de  ting,  som  I  håber  forholder 
sig  sådan.  At  give  udtryk  for  sine  følelser  er  en  måde 
at  efterprøve  tingene  på.  Udtryk  jeres  følelser  for  jeres 
kære,  en  ven,  en  af  jeres  forældre,  en  leder,  I  har  tillid 
til,  en  lærer  eller  biskoppen.  Når  I  første  gang  prøver 
oprigtigt  at  fremsætte  jeres  tanker  i  ord,  så  vil  I  formo- 
dentlig opdage,  at  I  inderst  inde  er  klare  over  langt  flere 
ting,  end  I  egentlig  troede.  Glem  ikke  de  løfter,  vi  har 
fået  i  Moroni  10:4-6  og  i  Lære  og  Pagter  9:7-9. 
„Og  når  I  modtager  disse  ting,  formaner  jeg  jer  til  at 
adspørge  Gud,  den  evige  Fader,  i  Kristi  navn,  om  disse 
ting  ikke  er  sande;  og  dersom  I  beder  af  oprigtigt  hjerte 
og  med  fast  forsæt  samt  med  tro  på  Kristus,  da  vil 
han  åbenbare  sandheden  deraf  for  jer  gennem  den  Helli- 
gånds kraft. 

„Og  gennem  den  Helligånds  kraft  kan  I  kende  sand- 
heden i  alle  ting. 

„Og  det,  der  er  godt,  er  retfærdigt  og  sandt;  og  det 
gode  fornægter  ikke  Kristus,  men  erkender,  at  han  er 
til." 

„Se,  du  har  ikke  forstået  det  ret.  Du  har  troet,  at  jeg 
ville  give  dig  uden  at  du  selv  gjorde  dig  nogen  anstren- 
gelse, blot  du  bad. 

„Men  se,  jeg  siger  dig:  Du  må  udtænke  det  i  dit  eget 
sind,  og  da  må  du  adspørge  mig,  om  det  er  rigtigt;  og 
dersom  det  er  rigtigt,  vil  jeg  bevirke,  at  dit  hjerte  bræn- 
der i  dig,  og  derved  skal  du  fornemme,  at  det  er  rigtigt. 
„Men  er  det  ikke  rigtigt,  skal  du  ikke  have  sådanne  følel- 
se, men  dine  tanker  skal  være  så  uklare,  at  du  glemmer 
det,  der  var  urigtigt.  Derfor  kan  du  ikke  skrive  det,  der 
er  helligt,  uden  det  bliver  givet  dig  af  mig." 
Hvis  du  så  har  studeret  trofast,  arbejdet  og  bedt,  så  vil 
du  også  få  det  at  vide,  lige  så  sikkert,  som  du  ved,  hvor- 
når du  føler  føler  dig  rask,  og  hvornår  du  ikke  gør  det. 
Som  Moroni  skrev:  „  .  .  .  gennem  den  Helligånds  kraft 
kan  I  kende  sandheden  i  alle  ting."  (10:5) 
Præsident  Brigham  Young  har  sagt:  „Og  hvorledes  kan 
I,  mine  venner,  nu  kende  alting?  Kan  øjet  bedrage  jer? 
Det  kan  det  .  .  .  Kan  øret  bedrage  jer?  Ja,  det  kan  det;  I 
kan  godt  høre  en  lyd  uden  at  være  klar  over  dens  sande 
betydning,  eller  hvorfra  den  er  kommet.  Kan  i  bedra- 
ges af  en  hånds  berøring?  Ja,  det  kan  I.  Det  er  ikke  al- 


8 


ting,  som  nervesystemet  opfatter.  Hvilken  af  vore  san- 
ser kan  da  opfatte  alting.  Åbenbaringerne  fra  den  Herre 
Jesus  Kristus,  sandhedens  ånd,  kan  påvise  alting,  og 
alle,  der  er  i  besiddelse  af  den,  vil  kunne  skelne  sand- 
hed fra  vildfarelse,  lys  fra  mørke,  de  ting,  der  hører  Gud 
til,  fra  de  ting,  der  ikke  hører  Gud  til.  Det  er  kun  den, 
der  kan  gøre  det  muligt  for  os  at  forstå  Guds  Søns  evan- 
gelium, Guds  vilje,  og  hvorledes  vi  kan  blive  frelst.  Følg 
den,  og  den  vil  føre  os  til  Gud,  kilden  til  alt  lys,  porten 
vil  stå  åben  for  os  og  vore  sind  vil  blive  oplyst,  så  vi  kan 
se,  vide  og  forstå  tingene,  som  de  er."  (Discourses  of 
Brig  ham  Young,  1925  udgaven,  side  52;  Journal  of 
Discourses,  bind  13.  side  336) 

Endelig  vil  jeg  sige,  at  I  ikke  skal  forvente,  et  lynnedslag 
eller  en  anden  voldsom  åbenbaring.  Snarere  kan  man 
sige,  at  et  vidnesbyrd  i  de  fleste  tilfælde  vokser  frem  lidt 
efter  lidt.  Det  kommer  efterhånden  som  man  udtrykker 
sine  ønsker,  dyrker  det  og  nærer  det.  Men  I  skal  nok 
vide  det.  Og  så  er  det  op  til  jer  selv  at  sørge  for,  at  det 
vedbliver  med  at  være  stærkt.  Hvis  I  ignorer  det,  eller 
glemmer  jeres  ønsker  om  at  få  det  og  sætter  andre  ting 
i  stedet,  eller  hvis  I  bare  lader  jer  flyde  med  strømmen, 
så  vil  jeres  vidnesbyrd  miste  styrken.  Hvis  I  glemmer  det 
og  sætter  andre  ting  i  højsædet,  så  vil  der  komme  en 
dag,  hvor  I  ikke  kender  evangeliets  sandhed.  I  vil  ikke 
give  udtryk  for  jeres  kendskab  til  det,  fordi  I  selv  har 
bevæget  jer  bort  fra  det  og  fornægtet  det.  De,  der  som 
Saul  fra  Tarsus  på  vej  til  Damascus,  oplever  en  direkte, 
gudommelig  intervention,  er  ganske  få.  Men  vi  kan  altid 
modtage  hjælp  fra  dem,  som  selv  har  en  fast  overbe- 
visning. Men  til  syvende  og  sidst  må  hver  enkelt  afgøre 
det  med  sig  selv.  Så  er  det,  at  vi  uden  tøven  klart  må 
bekende  vor  viden.  Når  vi  studerer,  er  aktive  og  beder  til 
stadighed,  vil  vi  opdage  den  sande  mening  af  ordene  i 
Lære  og  Pagter  50:24:  „Det,  der  er  af  Gud  er  lys;  og 
den,  der  modtager  lyset  og  forbliver  i  Gud,  får  mere  lys, 
og  det  lys  bliver  klarere  og  klarere  indtil  den  fuldkomne 
dag."  (Fremhævelse  tilføjet) 
G.  HOMER  DURHAM 
Commissioner  of  Higher  Education  State  of  Utah. 


„Hvordan  bliver  man  forfremmet  i  præstedømmet?" 

Det  spørgsmål  virker  måske  ganske  enkelt  og  elemen- 
tært. Og  der  er  mange,  der  ville  svare,  at  hvis  en  mand 
er  værdig  dertil,  så  vil  han  blive  forfremmet  fra  den  ene 
stilling  til  den  anden  indenfor  præstedømmet,  idet  han 
fra  at  være  ældste,  bliver  halvfjerds  og  så  højpræst.  Og 
det  er  da  også  rigtig  nok,  at  vi  hører  ordet  „forfrem- 
met", når  medlemmerne  bliver  bedt  om  at  støtte,  en 
mand  i  hans  nye  embede  inden  for  Det  melkisedekske 
Præstedømme.  Når  han  så  er  blevet  interviewet  og 
fundet  værdig,  ordineres  han  af  dem,  der  er  bemyn- 


digede dertil,  til  en  stilling,  som  efter  manges  mening 
er  en  højere  stilling  indenfor  præstedømmet. 
Faktisk  er  en  sådan  forandring  i  virkeligheden  ikke  en 
forfremmelse  i  den  betydning,  at  en  mand  forlader  en 
lavere  stilling  for  at  indtage  en  vigtigere.  Det  ville  være 
mere  rigtigt  at  sige,  at  han  modtager  en  ny  kaldelse 
eller  ordination  indenfor  præstedømmet,  en  kaldelse, 
der  giver  ham  ansvar  for  andre  ting  end  hidtil.  Fra  Her- 
rens side  betragtes  enhver  kaldelse  indenfor  præste- 
dømmet lige  så  vigtig  som  nogen  af  de  andre.  Det,  der 
er  det  afgørende,  er  hvordan  embedshvervet  udføres. 
Angående  dette  har  præsident  Joseph  F.  Smith  sagt: 
„Der  findes  ingen  stilling,  der  føjer  noget  til  præste- 
dømmets kraft.  Derimod  får  man,  når  man  sidder  i  et 
embede  i  kirken,  sin  kraft  fortrin  og  myndighed  gennem 
præstedømmet.  Hvis  vore  brødre  blot  ville  gøre  sig 
dette  helt  klart,  så  ville  der  ikke  være  så  mange  misfor- 
ståelser om,  hvorledes  kirken  bliver  ledet,  som  der  er. 
Man  spørger  —  hvem  er  mest  —  højpræsten  eller 
en  halvfjerds  —  ham,  der  er  halvfjerds  eller  højpræ- 
sten? Jeg  kan  fortælle  jer,  at  ingen  af  dem  er  mere  end 
den  anden,  ingen  af  dem  er  mindre  end  den  anden. 
Deres  kaldelser  er  forskellige,  men  de  har  det  samme 
præstedømme.  Hvis  det  var  nødvendigt  ...  og  om  der 
ingen  anden  mand  var  tilbage  på  jorden,  der  bar 
Det  melkisedekske  Præstedømme,  end  en  ældste  — 
så  kunne  og  skulle  denne  ældste  gennem  inspiration 
fra  Gud  og  under  ledelse  af  den  Almægtige  føre  værket 
videre  og  organisere  Jesu  Kristi  Kirke  på  ny  i  al  sin  fuld- 
kommenhed, fordi  han  bærer  Det  melkisedekske  Præ- 
stedømme. Men  Guds  hus  er  et  ordens  hus,  og  selv 
om  der  er  andre  stillinger  af  betydning  i  kirken,  så  skal 
vi  dog  følge  præstedømmets  orden,  og  vi  skal  udføre 
ordinationerne  i  streng  overensstemmelse  med  denne 
orden,  sådan  som  det  blev  fastsat  i  kirken  gennem  pro- 
feten Joseph  Smith  og  hans  efterfølgere."  (Gospel  Doc- 
trine,  side  148-149,  samt  i  Det  melkisedekske  Præste- 
dømmes lektiehæfte  1970-71,  Gospel  Doctrines  bind 
1 .  kapitel  25  „How  Authority  Should  Be  Administered." 
Første  afsnit) 

Med  udtalelsen:  „og  selv  om  der  er  andre  stillinger  af 
betydning  i  kirken,"  betyder  at  alle  stillinger  indenfor 
præstedømmet  har  deres  specielle  pligter.  Derfor  kan 
man  egentlig  ikke  sige,  at  man  bliver  forfremmet, 
sådan  at  forstå,  at  den  ene  stilling  er  bedre  eller 
ringere  end  en  anden.  Man  modtager  bare  stadig  nye 
ansvar,  efterhånden  som  man  får  mere  og  mere  viden 
om  evangeliet,  og  efterhånden  som  man  får  større  ån- 
delig indsigt,  ærer  man  også  i  højere  grad  de  kaldel- 
ser, som  man  modtager  med  hver  ny  stilling  indenfor 
præstedømmet.  Stillingerne  i  Det  melkisedekske  Præ- 
stedømme er  trods  alt  kun  tillæg  til  selve  præstedøm- 
met. (L&P  84:29-30) 

J.  ANDERSON 
East  Mellcreek  stav 

Kirken  i  det  sydlige 

Sydamerika 


Den  sydamerikanske  Mission 

Kirken  havde  kun  eksisteret  i  21  år,  da  ældste  Parley  P. 
Pratt,  hans  hustru  Phebe  Soper  og  ældste  Rufus  Allen 
ankom  til  Valparaiso,  Chile,  i  1851  som  de  første  mis- 
sionærer i  Sydamerika. 

Skønt  der  ikke  blev  oprettet  nogen  permanent  mission, 
så  er  det  dog  af  stor  betydning,  at  en  apostel  arbejdede 
i  dette  område  så  tidligt  i  kirkens  historie.  Ældste  Pratt 
mistede  aldrig  interessen  for  det  sydamerikanske  folk. 
Da  arbejdet  begyndte  igen  for  alvor,  var  hans  barnebarn, 
Rey  L.  Pratt,  som  talte  spansk,  en  af  de  første  missio- 
nærer. 


Dette,  det  andet  forsøg,  startede  i  1925,  næsten  75  år 
efter  det  første.  Det  første  Præsidentskab  havde  givet 
Andrew  Jenson  og  Thomas  S.  Page  til  opgave  at  rejse 
rundt  i  Sydamerika  og  sondere  terrænet  for  at  se  om  der 
var  muligheder  for  at  påbegynde  missionærarbejdet  i 
Sydamerika,  og  De  tolvs  Råd  vedtog  ensstemmigt,  at 
der  skulle  organiseres  en  mission. 
Omtrent  samtidig  var  der  to  tyske  familiefædre  Wilhelm 
Friedrichs  og  Emil  Hoppe,  som  var  flyttet  til  Buenos 
Aires,  og  de  bad  om  at  få  tilsendt  nogle  missionærer. 
Disse  to  familier  holdt  regelmæssigt  møder,  og  der  var 
nu  adskillige  af  deres  venner,  der  ønskede  at  blive 
døbt,  men  bror  Friedrichs  var  diakon  og  bror  Hoppe 
lærer  —  de  havde  altså  ikke  myndighed  til  at  døbe 
eller  lede  en  gren. 

Disse  tyske  omvendte  ventede  endnu  tålmodigt,  da  Mel- 
vin J.  Ballard  fra  De  tolvs  Råd  og  Rulon  S.  Wells  og 
Rey  L.  Pratt  fra  de  første  halvfjerds'  råd  ankom  til 
Buenos  Aires  den  6.  december  1925  efter  ordre  fra  Det 
første  Præsidentskab.  Den  19.  december  døbtes  seks 
omvendte,  alle  venner  af  familien  Friedrichs  og  familien 
Hoppe. 

Tidligt  julemorgen  mødtes  ældste  Ballard,  ældste  Wells 
og  ældste  pratt  i  en  park,  som  hedder  ,,Den  tredie  Fe- 
bruar", for  at  indvi  landet  for  missionsarbejdet.  Ældste 
Ballard  bad  indvielsesbønnen,  hvori  han  blandt  andet 
sagde:  ,,Og  nu,  vor  himmelske  Fader,  gør  jeg  brug  af 
den  myndighed  og  den  velsignelse,  der  er  givet  mig  af 


din  tjener,  kirkens  præsident,  og  den  myndighed,  som 
følger  med  det  hellige  kald  som  apostel,  som  også  er 
mig  givet,  til  at  åbne  døren,  så  evangeliet  kan  blive  præ- 
diket i  alle  disse  latinamerikanske  lande;  og  jeg  advarer 
enhver  magt,  som  forsøger  at  modsætte  sig,  at  evan- 
geliet bliver  prædiket  i  disse  lande." 
Missionærarbejdet  kom  til  at  gå  fremad,  sådan  som 
ældste  Ballard  profeterede  nogle  få  uger  før  afslutnin- 
gen på  en  8-måneders  arbejdsperiode:  „Herrens  værk 
vil  først  vokse  langsomt  en  tid,  ligesom  en  eg  ganske 
langsomt  bliver  til  af  et  agern.  Det  vil  ikke  skyde  op  på 
en  enkelt  dag  som  solsikken  gør  det.  For  nok  gror  den 
hurtigt,  men  den  forgår  også  hurtigt.  Men  tusinder  af 
mennesker  vil  slutte  sig  til  kirken  her.  Den  vil  blive  op- 
delt i  mere  end  en  mission,  og  denne  del  af  kirken  vil 
blive  en  af  de  stærkeste.  Værket  vil  aldrig  blive  mindre 
her,  end  det  er  nu.  Den  sydamerikanske  Mission  vil 
blive  en  støttepille  i  kirken."  (Sermons  and  Missionary 
Service  of  Melvin  Joseph  Ballard  side  100.  Udgivet  af 
Briant  S.  Hinckley,  Deseret  Book  co.,  1949) 


Kirken  i  Argentina 

Den  oprindelige  sydamerikanske  mission,  som  havde 
hovedkvarter  i  Argentina,  blev  i  1935  opdelt  i  den  argen- 
tinske og  den  brasilianske  mission.  Præsident  W. 
Ernest  Young  fik  til  opgave  at  præsidere  over  14  mis- 
sionærer og  255  medlemmer. 

Da  præsident  Frederick  S.  Williams  overtog  stillingen  i 
1938  holdt  man  regelmæssigt  møder  20  steder  i  lejede 
lokaler,  der  var  nu  45  missionærer,  og  66  mennesker 
blev  døbt  det  år. 

Den  første  bygning,  som  kirken  byggede  i  Sydamerika, 
blev  indviet  i  Liniers,  en  forstad  til  Buenos  Aires,  den 
9.  april  1939,  af  præsident  Williams.  Foruden  denne 
fremgang  kunne  man  mærke  sig  den  gode  publicity  i 
forbindelse  med,  at  missionsholdene  vandt  mesterska- 
bet i  argentinsk  baseball  og  softball  (form  for  baseball). 
Det  blev  ved  med  at  gå  fremad  indtil  1944,  hvor  2.  ver- 
denskrig tvang  alle  missionærerne  undtagen  tre  til  at 
vende  hjem.  Præsident  W.  Ernest  Young,  vendte  tilbage 
for  at  præsidere  over  missionen,  skønt  missionærerne 
ikke  vendte  tilbage  før  over  et  år  efter. 
Da  krigen  sluttede  begyndte  en  ny  periode  i  Argentina. 
Præsident  Harold  Brown  blev  kaldet  til  missionspræsi- 
dent  i  1949,  og  under  hans  ledelse  tog  hjælpeorgani- 
sationerne form,  lokale  medlemmer  blev  ordineret  som 
grenspræsidenter,  man  påbegyndte  nye  missionspro- 
grammer,  nye  byer  blev  åbnet  for  evangeliet,  og  der  blev 
sendt  missionærer  til  Uruguay. 

Argentina  blev  flere  gange  besøgt  af  generalautori- 
teterne, og  dette  gjorde  at  værket  skred  yderligere  frem. 
Præsident  David  O.  McKay  kom  i  1954;  præsident 
Joseph  Fielding  Smith  og  ældste  A.  Theodore  Tuttle 
besøgte  landet  i  1960.  I  året  1959,  ti  år  efter  at  man  igen 
var  begyndt  at  arbejde   med   et  fuldt   missionærpro- 

gram,  var  medlemstallet  steget  til  3500.  Der  skete  yder- 
ligere fremskridt  under  præsident  Lorin  N.  Pace,  tidli- 
gere diplomat  i  Honduras,  han  var  missionspræsident  i 
den  argentinske  mission  i  1948.  Han  sendte  de  første 
missionærer  til  Nordargentina,  idet  han  åbnede  Tucu- 
man  og  Santiago  del  Estero  for  evangeliet.  I  1962  blev 
missionen  opdelt  i  flere. 

Fire  år  senere  organiserede  ældste  Spencer  W.  Kimball , 
der  dengang  var  medlem  af  De  tolvs  Råd,  den  første 
spansktalende  stav  på  den  sydlige  halvkugle.  Det  var  i 
Buenos  Aires,  og  den  omfattede  syv  wards.  Angel 
Abrea,  som  nu  er  regionalrepræsentant  for  De  Tolv,  blev 
dens  første  præsident. 

Denne  første  stav  er  siden  blevet  til  fem :  Buenos  Aires 
Øst,  Buenos  Aires  Vest,  Cordoba,  Mendoza  og  Rosario. 
Der  er  nu  fire  missioner,  to  med  hovedkvarter  i  Buenos 
Aires,  og  der  er  en  i  Rosario  og  en  i  Cordoba.  Kirken  har 
nu  næsten  27.000  medlemmer  i  Argentina. 


Kirken  i  Brasilien 

Arbejdet  med  at  bringe  evangeliet  til  Brasilien  begyndte 
lidt  mere  end  et  år  efter,  at  det  blev  introduceret  i  Argen- 
tina, da  to  ældster  i  1927  kom  dertil  fra  Argentina  for 
at  opsøge  de  tyske  hellige,  som  havde  slået  sig  ned  i 
Brasilien.  Ældsterne  blev  der  en  måned,  og  de  rappor- 
terede, at  „det  sydlige  Brasilien  ville  være  et  særdeles 
velegnet  sted  til  en  fremtidig  udvidelse  af  missionær- 
arbejdet." 

To  senere  missionærer  ankom  dertil  fra  Argentina  i 
1928  sammen  med  præsident  Stoof,  ligeledes  for  at 
opsøge  de  medlemmer,  som  var  emigreret  fra  Tyskland 
og  England.  De  fandt  et  lille  samfund  af  tyske  mormo- 
ner i  Joinville,  hvor  der  boede  16.000  tysktalende  men- 
nesker, og  i  løbet  af  det  næste  år  døbte  de  mange 
tyskere.  I  1929  erhvervede  de  kirkens  første  ejendom  i 
Brasilien  —  et  gammelt  hus  i  Joinville,  som  stadig 
bruges  som  mødesal  for  Joinville  wardet  i  Curitiba, 
Brasilien  staven. 

Den  9.  februar  1935  gjorde  Det  første  Præsidentskab 
Brasilien  til  en  særskilt  mission  under  ledelse  af 
præsident  Rulon  S.  Howells.  Missionen  bestod  foruden 
ham  af  syv  diakoner,  fire  lærere,  fire  præster,  29  mand- 
lige medlemmer  uden  præstedømmet,  64  voksne  kvin- 
delige medlemmer  og  35  børn  ialt  143  medlemmer  og  ni 
missionærer  spredt  ud  over  nationen. 
I  næsten  ti  år  arbejdede  missionærerne  blandt  folk, 
der  ikke  hørte  til  landets  oprindelige  indbyggere  — 
og  de  talte  et  sprog,  som  ikke  var  landets  officielle 
sprog.  Arbejdet  fortsatte  udelukkende  blandt  tyske 
immegranter  og  på  tysk  indtil  1938,  hvor  de  første 
ældster  fik  til  opgave  at  lære  portugisisk.  Det  år  be- 
gyndte præsident  John  Alden  Bowers  at  oversætte 
adskillige  brochurer  og  Mormons  Bog  til  portugisisk  — 
det  var  kirkens  første  oversættelse  til  dette  sprog. 
I  de  vanskelige  år  under  2.  verdenskrig  gik  missionær- 


arbejdet  kun  langsomt,  fordi  der  nu  kun  var  meget  få 
amerikanske  ældster.  Så  ti  år  senere,  da  præsident 
McKay  besøgte  landet,  i  1954,  begyndte  det  igen  at  gå 
hastigt  fremad  for  kirken. 

To  år  efter  præsident  McKays  besøg  profeterede  præsi- 
dent Henry  D.  Moyle  fra  Det  første  Præsidentskab  ved 
et  missionærmøde  i  Rio  de  Janeiro,  at  åndelige  ople- 
velser ville  få  tusinder  af  nye  omvendte  til  at  søge  kir- 
ken. Og  kirken  har  da  også  oplevet  denne  vækst  —  der 
er  nu  mere  end  50.000  medlemmer,  4  missioner,  og  9 
stave,  og  selv  det  er  kun  en  begyndelse.  Der  er  bog- 
staveligt hundreder  af  byer  i  Brasilien,  hvor  der  endnu 
aldrig  har  været  missionærer! 

Den  første  kirkebygning,  der  blev  bygget  i  Brasilien, 
blev  indviet  i  1959,  og  Brasiliens  sydmission  blev  orga- 
niseret samme  år  i  de  tre  sydlige  stater. 
Syv  år  senere,  i  1966,  blev  den  første  brasilianske  stav 
organiseret  med  hovedkvarter  i  Sao  Paulo.  Nu  er  der 
fire  stave  i  denne  by.  Rio  de  Janeiro  blev  en  stav  i  1972, 
og  året  efter  blev  der  organiseret  yderligere  fire  nye 
stave:  Campinas,  Santos,  Curitiba  og  Porto  Alegre. 
Der  er  i  øjeblikket  27  kirkebygninger  i  Brasilien;  yderli- 
gere 16  er  under  opførelse,  og  der  er  planlagt  endnu  21 . 
Selvom  de  hellige  i  Brasilien  har  mødt  mange  forhin- 
dringer har  de  fattet  missionærånden  og  finder  stor 
glæde  ved  at  dele  evangeliet  med  deres  næste.  I  en 
mission  var  der  sidste  år  mere  end  100  mennesker,  der 
blev  døbt  i  løbet  af  kun  3  uger.  50%  af  disse  blev  døbt 
som  samlede  familier;  men  hvad  der  er  endnu  mere 
beundringsværdigt,  så  fik  73%  af  dem  præsenteret 
evangeliet  af  andre  medlemmer.  Brasilianerne  er  et  folk, 
der  hungrer  efter  sandheden,  og  det  har  i  høj  grad  budt 
missionærerne  velkommen. 


■Kirken  i  Chile 

Missionærarbejdet  i  Chile  begyndte,  da  ældste  Parley 
P.  Pratt  og  hans  følge  steg  i  land  i  1851 ;  men  efter  dette 
første  forsøg  måtte  det  land,  som  han  havde  beskrevet 
som  ,,så  frugtbart  som  Edens  Have",  vente  95  år,  før  der 
ankom  to  missionærer  dertil  fra  Argentina. 
Den  første  dåbshandling  blev  foretaget  den  25.  novem- 
ber 1956.  Bror  Ricardo  Garcia  Silva,  som  var  blandt  de 
første,  der  blev  døbt,  genkalder  sig  følgende:  „Forestil 
jer  det  engang ;  i  begyndelsen  var  vi  kun  fire.  Jeg  vidste, 
at  dette  var  den  sande  kirke  —  det  var  ikke  bare  min 
tro,  det  var  min  overbevisning.  Men  på  grund  af  læren 
om  visdomsordet  og  tiende  troede  jeg  ikke,  at  det  var 
muligt  for  kirken  at  få  mange  tilhængere  her.  Men  når  vi 
tager  til  konference  nu,  så  er  der  hundreder,  ja,  nogle 
gange  tusinder  af  mennesker  til  stede.  Kirken  vokser  for 
hver  dag." 

Faktisk  er  medlemstallet  i  kirken  nu  oppe  på  omtrent 
21.000  medlemmer,  som  er  fordelt  i  9  distrikter  og  43 
grene  i  Chile,  Santiago  missionen,  og  8  wards  i  Santia- 

go,  Chile  staven,  som  blev  organiseret  i  1972,  planlæg- 
ger nu  at  bygge  sit  eget  stavscenter  foruden  de  8  kirke- 
bygninger, de  5  skoler,  som  kirken  har  og  kirkens  ranch, 
som  ligger  spredt  ud  over  det  centrale  og  nordlige 
Chile,  hvor  90%  af  nationens  indbyggere  bor.  Man  har 
planlagt  at  bygge  endnu  6  kirkebygninger. 
Denne  voldsomme  vækst  opfylder  de  tidlige  med- 
lemmers visioner  og  håb.  Et  år  efter  at  de  første  mis- 
sionærer var  ankommet  i  1957,  organiserede  5  men- 
nesker kirken  som  en  gren  af  Den  argentinske  Mission. 
At  udbrede  evangeliet  i  Chile  viste  sig  at  være  noget  af 
en  udfordring  pågrund  af  de  geografiske  og  klimatiske 
forhold  i  landet,  men  alligevel  gik  der  ikke  lang  tid  før 
der  var  blomstrende  grene  i  Vina  del  Mar,  Valparaiso,  og 
Talcahuano,  som  alle  ligger  i  det  centrale  Chile. 
Et  af  de  første  medlemmer  var  Carlos  Cifuentes,  som 
var  den  første  chilener,  der  skulle  tjene  som  grens- 
præsident,  distriktspræsident  og  rådgiver  for  mis- 
sionspræsidenten.  Han  er  nu  præsident  for  Santiago 
Chile  staven,  og  han  husker  endnu  ,,den  stærke  broder- 
skabs- og  venskabsfølelse,  man  havde  overfor  under- 
søgerne. Det  første  kirken  lærte  mig,  var  at  jeg  var  et 


Guds  barn.  Dette  overraskede  mig  mere  end  noget 
andet.  Jeg  var  bare  mekaniker,  og  følte  mig  mere  i  for- 
bindelse med  olie  og  benzin  og  jern  end  med  Gud.  I  kan 
vel  forestille  jer,  hvor  underligt  det  føltes  for  mig  at 
undervise  i  en  præstedømmeklasse.  Jeg  havde  aldrig 
forestillet  mig,  at  jeg  ville  få  mulighed  for  at  gøre  sådan 
noget    —   aldrig  nogen  sinde!" 

Chile  blev  organiseret  som  en  særskilt  mission  i  1961 
med  12  grene,  hvoraf  de  4  blev  ledet  af  chilenske  grens- 
præsidenter. 

Der  er  blevet  lagt  stor  vægt  på  missionærarbejdet  i 
Chile.  Præsident  Cifuentes  siger:  ,, Næsten  hver  uge 
hører  vi  om  medlemmer,  som  gerne  vil  på  mission  — 
ikke  kun  unge  mennesker,  men  også  mere  modne." 
Lederne  siger,  at  kirkens  hastige  vækst  er  en  af  vore 
største  udfordringer,  samt  at  det  er  gennem  medlem- 
mernes trofasthed,  vi  skal  tage  denne  udfordring  op. 
Royden  J.  Glade,  som  er  præsident  for  Chile,  Santiago 
missionen,  tilføjer:  „Det  chilenske  folk  er  mere  åbne 
overfor  evangeliet  end  nogen  sinde.  De  har  mere  tid  til 
at  tænke  over  de  ting,  der  har  blivende  værdi,  som 
foreksempel  deres  familier  og  religion.  De  nærer  håb  og 


optimisme  med  hensyn  til  fremtiden  i  dette  land,  og 
vort  budskab  om  Kristi  gengivne  evangelium  forøger 
dette  håb." 


Kirken  i  Uruguay  og  Paraguay 

Når  man  tænker  på,  hvor  sportsinteresserede  det  latina- 
merikanske folk  er,  så  er  det  kun  naturligt,  at  sporten 
har  været  med  til  at  indføre  evangeliet  i  mange  områder. 
Det  første  stykke  missionærarbejde  i  Uruguay,  som 
man  med  sikkerhed  ved  noget  om,  fandt  sted  i  1940,  da 
Rolf  R.  Larson,  som  var  missionær  i  Argentina,  repræ- 
senterede kirken  i  kampene  om  det  sydamerikanske 
mesterskab  i  basketball  i  Montevideo,  hovedstaden  i 
Uruguay,  og  ved  flere  interviews  med  pressen  fortalte, 
at  han  var  mormon. 

Tre  år  senere  blev  Frederick  S.  Williams  udstationeret 
i  Montevideo  af  sit  firma.  Han  havde  tidligere  været 
præsident  for  Den  argentinske  Mission,  og  bad  nu  om 
tilladelse  til  at  oprette  en  gren  under  denne  mission. 
Uruguay  blev  organiseret  som  mission  i  august  1947. 
Fire  måneder  senere  var  der  4  grene  i  Montevideo. 
(Mærkeligt  nok  fandt  den  første  dåb  sted  i  Paraguay, 
ikke  i  Uruguay.) 

I  1948  havde  man  en  fungerende  hjælpeforening,  og 
ved  samme  års  slutning  havde  de  66  missionærer  døbt 
54  medlemmer,  og  der  var  nu  6  små  grene  i  Montevi- 
deo, samt  8  andre  fordelt  i  andre  byer. 
I  1949  gav  Det  første  Præsidentskab  bemyndigelse 
til,  at  missionærarbejdet  i  Ascuncion  i  Paraguay 
blev  påbegyndt  under  den  uruguayske  missions  ledelse, 
og  i  1950  begyndtes  arbejdet  i  Paraguay  for  alvor. 
I  1952  blev  kirken  officielt  anerkendt  af  regeringen,  og 
Det  første  Præsidentskab  gav  ordre  til,  at  Sydamerikas 
første  kirkebygning  med  GUF-sal  skulle  bygges. 
I  løbet  af  de  næste  4  år  voksede  antallet  af  nyomvendte 
i  Uruguaymissionen  med  230,  medens  omkring  100 
medlemmer  sluttede  sig  til  kirken  i  Paraguay. 
Den  første  stav  blev  organiseret  i  Montevideo  i  1967  med 
4.835  medlemmer  fordelt  i  8  wards;  endnu  en  stav  blev 
organiseret  i  1974.  Ariel  O.  Fedrigotti  fra  Montevideo 
husker  det  travle  liv  i  kirken  og  fortæller  om  dens 
hurtige  vækst.  Han  arbejdede  som  wardets  finans-sek- 
retær,  tog  på  mission  til  Peru  i  1968-70,  blev  P.R.  mand 
for  Montevideo  staven,  da  han  kom  tilbage,  blev  så  gift 
i  1973,  hvorefter  han  blev  udnævnt  til  biskop  for  Monte- 
video 3.  ward.  Tre  måneder  senere  i  en  alder  af  25  år 
blev  han  kaldet  som  2.  rådgiver  for  den  nyligt  organise- 
rede Montevideo  Uruguay  vest  stav. 
Han  understreger,  at  „det  i  virkeligheden  ikke  er  så 
usædvanligt.  I  vor  stav  er  80%  af  biskopperne  under  30 
år.  Højrådsmedlemmerne  er  gennemsnitlig  mellem  35 
og  40.  Mange  af  dem  har  forældre,  der  var  blandt  de 
første  medlemmer  i  kirken  i  Uruguay,  og  de  er  derfor 
anden  generations  mormoner." 


Bror  Fedrigottis  far  blev,  efter  at  have  arbejdet  som 
distriktspræsident  i  Montevideo,  kaldet  som  stavs- 
præsident  i  den  første  stav,  og  er  nu  præsident  for 
Montevideo  Uruguay  Øst  staven. 
Kirken  i  Paraguay  voksede  langsomt  i  næsten  20  år, 
men  inden  for  de  sidste  3-4  år  er  den  vokset  voldsomt 
og  består  nu  af  9  grene,  der  er  fordelt  på  to  distrik- 
ter, og  der  er  mange  lokale  ledere  i  stillingerne  i  grene 
og  distrikter. 

Stjernen  takker  følgende  for  at  have  bidraget  til  denne 
artikel: 

O.  Nelson  Baker,  Eledir  P.  Barbour,  Joseph  T.  Bentley, 
Antonio  C.  de  Camargo,  Omar  Canals,  Ariel  O.  Fedri- 
gotti, James  M.  Fisher,  Royden  J.  Glade,  Randall 
Hatch,  Paul  W.  Hayes,  Gordon  I.  Irving,  Helen  Jeppson, 
Dean  Larsen,  Larry  Madsen,  Francisco  Maximo,  Luis 
A.  Ramierez,  Juan  Pablo  Riboldi,  Liliana  E.  R.  de  Ribol- 
di,  Edson  Rodney  Sacchi,  Gustav  Salik,  Richard  Scott, 
Huberto  de  Andrade  Silveira,  Asael  T.  Sorensen,  Janet 
W.  Sorensen,  Lynn  A.  Sorensen,  Manuel  Sueldo, 
Jaime  Villalobos  Tapia  og  Amy  Velentine. 

Beseglet  for  evigt 


ÆLDSTE  MARK  E.  PETERSEN 
De  tolvs  Råd 


Jeg  vil  gerne  denne  gang  give  udtryk 
for  den  dybe  taknemmelighed,  jeg 
føler,  og  som  jeg  er  sikker  på,  at  I 
alle  føler,  mod  præsident  Kimball 
for  hans  fremragende  ledelse.  Han 
er  i  den  grad  til  glæde  for  os.  Han  er 
til  glæde  for  mig,  og  jeg  er  sikker  på, 
at  han  er  til  glæde  for  jer.  Han  er  så 
stor  en  forkæmper  for  Guds  sag,  og 
alligevel  er  han  så  ydmyg.  Han  er  i 
stand  til  at  nå  ud  til  alle;  og  vi  hol- 
der så  meget  af  ham.  Jeg  er  sikker 
på,  at  jeg  taler  på  alles  vegne,  når 
jeg  i  dag  siger  til  ham,  at  vi  er  tak- 
nemmelige for,  at  han  er  vor  leder, 
og  at  vi  vil  støtte  ham  på  enhver 
måde  af  hele  vort  hjerte  og  sjæl. 
Præsident  Kimball,  vi  er  taknem- 
melige for  den  måde,  hvorpå  du 
leder  os. 

Jeg  har  en  ven  ved  navn  Kenneth. 
Han  har  en  sød  kone  og  fire  små 
børn.  Han  er  en  nyttig  samfundsbor- 
ger og  arbejder  hårdt  for  at  forsør- 
ge sig  og  sine. 

Hans  familie  er  nært  knyttet  til 
hinanden.  De  gør  mange  ting  sam- 
men, tager  ud  sammen,  morer  sig 
sammen.  Og  nogle  ville  måske 
spørge,  hvad  mere  de  kunne  ønske 
sig.  Men  der  er  alligevel  noget,  de 


Vore  handlinger  i 
dette  liv  er  afgø- 
rende for,  hvor 
vi  skal  være  i 
evighederne 


mangler  —  det  er  virkelig  noget  af 
stor  betydning.  De  mangler  det, 
der  kan  gøre  deres  lykkelige  sam- 
liv til  noget  varigt. 
De  er  så  tilfredse  med  nuet,  at  de 
aldrig  har  givet  sig  stunder  til  at 
tænke  på,  at  det  hele  en  dag  kan 
være  forbi,  og  at  de  så  ikke  kan  være 
lykkelige  og  ikke  kan  være  sammen 
længere,  og  at  det,  de  har  nu,  så  kun 
vil  være  et  behageligt  minde. 
Kenneth  og  hans  kone  Lucy  er  gode 
mennesker,  ærlige  og  retfærdige. 
Men  de  går  ikke  i  kirke,  og  de  synes 
de  kan  være  lige  så  gode,  selvom  de 
ikke  gør  det.  De  lærer  deres  børn  at 
være  ærlige  og  dydige,  og  de  siger 
til  sig  selv,  at  det  stort  set  er  det 
samme,  som  kirken  ville  gøre  for 
dem. 

Og  desuden  holder  de  på,  at  de  har 
brug  for  weekenderne  til  at  tage  ud 
sammen  hele  familien.  Lørdag  og 
søndag  er  de  eneste  tidspunkter, 
hvor  Kenneth  har  fri  for  arbejde,  så 
det  ville  være  ubelejligt  at  gå  i  kirke, 
så  ville  de  ikke  frit  kunne  disponere 
over  deres  weekends  —  det  siger 
de  i  hvert  fald  til  sig  selv. 
Jeg  vil  gerne  nu  tale  direkte  til 
Kenneth  og  hans  familie  og  til  alle 


andre  familier,  hvis  situation  ligner 
deres.  Så  Kenneth,  lad  os  gå  i  rette 
med  hinanden  et  øjeblik. 
Vi  ved,  at  den  kærlighed,  du  føler 
overfor  din  familie,  virkelig  er  dyb. 
Men  den  kan  alligevel  godt  blive 
endnu  større.  Du  ved,  at  livet  er 
usikkert,  og  at  de  goder,  du  nyder 
nu,  måske  ikke  kan  fortsætte  evigt, 
ja,  du  ved,  at  det  kan  de  formodent- 
lig ikke. 

Husker  du  Ralph  Steward,  som 
arbejdede  der,  hvor  du  også  arbejde- 
de? Kan  du  huske  den  ulykke,  der 
gjorde  ham  til  invalid,  og  som  han 
til  sidst  døde  af?  Hvad  blev  der  af 
fællesskabet  i  hans  familie?  Hvor  er 
deres  weekendudflugter  nu? 
Jeg  ved  godt,  at  du  ikke  kan  lide  at 
tænke  på  noget  så  ubehageligt.  Alli- 
gevel er  du  realist  og  normalt  ser  du 
då  også  tingene  i  øjnene.  Hvorfor 
prøver  du  ikke  at  se  på  dit  eget 
familieliv  på  den  måde? 
For  nylig  kom  jeg  forbi  en  smuk 
stenkirke.  På  en  tavle  udenfor  var 
opslået  emnet  for  præstens  næste 
søndagsprædiken  og  spørgsmålet 
heri  lød:  ,,Hvor  vil  du  komme  til  at 
tilbringe  evigheden?" 
Det  fik  mig  til  at  standse  op  og 
tænke  mig  om.  Jeg  kom  også  til  at 
tænke  på  en  begivenhed  nogle  få  år 
tilbage,  da  jeg  var  ude  i  en  stor  luft- 
havn sammen  med  ældste  Richard 
L.  Evans.  Sammen  stod  vi  og  be- 
tragtede alle  de  mennesker,  der 
skyndte  sig  for  at  nå  et  fly,  andre 
ledte  efter  en  taxi  eller  venner,  som 
skulle  hente  dem. 

Bror  Evans  så  først  på  dem  og  så  på 
mig  og  spurgte:  „Hvor  mon  de  tror, 
at  de  i  virkeligheden  er  på  vej  hen?" 
Men  ligesom  du,  Kenneth,  var  de 
ikke  optaget  af  det  spørgsmål.  Og  nu 
spørger  jeg  så  dig:  Hvor  er  du  i  vir- 
keligheden på  vej  hen?  Hvor  er  din 
familie  på  vej  hen?  Vil  I  altid  komme 
til  at  more  jer?  Vil  I  altid  være  sam- 
men ligesom  I  er  nu?  Tænker  du 
nogen  sinde  på  evigheden? 
Vi  har  ofte  sunget  en  sang  i  søn- 
dagsskolen, hvor  teksten  lyder 
således: 

,,Vi  vandrer,  vandrer  hjemad  til  lan- 
det hist  vi  ser, 

mod  evigt  liv  vi  stræber,  det  lede- 
stjernen er. 
En  anden  af  stroferne  lyder: 
,,Ja,  dag  for  dag  vi  vandrer,  til 

himlen  vil  vi  nå; 
alt   godt,   vi    gør,    os    nærmere   til 
kronen  vi  vil  få." 

(Den  blå  sangbog  nr.  12) 
Det  er  en  god  gammel  sang,  og  den 
får  os  til  at  tænke,  på  netop  det,  som 
du  synes  at  have  glemt. 
Kenneth,  der  er  noget,  der  hedder 
evigheden.  Det  er  jeg  sikker  på,  at  du 
allerede  ved;  og  der  findes  en  Gud 
i  Himmelen,  som  er  vor  evige  Fader. 
Det  tror  du  også  på.  Men  hvad  gør  vi 
egentlig  for  at  sikre  os  et  godt  til- 
holdssted i  den  evighed? 
Det  er  min  overbevisning,  at  vi  alle 
må  gøre  os  den  kendsgerning  klart, 
at  nok  er  Gud  en  barmhjertig  Fader 
—  uendelig  barmhjertig  —  men 
har  er  også  en  retfærdig  Gud.  Og 
husker  I,  hvad  han  forlanger  af  os? 
Han  håber,  at  vi  alle  vil  blive  ligesom 
ham,  ligesom  Frelseren  befalede  os  i 
bjergprædikenen.  (Se  Matt.  5:48) 
I  vor  egenskab  af  Guds  børn  har  vi  i 
os  evnerne  til  at  blive  som  ham.  Er 
det  da  ikke  kun  naturligt,  at  børn 
kommer  til  at  ligne  deres  forældre? 
Men  ønsketænkning  er  ikke  nok  og 
det,  som  vi  måske  selv  ville  karakte- 
risere som  at  være  god,  er  heller 
ikke  nok. 

Han  har  sine  egne  planer,  som  vi 
skal  følge,  og  kun  dette  vil  sikre  os 
det  ønskede  resultat.  Der  er  en  for- 
mel for  succes  både  i  dette  liv  og  i 
det  følgende.  Hvis  vi  ikke  følger  den, 
har  vi  i  virkeligheden  sat  græn- 
serne for  vore  egne  muligheder. 
Sådan  er  det  jo  med  alle  ting,  ikke? 
Kan  I  huske,  da  I  skulle  lære  kemi  i 
skolen?  Hvad  skete  der,  hvis  I  ikke 
fulgte  formlen  under  eksperimen- 
terne i  laboratoriet?  Kan  I  også 
huske,  at  I  skulle  følge  studieplanen 
i  skolen,  for  ellers  kunne  I  ikke  få 
nogen  eksamen?  Sådan  er  det  også 
med  evigheden.  Vi  må  nødvendigvis 
følge  Herrens  formel,  hans  evange- 
lium. 

Hvis  vi  gør  det,  er  vi  for  altid  sikret 
det  fællesskab,  vi  nu  nyder  i  vor 
familie,    og    hverken    døden    eller 


opstandelsen  vil  kunne  komme 
hindrende  i  vejen  herfor.  Ville  det 
ikke  være  rart? 

Men  Herren  ved,  at  fuldkommen- 
heden ikke  opnås  ved  ufuldkomne 
midler,  og  derfor  har  han  givet  os 
den  fuldkomne  formel  sammen  med 
en  advarsel  —  lige  som  vi  fik  det  i 
skolen  —  at  hvis  vi  ikke  følger 
den,  hvis  vi  ikke  fuldstændig  accep- 
terer planen,  så  kan  vi  ikke  modtage 
denne  velsignelse. 
Lad  os  lægge  mærke  til  nogle  få  af 
de  ting,  han  har  sagt,  idet  vi  husker 
på,  at  han  ikke  kan  bryde  sine  egne 
love.  Lydighed  er  en  del  af  herlighe- 
den. Det  er  kun  sund  fornuft  at 
efterleve  denne  guddommelige 
lov. 

Lad  os  læse  nogle  få  af  de  ting,  han 
har  sagt  til  os  om  lydighed.  Frel- 
seren sagde  til  nephitterne: 
,,Kom  derfortil  mig  og  bliv  frelst;  thi 
sandelig  siger  jeg  jer,  at  om  I  ikke 
holder  mine  bud,  som  jeg  nu  har 
givet  jer,  skal  I  ingenlunde  komme 
ind  i  himmeriges  rige."  (3.  Ne.  12:20) 
Stands  engang  op  og  tænk  over, 
hvad  disse  ord  kan  betyde  for  jer  og 
jeres  familie.  Studer  dem.  Tænk  over 
dem.  Det  er  meget  alvorlige  ord  — 
,,Om  I  ikke  holder  mine  bud,  som  jeg 
nu  har  givet  jer,  skal  I  ingenlunde 
komme  ind  i  himmeriges  rige." 
I  kirkens  første  tid  gav  Frelseren  en 
åbenbaring,  hvor  der  i  det  store  og 
hele  blev  sagt  det  samme:  „Hold 
stedse  mine  bud  .  .  .  Om  du  ikke  gør 
det,  kan  du  ikke  komme,  hvor  jeg 
er."(L.&P.  25:15) 

Kenneth,  du  har  modtaget  præste- 
dømmet. Herren  har  givet  dem,  der 
således  er  ordinerede,  store  løfter 
for  fremtiden,  men  har  stiller  betin- 
gelsen med  følgende  ord :  „Thi  I  skal 
leve  af  hvert  ord,  der  udgår  af  Guds 
mund"  (L.&P.  84:44) 
Kan  du  ikke  se,  at  hvis  vi  skal  til- 
bringe evigheden  sammen  med 
Herren,  så  må  vi  gøre  os  fortjent  til 
dette  ved  at  gøre,  hvad  han  beder 
os  om?  Hvis  det  er  meningen,  at  vi 
skal  tilbringe  evigheden  sammen 
med  ham,  så  skal  vi  også  blive  som 
ham,  og  vor  kone  og  vore  børn  må 
blive  som  ham.  Men  vi  kan  kun  blive 


som  ham  ved  at  holde  hans  bud, 
ved  at  komme  i  hans  kirke  og  følge 
hans  program.  Kan  du  ikke  se,  at 
kirkens  program  i  virkeligheden  er 
frelsesplanen,  måden  hvorpå  vi  kan 
udvikle  de  kristuslignende  karak- 
teregenskaber, der  kan  gøre  os  ham 

lig. 

Hvis  vi  ikke  bliver  som  ham,  og  man 
tænker  sig,  at  det  alligevel  varmuligt 
for  os  at  befinde  sig  i  hans  nærhed, 
så  ville  vi  overhovedet  ikke  føle  os 
godt  tilpas,  ville  vi  vel?  Men  det  er 
naturligvis  heller  ikke  muligt. 
Man  kan  ikke  udvikle  karakteregen- 
skaber som  Guds  uden  anstren- 
gelser. Vi  må  gøre  os  klart,  at  det  er 
en  udviklingsproces,  der  tager  tid, 
og  som  kun  kan  ske  ved  at  gøre  hans 
evangelium  til  en  livsform. 
Vi  kan  heller  ikke  gøre  det  halvt  om 
halvt.  Vi  må  tjene  ham  af  hele  vort 
hjerte,  hele  vor  sjæl  og  hele  vort 
sind.  Vi  må  ligeledes  huske  på,  at 
det  at  være  aktive  i  kirken  er  en  del 
af  hans  evangelium.  Herren  under- 
stregede: „Enhver,  der  tilhører 
denne  Kristi  kirke,  skal  iagttage  og 
holde  alle  kirkens  bud  og  pagter." 
(L.&P.  42:78) 

Vi  har  fået  at  vide,  at  som  vi  sår, 
således  skal  vi  høste.  Dette  er 
høstens  lov.  Hvis  vi  sår  hvede  på  vor 
jord  her  i  denne  verden,  så  høster  vi 
hvede.  Og  når  det  drejer  sig  om  at 
opbygge  en  af  vore  karakteregenska- 
ber, gælder  det  samme;  hvis  vi  sår 
retfærdighed,  så  skal  vi  også  høste 
retfærdighed.  Som  Herren  selv 
sagde:  „Thi  hvad  I  sår,  skal  I  også 
høste;  thi  dersom  I  derfor  sår  det 
gode,  skal  I  også  høste  det  gode 
som  belønning  derfor."  (L.&P.  6:33) 
Det  virker  for  eksempel  på  denne 
måde:  „Thi  tilgiver  I  menneskene 
deres  overtrædelser,  vil  jeres 
himmelske  Fader  også  tilgive  jer." 
(Matt  6:14)  Og  han  tilføjede:  „Og 
det  mål,  I  måler  med,  med  det  skal  I 
selv  få  tilmålt."  (Matt  7:2) 
Med  andre  ord,  hvis  vi  her  og  nu 
lægger  planer  for  familiens  fælles- 
skab i  det  hinsides,  så  vil  vi  også  få 
del  i  det,  når  vi  kommer  dertil.  Men 
hvis  vi  ikke  arbejder  på  det  her,  så 
forskertser  vi  den  velsignelse. 

(Fort.  side  25) 


7-firkanten 

AF  HELEN 
R.  SATTLER. 

Skriv  nogle  tal  in- 
denfor    området 
3-11  i  de  tomme 
firkanter,     sådan 
at    tværsummen 
af  hver  række  bli- 
ver den   samme, 
enten  man  tæller 
vandret  eller  lod- 
ret   eller    diago- 
nalt. 

AF  BEVERLY  JOHNSTON 

Kan  du  finde  to  fugle,  der  er  helt 
ens? 

Nadveren 


„Mens  de  nu  spiste,  tog  Jesus  et  brød,  velsignede, 
brød  det  og  gav  sine  disciple  det  og  sagde:  ,Tag 
dette  og  spis  det;  dette  er  mit  legeme.' 
,,Og  han  tog  en  kalk  og  takkede,  gav  dem  den  og 
sagde:  , Drik  alle  heraf ;  thi  dette  er  mit  blod,  pagts- 
blodet,  som  udgydes  for  mange  til  syndernes  for- 
ladelse. 

,,Og  jeg  siger  jer:  ,fra  nu  af  skal  jeg  ikke  mere 
drikke  af  denne  vintræets  frugt  før  den  dag,  da  jeg 
skal  drikke  den  ny  sammen  med  jer  i  min  Faders 
rige.' 

„Efter  at  de  havde  sunget  lovsangen,  gik  de  til 
Oliebjerget."  (Matt.  26:26-30) 
Efter  at  Jesus  var  blevet  korsfæstet  besøgte  han 
nephitteme  i  den  nye  verden  og  lærte  dem  mange 
ting,  deriblandt  at  holde  nadver.  Han  sagde  til 
dem:  ,,Og  det  skal  I  altid  gøre  ...  Og  det  skal  I 
gøre  til  ihukommelse  om  mit  legeme,  ...  Og  det 
skal  være  et  vidnesbyrd  for  Faderen,  at  I  altid  ihu- 
kommer mig.  Og  dersom  I  altid  ihukommer  mig, 
skal  min  Ånd  være  hos  jer."  (3.  Ne.  18:6-7) 
Og  derfor  nyder  vi  hver  søndag  brød  og  vand,  som 
Jesus  den  aften  for  længe  siden  bad  sine  tolv 
apostle  gøre.  Men  en  gang  imellem  glemmer  vi, 
hvor  meget  nadveren  betyder  for  os.  Vi  deltager  i 
den,  fordi  det  er  blevet  en  vane,  og  glemmer  at 
tænke  på  Jesus. 

Hvad  betyder  det  at  tænke  på  ham?  Vi  tænker  på 
ham,  når  vi  hver  dag  be'r  vore  bønner  i  hans  navn, 
når  vi  takker  vor  himmelske  Fader  for  vore  velsig- 
nelser og  beder  ham  om  hjælp  til  at  forberede  os. 


Vi  tænker  på  ham,  når  vi  gør  noget  godt  for  en  i  vor 
familie  eller  en  ven.  Vi  tænker  på  ham,  når  vi  er  et 
godt  eksempel  for  vore  venner.  Og  vi  mindes  ham, 
når  vi  bliver  døbt. 

Hver  søndag  når  vi  deltager  i  nadveren,  må  vi  især 
huske  på  hans  liv  og  det,  han  lærte  os.  Det  er  et 
godt  tidspunkt  til  at  tænke  over,  hvad  vi  har  gjort  i 
løbet  af  ugen,  og  spørge  os  selv,  om  vi  nu  også  vir- 
kelig har  tænkt  på  ham.  Så  kan  vi  også  tænke  på 
den  uge,  der  kommer,  og  bede  vor  himmelske 
Fader  hjælpe  os  til  at  blive  bedre. 
Men  nogle  gange  lader  vi  bare  vore  tanker  løbe 
løbsk.  Vi  glemmer  at  være  ærbødige  og  at  huske 
på  vor  Frelser.  Hvis  vi  bøjer  vore  hoveder  og  sidder 
stille,  medens  nadveren  bliver  delt  ud,  så  bliver  det 
nemmere  for  hver  uge,  der  går,  at  huske  på  ham  og 
at  tænke  på  hans  liv  og  lære.  Den  sang,  I  synger 
i  søndagsskolen  og  primary  er  blevet  skrevet  for 
at  hjælpe  os  at  tænke  på  ham: 

„Det  er  slet  ikke  svært  at  sætte  sig  ned 

og  blot  tænke  på  Jesus  og  alt,  hvad  han  led, 

på  alt,  hvad  han  gjorde  og  gør  for  mig 

Så  skulle  det  være  så  let  som  en  leg. 

Hvis  jeg  tænker  hvor  langt,  han  vandred  omkring, 

på  de  børn,  han  fortalte  de  herligste  ting. 

Så  bliver  det  jo  let  nok  at  sidde  i  ro 

Og  så  lytte  og  lære  om  Jesu  tro. 

Det  er  ikke  svært,  selv  for  små  børn  som  os, 

kun  at  tænke  på  Jesus  og  ikke  slås." 

Syng  med  mig  B-55 

LØVEN 

OG 
RABBIEN 


En  gammel  jødisk  fortælling 


Der  boede  engang  en  retfærdig 
rabbi  i  Jerusalem.  Alle  i  hans  by 
var  meget  fattige,  og  derfor  be- 
stemte den  betænksomme  rabbi 
sig  til  at  tage  til  Egypten  og  ind- 
samle penge  til  dem. 
På  rejsen  mødte  rabbien  en 
kamelkaravane  og  spurgte,  om 
han  måtte  slutte  sig  til  den.  An- 
føreren vidste  godt,  at  rabbien 
ikke  måtte  rejse  på  sabbaten,  og 
han  indvilligede  derfor  i,  at  de 
skulle  rejse  i  6  dage  og  hvile  på 
den  syvende.  Rabbien  betalte  så 
for  sig,  og  så  drog  de  allesam- 
men mod  Egypten. 
Ved  slutningen  af  den  sjette  dag 
bad  rabbien  karavaneanføreren 
om  at  standse  og  hvile  ud,  sådan 
som  han  havde  lovet.  „Jeg  er  ked 
af  det,  Rabbi,"  svarede  lederen 
vredt,  ,,men  jeg  kan  ikke  forsinke 
alle  de  andre  bare  på  grund  af  en 
enkelt  rejsende.  Vi  skal  videre!" 


Rabbien  kunne  ikke  bryde  sab- 
baten, så  derfor  steg  han  ned  fra 
sin  kamel  og  tog  sin  bagage  med 
sig.  Snart  var  karavanen  borte,  og 
rabbien  stod  helt  alene  tilbage  i 
ørkenen. 

Medens  solen  gik  ned,  begyndte 
rabbien  at  byde  den  hellige 
sabbat  velkommen  med  bøn  og 
sang.  Mens  han  sang,  dukkede 
en  rasende  løve  op.  Den  bevæ- 
gede sig  langsomt  hen  mod  ham. 


Rabbien  blev  bange,  men  han 
blev  ved  med  at  synge.  Pludselig 
standsede  løven  op,  lagde  sig 
ned  og  lyttede  stille  til  rabbiens 
sange.  Så  faldt  den  i  søvn,  og  da 
rabbien  var  færdig  med  at  synge, 
lagde  også  han  sig  ned  og  faldt  i 
søvn. 

Da  rabbien  vågnede  næste  mor- 
gen og  så  sig  omkring,  så  han,  at 
løven  sad  og  betragtede  ham  med 
blide  øjne.  Hele  den  dag  bad  og 
sang  rabbien,  og  hele  dagen  lå 
løven  i  nærheden  af  ham  og  så  til 
eller  sov. 

Da  det  blev  aften,  og  stjernerne 
lyste  på  himmelen,  rejste  løven 
sig  og  strakte  sig.  Så  gik  den 
nærmere  til  rabbien,  logrede 
med  halen  og  viste  rabbien,  at 
han  skulle  sætte  sig  på  dens  ryg. 


Rabbien  tog  sin  vadsæk  og 
klatrede  op  på  ryggen  af  løven. 
Og  lige  så  snart  han  havde  sat 
sig,  for  den  af  sted. 
Hele  natten  løb  løven  over  ørken- 
sandet, og  om  morgenen  kunne 
rabbien  se  karavanen  lidt  læn- 
gere fremme. 

De  andre  rejsende  var  meget 
chokerede  over  at  se  rabbien  ride 
på  ryggen  af  løven.  De  blevendnu 
mere  forbavsede,  da  løven  forsig- 
tige knæide  ned,  så  rabbien 
kunne  komme  ned  fra  dens  ryg. 


Så  rejste  løven  sig,  brølede  vildt, 
rystede  sin  manke  og  forsvandt 
igen  i  ørkenen. 

Nu  forstod  de  rejsende,  at  selv  en 
løve  vidste,  at  rabbien  var  en 
meget  hellig  mand.  Anføreren  for 
karavanen  knælede  ned  foran 
rabbien  og  bad  ham  tilgive  sig. 
Fra  den  dag  kaldte  folk  rabbien 
for  Ariel,  fordi  Ari  betyder  ,,løve" 
og  El  betyder  „Gud". 
Illustreret  af  Jim  Christensen 

I  Middelalderen  havde  man 
små  orgler,  som  ikke  var 
større,  end  at  de  kunne 
bæres  rundt.  Der  blev  pum- 
pet luft  ind  i  dem  ved  hånd- 
kraft. 


For  5-6  hundrede  år  siden 
sang  tapre  riddere,  ballader 
for  smukke  damer,  medens 
de  spillede  på  guitar  til    — 
som  for  eksempel  den  her. 


Hvordan 
opstår 
musik 


Skrevet  og  illustreret  af  Joan  Andre  Moore 


Musik  er  en  smuk  kombination  af  melodi  og  rytme. 
Visse  primitive  melodier  er  sikkert  lige  så  gamle 
som  civilisationen  selv.  Det  er  ganske  interessant 
at  vide,  hvordan  lyde  er  blevet  til  musik  gennem 
anvendelse  af  instrumenter. 
En  lyd  opstår  ved,  at  noget  bevæger  sig.  Disse 
særlige  bevægelser  kaldes  vibrationer.  Når  noget 
vibrerer,  udsender  det  lydbølger.  Man  kan  se, 
hvordan  det  virker,  når  man  smider  en  lille  sten  i 
en  sø.  Stenen  får  vandet  til  at  bevæge  sig  udad 
i  små  bølger  rundt  om  stenen.  Lydbølger  bevæ- 
ger sig  på  lignende  måde. 

Når  vibrationerne  er  hurtige,  så  hører  man  høje 
toner.  Lave  toner  stammer  fra  dovne,  lang- 
somme vibrationer.  Det  antal  gange,  noget  bevæ- 
ger sig  pr.  sekund,  kaldes  frekvensen. 

Sækkepiben  er  et  besyn- 
derligt blæseinstrument. 
Det  er  på  det  øverste  rør, 
man  skaber  melodien;  spil- 
leren blæser  på  røret  neden- 
under; de  tre  underste  rør 
kan  kun  frembringe  en  tone 
hver,  som  akkompagnement, 
hvilke  til  gengæld  lyder  hele 
tiden;  sækken  inderholder 
luften,  som  skal  bruges. 


Arkæologerne  har  fundet 
sådanne  horn,  som  skandi- 
naverne   har    tildannet     for 
mindst  4.000  år  siden.  Det 
var  omkring  den  tid,  at 
menneskene  lærte,  hvordan 
man  bøjer  metal  i  cirkler  og 
kurver. 


En  af  de  nemmeste  måder  at  frembringe  en 
musiklyd  på  er  ved  at  slå  på  en  stegepande  med 
en  ske.  Når  man  slår  på  panden,  vibrerer  den  og 
sender  lydbølger  ud  i  luften.  De  bevæger  sig 
gennem  luften  med  en  hastighed  af  omkring  1200 
km  i  timen,  så  der  går  ikke  ret  lang  tid,  før  de  når 
vort  øre. 

Det  er  nemt  at  forstå,  hvordan  lydene  opstår  i  alle 
slags  tromme- eller  janitsharmusik.  Det  kan  være, 
det  er  derfor,  at  de  allerførste  musikinstrumenter 
var  trommer.  Måske  var  der  en,  som  slog  på  en  hul 
træstamme  med  en  kæp  og  syntes,  at  det  lød 
godt.  Så  er  der  nogle,  der  har  fundet  ud  af,  at  et 
stramt  udspændt  dyreskind  giver  nogle  behagelige 
dæmpede  lyde.  Sådan  blev  den  første  tromme  til. 
Trommerne   hører  til    de   instrumenter,    der  kal- 


des slagtøj.  Det  er  blandt  andet  sådan  noget  som 
tamburiner,  triangler,  xylofoner  og  skralder.  Med 
alle  disse  instrumenter  kan  man  frembringe  en 
slags  en-tone  musik  ved  at  slå  på  dem,  ryste  dem 
eller  skrabe  på  dem. 

Det  er  meget  vanskeligere  at  frembringe  strenge- 
musik. Hvis  du  vil  lave  dit  eget  strengeinstrument, 
skal  du  sætte  en  elastik  rundt  om  en  bog  på  den 
lange  led.  Anbring  en  blyant  for  hver  ende  af 
den.  Anslå  så  elastikken  med  en  finger.  Derefter 
kan  du  prøve  at  presse  elastikken  ned  med  en  af 
venstre  hånds  fingre.  Anslå  strengen  igen.  Hver 
gang  du  bevæger  din  finger  langs  strengen  (elas- 
tikken) gør  du  den  vibrerende  del  af  strengen  kor- 
tere. Jo  kortere  strengen  bliver,  des  højere  frek- 
venser, frembringer  den.  Dette  er  hemmeligheden 

Timeglastrommen  var  meget 
yndet  i  Orienten  i  tusinder  af 
år. 


Man  brugte  harper  for  længe 
siden  i  de  tidligste  bibelske 
tider.  Her  er  et  eksempel  på 
em  meget  gammel  harpe. 


S """% 


ved  den  strengemusik,  som  spilles  på  violin, 
harpe,  guitar  og  banjo. 

Når  man  blæser  luft  gennem  en  lige  eller  krummet 
cylinder,  enten  den  er  åben  eller  lukket  i  den  anden 
ende,  opstår  der  også  lydbølger.  Tag  en  soda- 
vandsflaske, pres  dine  læber  til  kanten  foroven,  og 
blæs  så  tværs  over  åbningen.  Så  hører  du  en  tone! 
Kom  lidt  vand  i  flasken  og  blæs  igen.  Nu  er  det 
en  ny  tone! 

Den,  der  spiller  på  instrumentet,  blæser  luft  ned  i 
cylinderen.  Når  luften  rammer  bunden,  bliver  den 
kastet  tilbage  til  mundstykket,  hvor  den  kan  sprede 
sig.  Når  denne  vibrerende  luftstrøm  rammer  luften, 
opstår  der  lydbølger  med  en  bestemt  frekvens. 
Messinghorn  og  træblæsere  hører  alle  til  blæsein- 
strumenterne. Det  gælder  også  klarinetter  og  for 
eksempel  orgler. 


Sangen  er  den  mest  enestående  form  for  musik. 
Din  egen  stemme  er  et  utroligt  instrument,  der  er 
en  slags  kombination  af  et  strenge-  og  et  blæsein- 
strument. Du  kan  gøre  dine  stemmebånd  længere 
eller  kortere  til  de  forskellige  toner,  ligesom  du  kan 
forkorte  eller  forlænge  en  streng  eller  en  cylinder 
Dine  lunger  sørger  for  luften.  Din  mund,  hals  og 
dine  læber  hjælper  dig  med  at  frembringe  musik- 
ken. Selv  din  næse  hjælper  med.  Hvis  du  klemmer 
dine  næsebor  sammen  og  prøver  at  nynne,  så  vil 
du  snart  finde  ud  af,  at  det  ikke  kan  lade  sig  gøre. 
Lyt  engang  til  en  vuggevise.  Syng  med  på  sangene 
i  primary,  søndagsskolen  og  til  nadvermøderne. 
Dans  til  en  munter  melodi.  Og  husk,  at  hver  tone  er 
et  eller  andet,  der  vibrerer  på  sin  egen  særlige 
måde. 

(Forts,  fra  side  16) 


Lad  mig  stille  dig  et  spørgsmål, 
Kenneth:  Hvor  ønsker  du,  at  dine 
børn  skal  tilbringe  evigheden?  Øn- 
sker du,  at  de  skal  være  sammen 
med  dig  for  evigt?  Eller  planlægger 
du,  at  jeres  veje  engang  skal  skilles? 
Ønsker  du,  at  din  kone  skal  tilbringe 
evigheden  uden  ægtemand  og  børn, 
fordi  du  ikke  gjorde,  hvad  du  skulle 
i  jordelivet? 

Ønsker  du,  at  dine  børn  skal  leve  i 
evigheden  som  forældreløse,  uden 
at  være  knyttet  til  en  far  og  en  mor, 
fordi  du  ikke  gjorde,  hvad  du  skulle 
i  dødeligheden? 

Er  du  klar  over,  at  det  du  gør  nu, 
påvirker  såvel  dit  eget  evige  liv  som 
dine  kones  og  dine  børns  evige  liv? 
Du  husker  vel,  at  børn  normalt  følger 
deres  forældres  eksempler.  Det 
mønster,  som  du  afstikker  for  dem, 
kan  blive  afgørende  for,  om  de  kom- 
mer til  at  tro  på  Gud,  om  de  vil  tjene 
ham,  og  om  deres  vaner  bliver  af  en 
ren  eller  en  uren  karakter.  Og  de  vil 
igen  påvirke  deres  børn  —  dine 
børnebørn.  Så  du  kan  se,  at  det  du 
gør  nu  kan  få  følger  for  dine  efter- 
kommere i  mange  generationer. 
Hvad  ønsker  du  for  dem?  At  de  får  alt 
det,  der  er  bedst,  eller  er  mindre 
godt  nok? 

Er  det  ikke  på  tide,  at  du  grund- 
fæsterdit forhold  til  Gud  —  for  din 
egen  skyld,  for  sin  kones  skyld,  og 
for  dine  børns  og  børnebørns  skyld? 
Vi  ønsker  os  alle  sammen  et  lykke- 
ligt familieliv,  men  man  finder  ingen 
lykke  ved  at  være  ulydig  overfor  Gud 
eller  ved  at  ignorere  ham.  Hvorfor  vil 
du  følge  verdens  veje?  De  vil  aldrig 
bringe  dig  tilfredshed.  Og  de  koster 
dyrt. 

For  at  opnå  det  evige  fællesskab, 
som  vi  her  taler  om,  er  det  nødven- 
digt at  indgå  et  tempelægteskab. 
Det  er  forfærdeligt  at  tænke  på  alter- 
nativet, for  hvis  vi  afslår  det,  siger 
Herren,  at  vi  ikke  kan  få  afkom  i  den 
kommende  verden,  men  må  forblive 
alene,  uden  ægteskab  i  al  evighed. 
Præsident  Kimball  omtalte  emnet 
forleden  dag  og  sagde  blandt  andet: 


,,Er  du  villig  til  at  sætte  din  evige 
tilværelse  på  spil?  Er  du  villig  til  at 
risikere  din  lykke,  dine  muligheder 
for  at  se  Gud  og  leve  i  hans  nærhed? 
Bare  fordi  du  ikke  har  undersøgt 
sagen  nok,  ikke  har  studeret  den  og 
tænkt  over  den;  eller  er  du,  pågrund 
af  fordomme,  misforståelser  eller 
mangel  på  viden,  villig  til  at  give 
afkald  på  så  store  velsignelser? 
,,Er  du  villig  til  at  gøre  dig  til  enke 
eller  enkemand  i  alle  evigheder,  at 
leve  som  en  enlig,  der  må  tjene  an- 
dre? Er  du  villig  til  at  give  afkald  på 
dine  børn,  når  du  eller  de  dør,  og 
gøre  dem  forældreløse?  Er  du  villig 
til  at  leve  alene  i  evighederne,  når 
alle  de  største  glæder,  du  har  oplevet 
her  i  livet,  kunne  blive  endnu  større, 
Ja,  når  de  kunne  blive  mange  gange 
større  og  eviggøres?  Er  du  villig  .  .  . 
til  at  lade  hånt  om  disse  sand- 
heder?" 

Og  så  sagde  vor  store  præsident: 
„Kære  venner,  jeg  beder  jer  om  ikke 
at  sidde  denne  opfordring  over- 
hørig. Jeg  beder  jer  åbne  jeres  øjne 
og  se;  åben  jeres  øren  og  hør."  (Den 
danske  Stjerne,  Jan.  1975) 


Formiddagsmødet,  lørdag  den  5. 
oktober  1974,  ved  den  144.  halvårlige 
generalkonference. 


Og  nu,  Kenneth,  er  der  noget  andet, 
som  jeg  gerne  vil  spørge  dig  om: 
Betyder  lignelsen  om  de  ti  jomfruer 
noget  for  dig?  Halvdelen  af  dem  var 
kloge,  den  anden  halvdel  var  det 
ikke.  De  kloge  beredte  sig  for  fremti- 
den, de  andre  gjorde  det  ikke  og  blev 
udelukket  fra  Herrens  åsyn,  medens 
de  kloge  jomfruer,  som  var  velfor- 
beredte, blev  modtaget  af  ham. 
Og  sammen  med  præsident  Kimball 
opfordrer  jeg  dig,  Kenneth,  og  alle 
de  andre,  der  befinder  sig  i  en 
lignende  situation  rundt  omkring,  og 
jeg  opfordrer  deres  familier  til  at 
tage  imod  Herrens  invitation  om  at 
tjene  ham,  så  I  kan  blive  fortjent  til 
hans  nærværelse  i  evigheden. 
Frelseren  har  givet  os  et  meget  stort 
løfte,  hvis  vi  gør  dette;  for  han 
sagde: 

,,  .  .  .  den,  der  modtager  mig,  mod- 
tager min  Fader, 

,,og  den,  der  modtager  min  Fader, 
modtager  min  Faders  rige.  Derfor 
skal  alt  det,  som  min  Fader  har, 
gives  ham."  (L.&P.  84:37-38) 
At  dette  må  blive  vort  lykkelige  privi- 
legium, beder  jeg  oprigtigt  om  i  Jesu 
Kristi  hellige  navn.  Amen. 

Hvad  sker  der 
efter  døden? 


ÆLDSTE  LeGRAND  RICHARDS 
De  tolvs  Råd 


Kære  brødre  og  søstre,  jeg  er  glad 
overat  kunne  deltage  i  denne  dejlige 
konference  sammen  med  jer;  jeg  har 
nydt  musikken  ved  alle  konference- 
møderne meget,  og  jeg  har  glædet 
mig  over  mine  brødres  taler.  Og  her 
foran  jer  i  dag  vil  jeg  gerne  ydmygt 
give  udtryk  for  min  kærlighed  til 
vor  himmelske  Fader  og  for  hans 
Søn,  Jesus  Kristus,  der  gav  sit  liv 
som  et  sonoffer  for  os.  Jeg  er  også 
taknemmelig  for  hans  gengivne 
evangelium,  som  giver  os  sådanne 
vidunderlige  retningslinier  at  leve 
efter,  og  som  giver  os  håb  for  de 
evigheder,  der  skal  komme,  når  vor 
gerning  her  på  jorden  er  forbi. 

Jeg  vil  gerne  udtrykke  min  kærlighed 
til  de  hellige,  som  jeg  møder,  når  jeg 
rejser  omkring  til  de  forskellige  dele 
af  kirken  og  i  missionerne  og  mis- 
sionshjemmene,  for  jeg  føler  dette 
folks  tro.  Vi  takker  Gud,  fordi  han 
har  udøst  sin  ånd,  så  kirken  har 
kunnet  vokse  og  udvikle  sig,  som  det 
er  tilfældet  i  verden  i  dag.  Jeg  takker 
ham  for  vore  ædle  ledere,  for  præsi- 
dent Kimball  og  hans  rådgivere.  Jeg 


Guds  plan  for  sine 
trofaste  børn 
skal  gå  i  opfyldel- 
se  —   det  kan 
døden  ikke 
hindre 


elsker  dem,  og  folket  elsker  dem, 
fordi  de  virkelig  er  vor  Faders  tje- 
nere. 

Jeg  har  tænkt  mig  i  dag  at  tale 
specielt  til  de  forældre,  som  har 
måttet  følge  et  eller  flere  af  deres 
børn  til  graven,  inden  disse  er  nået 
at  blive  voksne  og  har  kunnet  indgå 
i  ægteskabets  pagt,  så  de  selv 
har  kunne  få  børn  her  på  jorden.  Jeg 
tror  ikke,  der  er  mange  familier,  som 
ikke  har  oplevet  dette. 
Jeg  tænker  på  de  tusinder  af  vore 
unge  mænd  som  har  mistet  livet  på 
slagmarken  i  de  forskellige  lande. 
Jeg  tænker  på  de  af  vore  unge 
mænd,  der  er  døde  i  missionsmar- 
ken.  Medens  jeg  var  præsident  i  den 
nederlandske  mission,  holdt  jeg  en 
af  disse  dejlige  missionærer  i  mine 
arme,  da  han  drog  sit  sidste  ånde- 
dræt. 

Jeg  tænker  på  de  mange  dejlige,  tro- 
faste kvinder,  som  aldrig  har  haft  lej- 
lighed til  at  blive  gift  her  på  jorden, 
fordi  de  ikke  er  villige  til  at  bortødsle 
deres  liv  på  mænd,  som  ikke  er  vær- 
dige til  at  føre  dem  med  sig  til  Det 


celestiale  Rige.  Mange  af  dem  har 
udfyldt  missioner  og  arbejder  flittigt 
for  at  opbygge  vor  Faders  rige,  for 
at  opdrage  Zions  ungdom;  de  er 
noget  ganske  særligt. 
Jeg  vil  gerne  bruge  min  egen  familie 
som  et  eksempel  på,  hvad  jeg 
mener.  Min  hustru  og  jeg  var  på  mis- 
sion sammen  i  Holland,  da  vi  fik  en 
lille  pige.  Men  nogle  få  år  efter,  at 
vi  var  kommet  hjem  igen,  døde  hun 
fra  os.  Da  hun  blev  født,  fortæller 
min  kone  mig  igen  og  igen,  at  hun 
følteen  engel  bringe  sig  denne  ånd. 
Og  alligevel  er  hun  borte.  Så  tænker 
jeg  på  hendes  fire  søstre:  I  har  idag 
opretholdt  en  af  dem  som  rådgiver  i 
hjælpforeningens  hovedpræsident- 
skab. Hendes  andre  tre  søstre  er  lige 
så  ædle  og  dejlige,  selv  om  de 
måske  har  fået  lidt  andre  talenter. 
Når  jeg  tænker  på  denne  lille  pige, 
som  vi  måtte  begrave,  da  hun  kun  var 
3  1/2  år  gammel,  så  takker  jeg  Gud 
for,  at  jeg  har  tro  til  at  vide,  at  Gud 
regerer  i  Himmelen  og  på  jorden,  og 
at  denne  lille  pige  til  sidste  vil  få  sin 
herlighed  lige  så  vel  som  hendes 
fire  søstre,  som  er  blevet  her  på  jor- 
den og  som  har  kunnet  opdrage 
deres  egne  familier.  Jeg  takker  Gud 
for  det,  som  Paulus  sagde:  „Har 
vi  alene  i  dette  liv  sat  vort  håb  til 
Kristus,  er  vi  de  ynkværdigste  af  alle 
mennesker."  (1 .  Kor.  15:19)  Det  ville 
ikke  være  muligt  for  Gud,  i  løbet  af 
den  korte  tid  vi  har  på  jorden,  at 
udføre  og  fuldføre  alle  de  planer,  han 
har  for  sine  børn,  dem,  som  er  tro- 
faste. 

Jeg  tænker  på  Mose  ord,  som  de 
står  skrevet  i  Den  kostelig  Perle: 
„Thi  se,  dette  er  min  gerning  og  her- 
lighed —  at  tilvejebringe  udødelig- 
hed og  evigt  liv  for  mennesket." 
(Moses  1 :39)  Jeg  spekulerer  en 
gang  imellem  på  om  vi  mon  nogen 
sinde  giver  os  tid  til  at  tænke  ordent- 
lig over  denne  udtalelse.  Jeg  tror 
godt,  at  vi  kan  forstå,  hvad  ,,at 
tilvejebringe  udødelighed"  betyder, 
nemlig  at  vi  aldrig  skal  dø,  efter 
vi  er  opstået,  som  præsident 
Romney  udtalte  i  morges.  Men  hvad 
med  det  evige  liv?  Som  jeg  fortolker 
dette,  så  føler  jeg,  at  alt  det  Gud  har 

planlagt,  skal  ske  hans  børn  som  er 
trofaste,  også  vil  ske,  når  tiden  er 
inde. 

Vi  læser  i  Mormons  Bog,  at  vi  ikke 
alle  bliver  født  på  samme  tidspunkt 
(det  gør  heller  ikke  noget),  og  at  vi 
heller  ikke  dør  alle  sammen  på  det 
samme  tidspunkt.  (Se  Al.  40:8)  Jeg 
tænker  på  Abrahams  ord,  da  han  så 
ånderne  blive  anbragt  her  på  jorden, 
om  at  Herren  ville  prøve  dem  for  at 
se,  om  de  ville  gøre  de  ting,  som  han 
havde  befalet  dem.  Så  tilføjer  han: 
,,Og  de,  der  består  deres  første 
prøvestand,  skal  gives  mere."  (Abr. 
3:26)  Det  var  i  det  åndelige  liv,  før  vi 
kom  her  til  jorden.  ,,Og  de,  der  be- 
står deres  anden  prøvestand,  skal  til- 
deles herlighed  over  deres  hoveder  i 
al  evighed.  (Abr.  3:26)  Vor  lille  pige 
holdt  sin  anden  prøvestand,  så  godt 
det  var  muligt  i  betragtning  af  hen- 
des alder. 

Så  tænker  jeg  på  det,  som  Herren 
sagde  til  Joseph  Smith:  „Guds 
værk,  planer  og  hensigter  kan  ikke 
forpurres,  ej  heller  kan  de  tilintetgø- 
res." (L.&P.  3:1)  Med  andre  ord, 
ingen  kan  forhindre  Gud  i  at  nå  det, 
som  han  har  besluttet  med  hensyn 
til  sine  børn.  Der  står  også  noget  an- 
det om  dette  i  Lære  og  Pagter,  hvor 
Herren  siger:  „Hans  planer  skal  ikke 
fejle,  og  ingen  kan  holde  hans  hånd 
tilbage.  Fra  evighed  til  evighed  er 
han  den  samme,  og  hans  år  tager 
ingen  ende."  (L.&P.  76:3-4) 
Herren  siger  også  til  profeten  Nephi : 
„Thi  mit  værk  er  ikke  fuldbragt 
endnu,  og  det  bliver  det  heller  ikke 
før  det  sidste  menneske,  ej  heller  fra 
den  tid  og  til  evig  tid."  (2.  Ne.  29:9) 
Herved  må  vi  kunne  indse,  at  den 
tid  aldrig  vil  komme  hvor  Gud  vil 
ophøre  med  at  arbejde  på  sit  værk, 
så  det,  som  vi  læser  om  i  Den  koste- 
lige Perle,  vil  ske,  nemlig  at  Guds 
trofaste  børn  vil  blive  kronet  med 
herlighed  i  al  evighed. 
Lad  mig  gå  tilbage  til  vor  familie.  Vi 
fik  fire  døtre,  før  vi  fik  en  dreng. 
Han  voksede  op  til  en  dejlig  ung 
mand;  ham  mistede  vi  ved  en  ulykke 
ved  stranden  i  Californien,  medens 
jeg  var  præsident  for  staven  der.  Han 
var  ikke  fyldt  16  år  endnu,  og  han  var 


allerede  så  høj  som  sin  far.  Og  jeg 
kan  ikke  lade  være  med  at  tænke  på 
hans  brødre,  som  er  til  stede  her;  de 
har  deres  egne  familier,  og  en  af 
dem  har  netop  tjent  som  regional- 
repræsentant for  De  Tolv.  Jeg  kan 
ikke  tro,  at  denne  dreng  ikke  vil  få 
den  samme  herlighed  i  evighederne 
som  sine  brødre,  der  lever  til  skels  år 
og  alder  her  på  jorden.  Da  han  døde, 
kom  rektor  for  den  skole,  han  gik  på 
(og  han  var  ikke  medlem  af  kirken), 
og  sagde  til  søster  Richards,  at  vor 
søn  var  den  bedste  dreng,  han 
nogensinde  havde  haft  i  sin  skole. 
Vi  havde  også  fornemmet,  at  han  var 
noget  særligt,  efterhånden  som 
han  voksede  til. 

Så  tænker  jeg  på  vort  lille  barnebarn, 
som  døde,  da  hun  var  omtrent  lige 
så  gammel  som  han ;  hendes  far  og 
mor  er  her  til  stede  i  dag,  og  det  er 
hendes  søstre  og  brødre  også.  Efter 
kun  få  dages  sygdom  døde  hun  i 
en  alder  af  16  år,  en  yndig  kvinde. 
Hvis  jeg  troede,  at  Guds  plan  ikke  til- 
sidst  ville  give  hende  alle  de  ting, 
som  vore  andre  børn,  der  er  forblevet 
her  på  jorden,  så  havde  jeg  ikke  for- 
stået vor  himmelske  Fader  og  hans 
fuldkomne  plan  ret. 
Jeg  tænker  på  den  lignelse,  som 
Jesus  gav  os,  da  han  sagde: 
„Thi  hvis  nogen  af  jer  vil  bygge  et 
tårn,  sætter  han  sig  så  ikke  først  hen 
og  regner  ud,  hvad  det  vil  koste  — 
om  han  har  nok  til  at  få  det  færdigt? 
„For  har  han  lagt  grunden  uden  at 
kunne  fuldføre  det,  så  vil  alle,  som 
ser  det,  give  sig  til  at. spotte  ham" 
(Luk.  14:28-29) 

Hvis  Gud  påbegyndte  at  tilvejebringe 
menneskets  udødelighed  og  evige  liv 
og  så  ikke  gav  os  muligheder,  så 
programmet  kunne  blive  fuldført, 
ville  han  være  lige  som  den,  der 
begynder  at  bygge  noget,  men  som 
ikke  er  i  stand  til  at  fuldføre  det. 
Jeg  vender  tilbage  til  familien,  idet 
jeg  tænker  på  min  kones  søster, 
som  døde  her  for  kort  tid  siden.  Hun 
opfyldte  en  mission  for  kirken;  hun 
arbejdede  i  hjælpeorganisationerne, 
og  hun  havde  en  ædel  karakter.  Men 
hun  giftede  sig  aldrig,  og  jeg  kan 
ikke  tro,  at  Herrens  plan  er  ufuld- 


kommen, og  at  hun  ikke  til  sidst  vil 
komme  til  at  nyde  godt  af  alt  det, 
som  hendes  søster  (min  hustru)  har, 
i  form  af  en  familie.  „Hans  planer 
skal  ikke  fejle,  og  ingen  kan  holde 
hans  hånd  tilbage."  (L.&P.  76:3) 
Så  jeg  takker  Gud  for  tusindårsriget. 
Sikke  en  masse  arbejde,  der  skal 
udføres  i  løbet  af  de  år!  Jeg  kan  ikke 
bruge  tid  til  at  tale  ret  meget  om  det, 
men  jeg  tænker  på  Esajas  ord.  Han 
så  et  glimt  af  det.  Han  så  den  dag, 
hvorvi  ville  få  en  ny  himmel  og  en  ny 
jord,  hvor  lammet  og  løven  ville  ligge 
fredeligt  sammen,  og  løven  ville 
æde  strå  som  oksen.  Menneskene 
skulle  bygge  huse  og  selv  bo  i  dem 
og  plante  vingårde  og  selv  høste 
frugten  af  dem.  De  skal  ikke  bygge, 
og  andre  bo.  De  skal  ikke  plante,  og 
andre  høste,  for  hvert  menneske  skal 
nyde  godt  af  sit  eget  arbejde.  (Se 
Esajas  65:17-25  og  11:6-9)  Så  til- 
føjer han:  „thi  de  er  Herrens  vel- 
signede æt  og  har  deres  afkom  hos 
sig."  (Esaj.  65:23)  Det  lyder,  som  om 
familien  vil  fortsætte  ikke  sandt? 
Så  takker  jeg  Gud  for  apostlen  Pau- 
lus ord:  „Dog,  i  Herren  er  det  såle- 
des, at  hverken  er  kvinden  noget 
uden  manden  eller  manden  noget 
uden  kvinden."  (1.  Kor.  11:11)  Og 
når  dette  er  tilfældet,  må  Herren 
havde  en  plan,  sådan  at  disse  børn 
til  sidst  kan  nyde  godt  af  disse  vel- 
signelser. Jeg  vil  læse  noget  Herren 
har  sagt  om  tusindårsriget  for  jer. 
Han  sagde: 

„Og  der  skal  ingen  sorg  være;  thi 
der  er  ingen  død. 

„Og  på  den  dag  skal  et  barn  ikke  dø, 
før  det  bliver  gammelt,  og  dets  alder 
skal  være  som  et  træs  alder. 
„Og  når  det  dør,  skal  det  ikke  sove  i 
jorden,  men  det  skal  blive  forvandlet 
på  et  øjeblik  og  skal  optages,  og 
dets  hvile  skal  blive  herlig."  (L.&P. 
1 01  :  29-31 ) 

Barnet  skal  altså  leve,  til  det  har  nået 
et  træs  alder,  og  så  skal  det  for- 
vandles på  et  øjeblik. 
Jeg  vil  gerne  læse  endnu  en  ting, 
som  Herren  har  sagt  til  profeten 
Joseph: 

„Og  jorden  skal  gives  dem  til  arv;  og 
de  skal  formere  sig  og  blive  stærke, 

(og  de  kan  ikke  formere  sig,  hvis 
ægteskabet  ikke  forefindes),  og 
deres  børn  skal  vokse  op  uden  synd 
til  frelse. 

„Thi  Herren  skal  være  midt  iblandt 
dem;  og  hans  herlighed  skal  hvile 
over  dem,  og  han  skal  være  deres 
konge  og  lovgiver."  (L.&P.  45:58-59) 
Så  tænker  jeg  på  åbenbaringen  om 
dem,  som  skal  arve  Det  celestiale 
Rige.  Herren  sagde:  „hvilken  herlig- 
hed skal  være  en  fylde  og  en  fort- 
sættelse af  slægten  fra  evighed  til 
evighed."  (L.&P.  132:19) 
Og  således  forventer  jeg  en  dag,  at 
se  den  brud,  som  min  søn  har  ud- 
valgt sig  i  åndeverdenen.  Hvis  han 
kan  finde  sig  en,  der  er  så  ædel, 
som  sin  lille  niece  (mit  barnebarn), 
som  jeg  har  omtalt,  så  ville  det 
vel  nok  være  dejligt.  For  at  vi  rigtigt 
kan  forstå  dette,  vil  jeg  gerne  læse  et 
par  udtalelser:  en  af  Brigham  Young 


om,  hvad  der  skal  ske  i  tusindårsri- 
get, og  en  af  præsident  Wilford 
Woodruff. 

Præsident  Young  sagde:  „For  at 
kunne  gøre  dette  må  der  ikke  blot 
være  et  enkelt  tempel,  men  tusinder 
af  templer,  og  tusinder  og  ti  tusinder 
af  mænd  og  kvinder  vil  gå  ind  i  disse 
templer  og  udføre  stedfortrædende 
arbejde  for  alle  dem,  der  har  levet 
gennem  tiderne,  og  som  Herren  vil 
åbenbare  for  os."  (Journal  of 
Discourses  3: 372.)  Tænk  engang  — 
hvis  der  skal  være  tusinder  af  tem- 
pler og  titusinder  af  mennesker,  der 
tager  til  dem,  så  giver  dette  os  en 
lille  ide  om,  hvad  Herren  har  planlagt 
for  disse  ånder,  for  hvem  der  skal 
udføres  tempelarbejde. 
Profeten  Wilford  Woodruff  sagde: 
„Når  Frelseren  kommer,  vil  man 
bruge  tusind  år  på  dette  frelsesarbej- 
de,  og  der  vil  komme  templer  overalt 


i  Josephs  land  —  i  Nord-  og  Syd- 
amerika —  og  ligeledes  i  Europa 
og  andre  steder."  (JD  19:230) 
Jeg  afslutter  mine  bemærkninger 
i  dag  med  at  fortælle  jer,  at  jeg  tror 
på,  at  Herren  ved,  hvad  han  gør,  og 
at  han  har  beredt  en  plan,  så  de,  der 
er  afgået  ved  døden  før  os,  ikke  vil 
komme  til  at  lide  under  det.  Jeg 
slutter  derfor  med  apostlen  Pau- 
lus'ord,  Paulus,  som  blev  optaget  i 
den  tredie  himmel  og  Guds  para- 
dis, og  som  så  ting,  han  ikke  måtte 
skrive  om.  Men  dette  skrev  han: 
„Hvad  intet  øje  har  set  og  intet  øre 
hørt,  og  hvad  der  ikke  er  opkommet 
i  noget  menneskes  hjerte,  hvad  Gud 
har  beredt  for  dem,  der  elsker  ham. 
(1.  Kor.  2:9)  Dette  er  en  del  af  min 
tro  på  Gud.  Jeg  velsigner  jer  i  Jesu 
Kristi  navn.  Amen. 

En  by, 

der  ligger  på  et  bjerg 


ÆLDSTE  GORDON  B.  HINCKLEY 
De  tolvs  Råd 


Mine  brødre  og  søstre,  jeg  søger  den 
Helligånds  vejledning,  for  at  kunne 
sige  de  ord,  der  kan  føje  noget  til 
jeres  tro.  Jeg  havde  fornylig  en  helt 
speciel  oplevelse.  I  næsten  en  uge 
stod  jeg  sammen  med  nogle  andre 
ved  indgangen  til  WASHINGTON 
Templet  som  vært  for  særlige  gæ- 
ster. Blandt  disse  var  De  forenede 

Staters  førstedame,  højesteretsdom- 
mere, senatorer  og  kongressmed- 
lemmer,  ambassadører  fra  forskel- 
lige lande,  præster,  kendte  folk  in- 
denfor undervisningssektoren  og 
fremtrædende  forretningsfolk.  Og 
efter  at  denne  uge  med  særligt  ind- 
budte var  forbi,  kom  mere  end 
300.000  andre  mennesker  for  at  se 
denne  hellige  bygning. 

Aviser  og  ugeblade  brugte  mange 
spalter  til  omtalen  af  templet,  og 
radioen  og  fjernsynet  har  båret 
historien  om  templet  videnom.  Jeg 
tror  ikke,  at  nogen  bygning  i  den 
østlige  del  af  De  forenede  Stater, 
har  tiltrukket  sig  så  megen  opmærk- 
somhed i  de  sidste  mange  år. 


Det  nye  Washing- 
ton Tempel  ligger 
som  et  fyrtårn  — 
men  vort  liv  bør 
alligevel  være  det 
største  lys  for 
andre 


Næsten  uden  undtagelse  har  de,  der 
er  kommet  for  at  se  bygningen,  givet 
udtryk  for  betagelse  og  ærbødighed. 
Mange  har  været  dybt  rørt.  Da  fru 
Ford  forlod  templet,  sagde  hun: 
„Dette  har  virkelig  været  en  stor 
oplevelse  for  mig  .  .  .  denne  bygning 
er  til  inspiration  for  alle  mennesker." 
Medens  jeg,  sammen  med  de  andre, 
stod  der  i  den  hellige  bygning  dag 
efter  dag  og  hilste  på  mange  af  de 
betydligste  mennesker  i  dette  land 
og  i  verden,  var  der  to  forskellige 
tanker,  der  blev  ved  med  at  komme 
tilbage  i  mit  sind.  Den  første  stam- 
mer fra  fortidens  historie.  Den  anden 
drejer  sig  om  nutiden  og  fremtiden. 
Medens  jeg  så  på,  at  landets  før- 
stedame blev  fotograferet  sammen 
med  præsident  Spencer  W.  Kimball, 
gik  mine  tanker  tilbage  til  tiden  for 
135  år  siden.  Vort  folk  opholdt  sig 
dengang  i  Commerce  i  Illinois,  hvor 
de  hjemløse  og  uden  midler  måtte 
imødese  den  strenge  vinter,  som 
skulle  komme.  De  var  blevet  forjaget 
fra  Missouri  og  var  flygtet  over  Mis- 
sissippi for  at  søge  ly  i  Illinois.  Der, 


hvor  floden  slår  en  stor  bue,  havde 
de  købt  et  stykke  land,  som  lå  meget 
smukt,  men  som  var  så  sumpet,  at 
et  okseforspand  ikke  kunne  krydse 
det  uden  at  sidde  fast  i  mudderet. 
Ved    store    anstrengelser    og    ofre 
skulle  dette  stykke  land  blive  til  det 
skønne  Nauvoo.  Men  i  1839  var  det 
stadigvæk  Commerce,  et  samlings- 
sted for  tusinder,  som  var  blevet  for- 
drevet fra  deres  hjem  og  nu   intet 
andet  sted  havde  at  være.  De  havde 
ladt    frugten    af    års    arbejdet    bag 
sig     —     huse  og   lader,   kirker  og 
administrationsbygninger    og     ikke 
mindst  hundreder  af  produktive  går- 
de. Og  dybt  i  Missouris  jord  efter- 
lod de  sig  de  af  deres  kære,  som  var 
blevet  dræbt  af  pøbelen.  Uden  ejen- 
dom og  ude  af  stand  til  at  få  erstat- 
ning fra  Missouri,  bestemtede  sig  til 
at  anmode  præsidenten  for  De  fore- 
nede   Stater    og     kongressen     om 
hjælp.    Man    bestemte    sig    til,    at 
Joseph    Smith    og    Elias    Highbee 
skulle  tage  til  Washington. 
De  forlod  Commerce  den  20.  oktober 
1839  i  en  let,  hestetrukken  vogn  og 
ankom    til    Washington    fem    uger 
senere.  De  tilbragte  det  meste  af  den 
første  dag  med  at  finde  et  logi,  som 
de  kunne  betale.  I  et  brev  til  Hyrum 
Smith  skrev  de:  ,,Det  lykkedes  os  at 
finde  så  billigt  et  logi,  som  det  nu 
kan  lade  sig  gøre  i  en  by  som  den- 
ne." (History  of  The  Church  of  Jesus 
Christ  of  Latter-day  Saints:  4:40) 
Det  lykkedes  dem  så  at  få  De  fore- 
nede Staters  præsident,  Martin  Van 
Buren,  i  tale,  og  de  fremsatte  deres 
sag   for   ham.    Han   sagde:    „Mine 
Herrer,   Deres  sag  er  en   retfærdig 
sag,  men  jeg  kan  intet  gøre  for  Dem 
.   .  .  Hvis  jeg  støtter  Dem,  vil  jeg 
miste  hver  eneste  stemme   i    Mis- 
souri."   (History    of    The    Church: 
4:80) 

Så  forsøgte  de  at  henvende  sig  til 
kongressen.  I  løbet  af  de  frustreren- 
de uger,  der  fulgte,  vendte  Joseph 
tilbage  til  Commerce,  idet  han  tilba- 
gelagde det  meste  af  vejen  til  hest. 
Dommer  Highbee  blev  tilbage  for  at 
tale  deres  sag,  men  alligevel  endte 
det  med,  at  han  fik  at  vide,  at  kon- 
gressen intet  kunne  udrette. 

Tænk  hvor  langt  kirken  er  nået,  hvad 
offentlighedens  respekt  og  tillid 
angår,  mellem  1839,  hvor  Joseph 
Smith  blev  afvist  i  Washington, 
og  1974,  hvor  præsident  Kimball 
bliver  budt  velkommen  og  respek- 
teres alle  vegne.  Dette  er  kort  for- 
talt første  og  sidste  kapitel  af  de 
ting,  mine  tanker  beskæftigede  sig 
med  i  de  dejlige  dage  jeg  tilbragte 
i  Washington  Templet. 
Og  mellem  disse  to  kapitler  udspil- 
ler der  sig  en  snes  andre  kapitler, 
kapitler,  hvor  Joseph  og  Hyrum  den 
27.  juni  1844  måtte  lade  livet;  kapit- 
ler, hvor  Nauvoo  blev  ødelagt;  hvor 
lange  vogntog  bevæger  sig  over 
floden  ind  i  Jowas  territorium;  hvor 
man  har  måttet  slå  lejr  i  sne  og  mud- 
der i  det  skæbnesvangre  forår  i 
1846;  om  vinterkvarteret  i  Missouri, 
om  den  frygtede  difteri,  feber- 
sygdommene og  pesten,  som 
krævede  store  dele  af  de  hellige; 
om  opfordringen  til  at  slutte  sig  til 
hæren,  der  kom  fra  den  samme 
regering,  som  tidligere  havde  vendt 
det  døve  øre  til  deres  bønner;  og  om 
vejen  op  langs  Elkhorn,  Platte  og 
Sweetwater  (floden  i  Nebraska  og 
Wyoming)  og  op  over  South  passet 
og  derefter  til  denne  dal,  som  let 
kunne  følges,  fordi  den  var  afmærket 
af  alle  de  grave,  de  måtte  lade  bag 
sig;  om  de  ti  tusinder,  som  forlod 
landet  østpå  for  at  gå  den  lange  vej, 
hvoraf  nogle  kun  havde  håndkærrer 
og  måtte  lade  livet  i  Wyomings  vin- 
ter; om  den  endeløse  rydning  af 
bynker  i  dalene;  om  alle  de  grøfter, 
der  blev  gravet,  for  at  lede  vandet  til 
de  tørstige  marker;  om  alle  de 
mange  år  under  skarpe  anklager, 
som  var  affødt  af  fordomme;  om 
fratagelsen  af  vore  borgerrettighe- 
der, noget,  der  var  blevet  vedtaget  i 
det  samme  Washington  og  bragt  til 
udførelse  af  marskaller,  som  blev 
udsendt  fra  føderationens  hovedsæ- 
de. Disse  er  blot  nogle  af  kapitlerne 
i  hele  denne  historie. 
Jeg  takker  Gud  for,  at  disse  hårde 
tider  er  overstået.  Jeg  er  dem  tak- 
nemmelig, som  forblev  trofaste 
gennem  alle  disse  hårde  prøvelser. 
Tænk  på  den  pris,  den  forfærdelige 


pris,  som  de  betalte,  og  som  er  grun- 
den til,  at  vi  nu  er  så  priviligerede. 
Lad  os  aldrig  glemme  det,  mine 
brødre  og  søstre.  Vi  må  i  taknemme- 
lighed mindes  de  mennesker  som 
måtte  betale,  for  den  respekt  dette 
folk  nu  nyder,  med  deres  liv.  Vi  bør 
være  teknemmelige  for  bedre  tider, 
hvor  der  er  en  større  forståelse  for 
Jesu  Kristi  Kirke  af  Sidste  Dages 
Hellige,  og  hvor  kirken  i  langt  højere 
grad  er  accepteret  og  godkendt. 
Det  var  dette,  jeg  stod  og  tænkte  på, 
medens  jeg  hilste  på  mange  af  de 
tusinder,  som  kom  til  Washington 
Templet,  nysgerrige  efter  at  se  dette 
fænomen,  og  som  forlod  det  med 
ærefrygt,  nogle  af  dem  med  tårer  i 
øjnene. 

Men  disse  tanker  havde  mest  med 
fortiden  af  gøre.  Jeg  tænkte  også  på 
andre  ting,  der  er  mere  knyttet  til  nu- 
og  fremtiden.  En  dag,  hvor  jeg  kom 
kørende  ad  hovedvejen,  så  jeg  med 
samme  undren,  som  alle,  der 
kommer  kørende  den  vej,  må  føle 
det,  da  jeg  fra  bilen  fik  øje  på  de 
blanke  tårne  på  Herrens  hus,  der  rej- 
ser sig  fra  en  bakketop  midt  i  sko- 
ven. Jeg  kom  til  at  tænke  på  et  skrift- 
sted, ord,  som  Herren  havde  udtalt, 
da  han  stod  på  bjerget  og  lærte  fol- 
ket. Han  sagde: 

,,En  by,  der  ligger  på  et  bjerg,  kan 
ikke  skjules. 

,,Man  tænder  heller  ikke  et  lys  og 
sætter  det  under  en  skæppe,  men 
på  en  lysestage;  så  skinner  det 
for  alle  dem,  som  er  i  huset. 
,, Således  skal  jeres  lys  skinne  for 
menneskene,  for  at  de  må  se  jeres 
gode  gerninger  og  prise  jeres  Fader, 
som  er  i  Himlene."  (Matt  5:14-16. 
Fremhævelsen  tilføjet) 
Ikke  alene  Washington  Templet, 
men  hele  dette  folk  er  blevet  som  en 
by  på  et  bjerg,  som  ikke  kan  skjules. 
Nogle  gange  bliver  vi  en  smule 
stødte,  når  en,  der  nominelt  er  med- 
lem af  kirken,  begår  en  forbrydelse, 
og  pressen  så  omgående  fortæller 
alle,  at  han  er  mormon.  Vi  siger  til 
os  selv,  at  det  ikke  ville  være  blevet 
nævnt,  hvis  han  havde  været  med- 
lem af  en  anden  kirke. 
Men  er  dette  alligevel  ikke  en  indi- 


rekte kompliment  til  vort  folk?  Ver- 
den forventer  noget  godt  af  os,  og 
når  så  én  blandt  os  snubler,  skriver 
pressen  sig  det  omgående  bag 
øret.  Ja,  vi  er  virkelig  blevet  som  en 
by  på  et  bjerg,  som  alle  kan  se. 
Hvis  vi  skal  være  sådan,  som  Herren 
forlanger  af  os,  så  må  vi  også  være 
,,et  kongeligt  præsteskab,  et  helligt 
folk,  et  ejendomsfolk,  for  at  (vi)  skal 
forkynde  hans  guddomskraft,  som 
kaldte  (os)  fra  mørket  til  sit  under- 
fulde lys."  (1.  Pet.  2:9) 
Med  mindre  verden  ændrer  kurs  bort 
fra  de  ting,  der  nu  er  almindelige 
(og  det  er  næppe  sandsynligt);  og 
hvis  på  den  anden  side  vi  vedbliver 
med  at  følge  profeternes  lære,  så  vil 
vi  i  stadig  højere  grad  blive  et  særligt 
folk,  som  verden  vil  lægge  mærke 
til.  Foreksempel:  Efterhånden  som 
familiens  samhørighed  forsvinder 
under  verdens  indflydelse,  vil  vort 
synspunkt  med  hensyn  til,  at  fami- 
lien er  hellig,  blive  mere  og  mere 
bemærkelsesværdig,  og  vi  vil  skille 
os  mere  og  mere  ud  fra  andre,  hvis 
vi  vel  at  mærke  har  den  fornødne  tro 
til  at  efterleve  vore  standarder. 
Efterhånden  som  den  liberale  ind- 
stilling til  sex  bliver  mere  udbredt, 
bliver  kirkens  lære,  som  er  blevet 
prædiket  i  overet  århundrede,  stadig 
mere  afvigende  set  med  verdens 
øjne. 

Efterhånden  som  den  mængde  alko- 
hol, der  bliver  indtaget,  år  efter  år 
bliver  større  under  indflydelse  af 
vort  samfunds  skikke  og  reklamer- 
nes tillokkelser,  vil  vor  indstilling, 
som  Herren  fastlagde  for  mere  end 
hundrede  år  siden,  blive  mere  og 
mere  bemærkelsesværdig  set  med 
verdens  øjne. 

Efterhånden  som  regeringen  i  stadig 
højere  grad  påtager  sig  ansvaret  for 
at  sørge  for  alle  menneskets  behov, 
vil  uafhængigheden  i  vort  sociale 
program  og  den  lære,  der  ligger  bag 
dette,  vække  stadig  større  og  større 
opsigt. 

Efterhånden  som  sabbaten  i  stadig 
højere  grad  bliver  en  indkøbsdag,  vil 
de,  der  adlyder  den  lov,  som  Herrens 
finger  skrev  i  Sinai,  og  som  er  blevet 
os  bekræftet  gennem  moderne  åben- 

baringer,  synes  mere  og  mere 
særegne. 

Det  er  ikke  altid  let  at  leve  i  verden 
uden  at  være  en  del  af  den.  Vi  kan 
ikke  leve  udelukkende  blandt  vore 
egne,  og  det  ønsker  vi  da  heller  ikke. 
Vi  må  og  skal  blande  os  med  andre. 
Dette  kan  udmærket  gøres  på  en 
taktfuld  måde.  Vi  behøver  ikke  at  op- 
hidse folk.  Vi  må  undgå  enhver  form 
for  selvretfærdighed.  Men  vi  kan  stå 
fast  ved  vore  standarder.  Der  vil  være 
en  naturlig  tendens  til  det  modsatte, 
og  der  er  mange,  der  har  givet  efter 
for  den. 

I  1856,  da  vi  stort  set  var  alene  i  Salt 
Lake  dalen ,  var  der  nogle,  der  mente, 
at  vi  kunne  holde  os  uden  for  verden. 
Men  hertil  svarede  HeberC.  Kimball, 
som  er  bedstefader  til  vor  elskede 
præsident,  følgende:  „Jeg  vil  gerne 
sige  til  jer,  mine  brødre,  at  den  tid 
kommer,  hvor  vi  i  disse  fredelige 
dale  bliver  blandet  med  andre  i  en 
sådan  grad,  at  det  vil  blive  vanske- 
ligt at  skelne  en  hellig  fra  en,  der  er 
fjende  af  Guds  folk.  Og  så,  mine 
brødre,"  fortsatte  han,  ,,så  skal  I 
tage  jer  i  vare  for  adskillelsens  tid, 
for  der  vil  ske  en  frasortering,  og 
mange  vil  falde;  for  jeg  siger  til  jer,  I 
vil  blive  udsat  for  en  prøve,  og  hvem 
vil  bestå  den?"  (Orson  F.  Whitney: 
Life  of  Heber  C.  Kimball,  side  446 
Bookcraft,  1945) 

Jeg  ved  ikke  bestemt,  hvad  slags 
prøve,  der  her  vil  blive  tale  om.  Men 
jeg  er  tilbøjelig  til  at  tro,  at  tiden  er 
kommet,  og  at  prøven  består  i,  om 
vi  har  evner  til  at  efterleve  evange- 
liet og  ikke  tilpasse  os  verdens  nor- 
mer. 

Jeg  tilskynder  på  ingen  måde  til,  at 
vi  skal  trække  os  tilbage  fra  sam- 
fundet. Tværtimod  har  vi  pligt  til  at 
indtage  vore  pladser  i  forretnings- 
verdenen, indenfor  videnskaben, 
regeringen,  lægevidenskaben  og 
undervisning,  ja,  indenfor  ethvert 
værdigt  og  nyttigt  område.  Det  er 
vor  pligt  at  lære  håndværk  og  ud- 
danne vor  hjerne  til  at  udmærke  os  i 
verdsligt  arbejde  til  velsignelse  for 
hele  menneskeheden.  Og  når  vi  gør 
dette,  må  vi  nødvendigvis  samarbej- 
de med  andre.   Men  dette  behøver 


ikke  at  betyde,  at  vi  opgiver  vore 
standarder. 

Vi  og  vore  familier  kan  udmærket 
bevare  vor  retskaffenhed,  hvis  vi 
følger  vore  lederes  råd.  Og  når  vi  gør 
dette,  vil  folk  omkring  os  med  re- 
spekt lægge  mærke  til  det,  vi  gør,  og 
efterhånden  spørge,  hvordan  dette 
kan  lade  sig  gøre. 

Vi  kan  modsætte  os  tendensen  til 
pornografi  og  vellystighed,  som  er 
ved  at  ødelægge  nationerne  i  deres 
grundvold.  Vi  kan  undgå  at  nyde 
alkohol  og  arbejde  aktivt  for  en  lov- 
givning om  at  indskrænke  salget 
af  alkoholiske  drikke.  I  dette  arbejde 
vil  vi  møde  andre,  som  har  samme 
mening  som  os  og  som  vil  støtte  os 
i  denne  kamp. 

Vi  kan  tage  os-  endnu  mere  af  vore 
egne,  som  har  hjælp  behov,  i  stedet 
for  at  lade  sorteper  gå  videre  til  re- 
geringen og  derved  bevarer  vi  vær- 
digheden og  uafhængigheden,  for 
dem  som  har  hjælp  behov,  og  som 
også  er  berettiget  til  at  få  hjælp. 
Vi  kan  lade  være  med  at  købe  ind  om 
søndagen.  Når  der  er  seks  andre 
dage  i  ugen,  så  er  der  ingen  af  os, 
der  behøver  at  købe  møbler  om 
søndagen.  Der  er  heller  ingen  af  os, 
der  behøver  at  købe  tøj  om  søn- 
dagen. Og  hvis  vi  planlægger  vore 
indkøb  med  lidt  omhu,  så  behøver  vi 
heller  ikke  at  købe  madvarer  om 
søndagen. 

Hvis  vi  holder  disse  og  andre  af 
kirkens  standarder  i  hævd,  så  er  der 
mange  i  verden,  der  vil  respektere  os 
og  finde  den  fornødne  styrke  til  at 
følge  det,  som  de  i  virkeligheden 
godt  ved  er  rigtigt. 
Og  for  at  sige  det  med  Esajas'  ord: 
,,Did  skal  folkene  strømme  og  tal- 
rige folkeslag  vandre:  ,Kom,  lad  os 
drage  til  Herrens  bjerg,  til  Jakobs 
Guds  hus;  han  skal  lære  os  sine 
veje,  så  vi  kan  gå  på  hans  stier.'  " 
(Esajas  2:2-3) 

Vi  behøver  ikke  at  indgå  kompro- 
mis'er. Og  vi  må  på  ingen  måde  gøre 
det. 

Det  lys,  som  Herren  har  tændt  i 
denne  uddeling,  kan  blive  et  lys  for 
hele  verden,  og  andre  kan,  når  de 
ser  vore  gode  gerninger,   blive   in- 


spireret til   at   ære  vor   himmelske 
Fader  og  i  deres  eget  liv  leve  efter 
de  eksempler,  de  har  set  i  os. 
En  af  den  amerikanske  nations  le- 
dere sagde,  da  han  forleden  efter- 
middag forlod  Washington  Templet 
og   så  op   mod   dets   spir:    ,, Dette 
smukke  bygningsværk  er  et  symbol 
på  de  dyder,  der  har  gjort  os  til  en 
mægtig  nation  og  et  stort  folk.  Vi 
har  brug  for  sådanne  symboler." 
Vi  kan  få  mange  flere  symboler  af 
den  slags,  end  templet  i  Washing- 
ton, og  symboler,  der  er  endnu  mere 
storslåede.  For  ved  at  begynde  med 
dig  og  mig,  så  kan  vi  få  et  helt  folk, 
hvis  renfærdige  liv,  i  vort  hjem,  i  vort 
arbejde  og  selv  i  vore  forlystelser, 
gør,  at  vi  er  som  en  by  på  et  bjerg, 
menneskene  kan  se  hen  til,  og  som 
de  kan  lære  af,  et  banner  for  natio- 
nerne, som  giver  jordens  folk  den 
nødvendige  styrke.  Jeg   bærer  vid- 
nesbyrd om  vor  levende  Gud.  Jeg 
bærer  vidnesbyrd    om    vor    Frelser 
og  Forløser.  Jeg  bærer  vidnesbyrd 
om  sandheden  af  dette  værk  i  den 
Herre  Jesu  Kristi  navn.  Amen. 


Formiddagsmødet,  søndag  den  6. 
oktober  1974  ved  den  144.  halvårlige 
generalkonference 

Lad  os  gøre 
konferencerne  til 
vendepunkt  i  vort  liv 


ÆLDSTE  J.  THOMAS  FYANS 
Assistent  til  De  tolvs  Råd 

Mine  kære  brødre  og  søstre,  så  er 
konferenceånden  igen  til  stede. 
Sammen  med  jer  takker  jeg  vor  him- 
melske Fader  for  denne  ånd  og  for 
den  profet,  som  leder  os,  og  for  hans 
inspirerede  medarbejdere,  som  har 
opløftet  os  ved  dette  møde,  og  som 
også  vil  gøre  det  ved  de  følgende.  Og 
sammen  med  jer  beder  jeg  oprigtigt 
om,  at  denne  konference  både  må 
blive  en  milepæl  for  kirken  og  et 
vendepunkt  i  vort  liv. 
I  løbet  af  de  sidste  fire  år  er  der 
sket  et  stort  vidunderligt  mirakel 
i  kirken  i  form  af  egnsgeneralkon- 
ferencer,  som  er  blevet  afholdt  i 
Manchester,  England  i  1971;  i 
Mexico  City  i  1972;  i  Munchen  i 
Tyskland  1973  og  for  kort  tid  siden 
konferencen  i  Stockholm.  Måske  har 
I  allerede  hørt,  at  Det  første  Præsi- 
dentskab har  fastlagt  fire  egnsgene- 
ralkonferencer  til  næste  år  (i  år  1975 
red.)  I  Sao  Paulo  i  Brasilien;  i  Bue- 
nos Aires   i   Argentina;    i   Tokyo   i 


Ens  liv  kan  ændres 
gennem  en  kirke- 
konference   — 
især  hvis  vi  sætter 
os  personlige  mål, 
såvel  som  mål  for 
familien,  udfra  de 
belæringer,  vi  her 
får 


Japan;  og  i  Seol,  Korea  —  man 
firedobbler  altså  arbejdet  i  1975.  Og 
vi  erfarer,  at  dette  er  typisk  for  præ- 
sident Spencer  W.  Kimballs  ad- 
ministration. 

Så  vidt  jeg  kan  se,  har  disse  egnsge- 
neralkonferencer  tydeligt  bevirket  at, 
Herrens  Ånd  yderligere  er  blevet 
udgydt  over  de  hellige  i  verdens 
forskellige  nationer.  Det  er  de  lokale 
kirkemyndigheder,  der  har  haft 
ansvaret  for  forberedelse  til  disse 
konferencer  —  både  anskaffelsen 
og  opstillingen  af  alle  praktiske  faci- 
liteter og  alt  udstyr,  kommunikation 
og  P.R.,  transport  til  og  fra  kon- 
ferencerne, logi,  måltider,  musik  og 
kulturprogrammer.  Og  efter  4  års 
nært  samarbejde  med  disse  hellige, 
kan  jeg  sige  jer,  at  Herren  virkelig 
har  inspirerede  ledere  over  hele  ver- 
den. 

De  hellige,  som  har  været  til  stede 
ved  disse  egnskonferencer,  er  kom- 
met med  udtalelser  som:  ,,Jeg  vid- 


ste ikke,  at  vi  kunne  klare  sådan 
noget.  Vi  har  flere  og  bedre  ledere, 
end  vi  vidste  af."  En  anden  sagde: 
„Det  er  alt  sammen  bedre,  end  vi 
kunne  have  forestillet  os  —  det  har 
været  så  velorganiseret,  så  velplan- 
lagt. Og  at  tænke  sig,  at  vi  har  klaret 
det  hele  selv!"  Og  en  anden:  „Disse 
hektiske  ugers  forberedelse  har 
været  de  bedste  uger  i  min  tid  i  kir- 
ken. Jeg  vidste  ikke,  at  vi  havde  så 
mange  talenter,  at  vi  kunne  klare 
så  meget." 

Jeg  har  set  disse  helliges  kærlighed 
til  Gud.  Jeg  har  set,  hvor  ivrige  de 
har  været  for  at  overvære  disse  kon- 
ferencer. Jeg  husker  de  ti  hellige  fra 
Tijuana  i  Mexico,  som  efter  at  have 
arbejdet  hårdt  i  fire  måneder  og 
sparet  alt  det  sammen,  de  overhove- 
det kunne,  til  sidst  også  havde 
penge  nok  til  at  købe  biletter  til  den 
48  timer  lange  bustur  til  Mexico  City. 
Da  de  så  fik  at  vide,  at  der  ikke  var 
nogen  pladser  ledige  til  den  lange 
tur  i  bussen,  svarede  de:  „Det  gør 
ikke  noget.  Hvis  bare  vi  får  profeten 
at  høre,  så  vil  vi  gerne  stå  i  mellem- 
gangen hele  vejen."  Men  som  I  vel 
kan  tænke  jer,  så  skiftedes  alle  i 
bussen  til  at  stå  op  efter  tur,  ganske 
i  evangeliets  ånd. 

Jeg  kan  huske  nogle  andre  mexi- 
kanske  hellige,  som  var  bange  for, 
at  de  ikke  ville  være  i  stand  til  at 
komme  til  konferencen,  fordi  over- 
svømmelser havde  ødelagt  deres 
høst.  Men  efter  at  have  fastet  og 
bedt,  solgte  de  nogle  af  deres  ejen- 
dele og  lagde  deres  penge  i  en  fæl- 
lespulje, ud  af  hvilken  transporten 
skulle  betales.  Mange  af  dem  havde 
ingen  penge  til  overs  til  mad,  men 
det  var  lige  meget.  De  bestemte  sig 
til,  at  de  godt  kunne  faste  i  de  tre 
eller  fire  dage,  konferencen  varede. 
Men  som  I  måske  kan  tænke  jer,  var 
der  andre  kærlige  hellige,  der  fyldte 
deres  tallerkener  op,  ligesom  Herren 
fyldte  deres  sjæle. 
Den  måde,  hvorpå  de  hellige  rea- 
gerede i  Skandinavien  og  Finland, 
er  også  typisk.  En  af  deres  ledere 
sagde:  „Jeg  har  hørt  mange  af  vore 
folk  sige:  ,Jeg  vil  gerne  være  ånde- 
ligt forberedt  til  at  modtage  profe- 

tens  budskab.'  "  De  nøjedes  ikke 
med  at  ønske.  Et  af  målene  var  flere 
tempelbesøg  før  konferencen.  I 
mange  egne  fordobledes  antallet  af 
hellige,  som  havde  sparet  sammen 
og  bedt,  så  de  kunne  rejse  fra  deres 
hjem  i  Norden  ned  gennem  Europa 
til  templet  i  Schweitz,  så  de  kunne 
forny  deres  pagter  med  Herren. 
I  Norditalien  bor  der  en  bror  Luigi 
Pittino,  som  sammen  med  andre 
europæiske  hellige  var  til  stede  ved 
Munchenkonferencen.  I  17  år  havde 
bror  Pittino  mødtes  med  en  eller  to 
andre  hellige  hver  søndag.  De  bad 
en  åbningsbøn,  læste  i  skrifterne  og 
diskuterede  dem  og  nød  så  nadveren 
sammen.  Nu  var  de  alle  i  70-80  års 
alderen.  De  følte  sig  ensomme  og 
isolerede.  Forestil  jer,  hvilken  glæde 
det  var  for  bror  Pittino  at  sidde  sam- 
men med  14.000  andre  hellige  ved 
Munchenkonferencen! 
Efter  Manchesterkonferencen  var  der 
en  af  de  britiske  hellige,  der  sagde: 
,,Da  jeg  så  2.000  andre  brittere  ved 
præstedømmemødet,  og  vidste,  at 
de  alle  havde  det  samme  hellige 
præstedømme,  som  også  jeg  bærer, 
rørtes  jeg  på  en  helt  uforklarlig 
måde."  En  anden  sagde:  ,,Vi  kom- 
mer sammen  her,  fordi  vi  gerne  ville 
komme  til  Herren." 


Jeg  har  set  de  helliges  store  kærlig- 
hed til  Herren.  Der  findes  utallige 
vidnesbyrd,  beretninger  om  Herrens 
godhed  mod  dem,  om  hvorledes  der 
er  sket  mirakler,  når  de  hellige  selv 
har  gjort  alt,  hvad  der  stod  i  deres 
magt  for  at  tjene  Herren.  Der  findes 
beretninger  om  bønner,  der  er  blevet 
besvaret,  om  helbredelser,  om  men- 
nesker, der  har  omvendt  sig,  om 
døre,  der  i  overført  betydning  har 
åbnet  sig  og  om  alle  dem,  der  har 
givet  af  deres  tid,  talenter,  penge  og 
af  sig  selv. 

Ved  Munchenkonferencen  omskrev 
præsident  Harold  B.  Lee  apostlen 
Paulus's  ord,  da  han  sagde:  ,,Vi  er 
hverken  engelske,  eller  tyske,  eller 
franske,  eller  hollandske,  spanske 
eller  italienske,  .men  vi  er  allesam- 
men ét,  idet  vi  er  døbt  som  med- 
lemmer af  Jesu  Kristi  Kirke  af 
Sidste  Dages  Hellige."  (Conference 
Report,  side  5  Aug  1973) 
Fra  Stockholmskonferencen  kan  jeg 
huske  danskerne,  svenskerne  og 
finnerne,  der  sammen  med  nord- 
mændene sang  den  vidunderlige 
norske  melodi:  „Olaf  Trygvason"  af 
Edward  Grieg.  Dirigentens  kommen- 
tar var  ganske  interessant.  Han 
sagde:  ,,Af  og  til  findes  der  natio- 
nale modsætninger,   selv   i   kirken. 


Men  denne  sang  har  bragt  os  sam- 
men. Der  er  nu  en  virkelig  enhedens 
ånd  til  stede,  vi  ved,  at  vi  kan  ar- 
bejde sammen,  og  at  vi  kan  nå  vore 
mål."  Denne  fællesskabets  ånd  be- 
tog alle,  der  var  til  stede  den  aften. 
Tusinder  applauderede  stående 
koret,  der  bestod  af  mere  end  300 
stemmer  fra  fire  nationer. 
Men  frem  for  alt,  brødre  og  søstre, 
så  har  jeg  gennem  disse  konferencer 
lært,  at  vi  altid  bliver  ledet  af  en 
Guds  profet.  Hvem  af  dem,  der  var 
til  stede  ved  Stockholmskonferen- 
cen vil  nogensinde  glemme  præsi- 
dent Spencer  W.  Kimballs  råd  og 
den  udfordring,  han  satte  os  overfor. 
Han  sagde:  „Fra  dette  øjeblik  vil 
der  indtræde  en  ny  tingenes  orden 
i  disse  lande."  Og  præsident 
Kimball,  de  er  anderledes  nu,  end  de 
var  før.  Vi  har  modtaget  rapporter, 
om  at  den  procentvise  deltagelse  i 
nadvermøderne  er  steget  enormt.  De 
åndelige  rødder  når  dybt  ned. 
Og  nu  mine  brødre  og  søstre,  er 
også  vi  kommet  til  konference. 
Hvad  ønsker  vi  at  opnå  som  følge 
af  den?  Ønsker  vi,  at  den  skal  have 
indflydelse  på  vore  liv?  Gøre  vore 
familier  bedre?  Forandre  vore 
wards  og  grene? 

Så  er  spørgsmålet:  Ønsker  vi  vir- 
kelig, at  „der  skal  indtræde  en  ny 
tingenes  orden"  i  vort  liv?  Hvis  det 
er  tilfældet,  så  er  det  derfor,  at  vi  er 
samlet  her  til  denne  konference  — 
for  at  vi  hver  især  kan  sørge  for,  at 
der  indtræder  „en  ny  tingenes  or- 
den" i  vort  liv. 

Og  hvordan  kan  vi  sørge  for  dette? 
Må  jeg  foreslå  en  måde?  Fem  tusind 
kilometer  fra  denne  talerstol  bor  en 
familie,  som  atter  vil  gøre  noget 
ganske  særligt  efter  denne  konferen- 
ce. Når  kirkens  blad  med  konferen- 
cetalerne kommer  til  deres  hjem  vil 
familiemedlemmerne  øjeblikkelig 
læse  budskaberne.  De  ældste  børn 
vil  også  blive  sat  til  at  gennemlæse 
nogle  af  talerne  og  til  bagefter  af 
rapportere,  hvad  de  har  læst. 
Men  de  vil  ikke  bare  nøjes  med  at 
læse.  På  familiehjemmeaftenerne  vil 
de  vælge  sig  nogle  mål,  både  indi- 
viduelle mål  og  mål  for  hele  familien 

baseret  på  konferencebudskaberne. 
Deres  mål  er  praktiske  mål:  „At  vi 
husker  bedstemor  i  vore  daglige 
bønner,  at  lære  en  af  kirkens  salmer 
udenad,  at  tænke  over,  hvor  beredte 
familien  virkelig  er  til  at  gå  Herrens 
ærinde,  at  gøre  det  Herren  ønsker, 
som  Herren  ønsker  det  —  ikke  som 
vi  ønsker  det,  at  tage  et  ikke-med- 
lem  med  i  kirke."  Så  vil  de  drøfte 
deres  mål,  bede  for  dem,  og  ofte 
komme  tilbage  til  dem  for  at  se,  om 
de  nu  også  er  ved  at  nå  dem.  Er 
det  noget  under,  at  faderen  ofte 
siger:  ,,l  vor  familie  anser  vi  gene- 
ralkonferencen som  Herrens  liste 
over  ting,  som  vi  bør  koncentrere  os 
om.  Dette  betyder  mere  for  os  og 
vore  børn,  end  jeg  kan  udtrykke  med 
ord." 


Brødre  og  søstre,  hvad  betyder  de 
ord,  vi  hører  ved  denne  konference 
for  os?  Hvad  betyder  de  for  os  som 
forældre?  Som  lærere  og  ledere? 
Som  hjemmelærere? 
Jeg  har  overværet  mange  konferen- 
cer, og  jeg  bærer  vidnesbyrd  om, 
at  det,  der  bliver  sagt  under  indfly- 
delse af  den  Helligånd,  er  ,, hellig 
skrift",  og  som  Herren  har  sagt, 
„hvad  de  taler,  drevet  af  den  Hellig- 
ånd, skal  anses  som  hellig  skrift, 
skal  være  Herrens  vilje,  skal  være 
Herrens  sind,  skal  være  Herrens  ord, 
Herrens  røst  og  Guds  kraft  til  salig- 
gørelse." (L.&P.  68:4) 
Jeg  beder  oprigtigt  om,  at  vi  ved 
denne  konference  må  udvælge  os 
mål,  som  vil  bringe  os,  vore  fami- 
lier og  vor  næste  frelse,  og  som  vil 


gavne  vore  wards  og  grene.  Og  jeg 
bærer  mit  vidnesbyrd  for  jer,  et  vid- 
nesbyrd, hvis  sandhed,  jeg  føler  i 
hver  fiber  i  min  krop,  at  jeg  ved,  at 
Gud  lever.  Jeg  ved,  at  Jesus  er  vor 
Frelser.  Jeg  ved,  af  personlig  er- 
faring, at  præsident  Spencer  W. 
Kimball  er  en  Guds  profet,  og  dette 
vidnesbyrd  bærer  jeg  for  jer  i  Jesu 
Kristi  navn.  Amen. 


Eftermiddagsmødet,  lørdag  den 
5.  oktober  1974,  ved  den  144.  halvår- 
lige generalkonference 


Tøv  ikke! 


ÆLDSTE  ELDRED  G.  SMITH 
Kirkens  patriark 


En  knap  attenårig,  ung  mand  fik  be- 
søg af  en  himmelsk  budbringer,  som 
hævdede,  at  han  var  udsendt  fra 
Gud.  Dette  sendebud  var  Moroni, 
den  sidste  profet  i  Mormons  Bog. 
Den  unge  mand  var  Joseph  Smith. 
Moroni  citerede  mange  passager  fra 
skrifterne,  og  nogle  af  dem  gav 
udtryk  for,  at  tiden  var  kommet  til 
at  forberede  Kristi  herlige  komme. 
Han  citerede  Malakias:  „Se,  jeg 
sender  min  engel,  og  han  skal  bane 
vej  for  mit  åsyn;  og  til  sit  tempel 
kommer  i  et  nu  den  Herre,  I  søger, 
og  pagtens  engel,  som  I  længes 
efter;  se,  han  kommer,  siger  Hær- 
skarers Herre."  (Mal.  3:2) 
Dette  understreger  den  kendsger- 
ning, at  når  Herren  kommer  igen,  vil 
han  komme  ,,til  sit  tempel",  hvilket 
betyder,  at  der  på  jorden  må  være  et 
tempel,  som  han  kan  komme  til. 
Moroni  citerede  også  femte  og  sjette 
vers  af  det  fjerde  kapitel,  men  på  en 
måde,  der  adskiller  sig  en  anelse  fra 
Bibelen : 

,,Se,  jeg  vil  åbenbare  jer  præste- 
dømmet ved  profeten  Elias'  hånd,  før 
Herrens  store  og  frygtelige  dag  kom- 
mer ...  Og  han  skal  plante  i  bør- 
nenes hjerter  de  forjættelser,  som 
blev   givet    fædrene,    og    børnenes 


Vi  må  ikke  udsæt- 
te det  genealo- 
giske arbejde 
og  tempelarbejdet 


hjerter  skal  vendes  til  fædrene.  Om 
det  ikke  var  således,  ville  hele  Jor- 
den fuldstændig  blive  lagt  øde  ved 
hans  tilkommeise."  (Joseph  Smith 
2:38-39) 

Det  forekommer  mig  at  være  af  stor 
betydning,  at  den  allerførste  instruk- 
tion, profeten  modtog,  da  evange- 
liet blev  gengivet,  handlede  om 
det  arbejde,  som  gøres  i  templerne 
og  om  de  ordinanser,  der  udføres 
heri.  Dette  må  være  af  fundamen- 
tal vigtighed  i  Jesu  Kristi  evange- 
lium. 

Hvis  vi  skal  efterleve  befalingen  i 
dette  budskab,  så  må  vi  også  have  et 
tempel.  Elias  må  komme  med 
præstedømmets  myndighed,  og 
der  må  være  nogle  levende  med- 
lemmer af  kirken,  som  vil  indsamle 
deres  forfædres  data  og  sørge  for, 
at  arbejdet  bliver  udført,  så  løfterne 
om,  at  også  ordinanserne  for  dem 
vil  blive  udført,  bliver  indfriet. 
Gud  sammensatte  selv  den  første 
familie  —  Adam  og  Eva.  Familien 
er  ikke  en  institution,  som  er 
udviklet  af  menneskeheden,  og  den 
kan  derfor  heller  ikke  kasseres  under 
menneskets  videreudvikling.  Alt  det, 
vi  holder  mest  af  i  livet  og  som  står 
vort  hjerte  nærmest,  har  forbindelse 


med  vores  familie.  Familien  er  cen- 
trum for  kærligheden,  og  hvor  kær- 
ligheden er,  er  også  lykken.  Det  er 
ikke  godt  for  mennesket  at  være 
alene.  Herren  har  i  sin  visdom  givet 
mennesket  et  middel  til  lykke  her  på 
jorden  og  til  at  bringe  den  lykke  med 
sig  over  i  evigheden.  De  største 
glæder  opnås  gennem  familielivet. 
Sådan  har  det  været  her  på  jorden, 
så  hvorfor  skulle  det  ikke  være  sådan 
i  det  næste  liv? 

Familieenheden  er  så  vigtig,  at  Her- 
ren har  fortalt  os,  at  ved  slutningen 
af   tusindårsriget   skal    alle   Adams 
efterkommere,  som  accepterer  evan- 
geliet, være  beseglet  til   hinanden 
som  én  stor  familie  ved  præstedøm- 
mets myndighed,  hvilken  er  myndig- 
heden til  at  besegle  på  jorden,  og 
det,  der  er  bundet  på  jorden,   skal 
være  bundet  i  Himmelen. 
Alle,  der  kommer  ned  på  denne  jord, 
skal  have  lejlighed  til  at  modtage  alle 
de  velsignelser,  der  kan  opnås  i  for- 
bindelse   med    disse    beseglinger. 
Hvis  de  er  villige  til  at  modtage  dem 
på  et  eller  andet  tidspunkt  før  tusin- 
dårsrigets afslutning.  Der  ville  ingen 
retfærdig  Gud  være,  hvis  det  ikke 
forholdt  sig  sådan. 
Disse  velsignelser  opnås  først   og 
fremmest  ved,  at  man  bliver  døbt  ind 
i    Jesu    Kristi    Kirke.    Så    besegles 
hustruen  til  sin  ægtemand  for  tid  og 
al  evighed,  og  de  børn,  som  ikke  er 
født  i  pagten,  skal  så  besegles  til 
deres  forældre,  så  også  de  kan  mod- 
tage  alle   velsignelserne    i    samme 
mål,  som  hvis  de  var  født  i  den  nye 
og  evige  ægteskabspagt. 
De,  som  er  afgået  ved  døden  uden 
denne  lov,  kan  modtage  disse  velsig- 
nelser ved   stedfortrædere.    Det   er 
her,  vort  ansvar  kommer  ind  i  bille- 
det. Først  må  vi  undervise  de  leven- 
de i  evangeliet.  Så  må  vi  indsamle 
data  om  de  af  vor  familie,  som  er 
døde  uden  denne  lov,  og  sørge  for, 
at  dette  store  og    betydningsfulde 
arbejde  bliver  gjort  for  dem. 
Vore  forfædre  fik  det  løfte,  at  når 
evangeliet  var  gengivet  i  de  sidste 
dage,  skulle  „børnenes  hjerter  .  .  . 
vendes  til  deres  fædre."  (L.&P.  2:2) 
Dette  betyder,  at  vi  må  opfylde  dette 

løfte  og  udføre  det  stedfortrædende 
arbejde  for  vore  forfædre.  Vi  kan 
forspilde  vor  egen  frelse,  hvis  vi  ikke 
gør  det. 

Ikke  kun  dåbens  ordinanse,  men 
også  beseglingen  af  familierne  som 
en  evig  enhed  må  udføres  her  på 
jorden.  Altså  må  vi  først  selv  gen- 
nemgå disse  ordinanser  og  derefter 
udføre  stedfortrædende  arbejde  for 
de  af  vore  forfædre,  som  er  i  ånde- 
verdenen. Disse  hellige  ordinanser 
må  udføres  i  et  tempel,  som  er  op- 
ført og  indviet  til  Gud  med  dette 
formål  for  øje. 

I  en  moderne  åbenbaring  befalede 
Herren  Joseph  Smith  at  bygge  ,,et 
hus  til  mit  navn  for  den  Allerhøjeste 
at  bo  i. 

„Thi  der  findes  ikke  et  sted  på  hele 
jorden  hvortil  han  kan  komme  og 
genoprette  det,  der  er  gået  tabt,  eller 
som  han  har  borttaget,  nemlig 
præstedømmets  fylde."  (L.&P. 
1 24 : 27-28) 

Disse  templer  er  bygget  med  et 
meget  vigtigt  og  særligt  formål, 
nemlig  at  de  levende  kan  modtage 
deres  helligste  ordinanser,  og  at 
familierne  kan  blive  beseglet  til 
hinanden  for  al  evighed.  Familieen- 
heden er  den  eneste  evige  organisa- 
tion. Templerne  er  smukke,  og  det 
bør  de  også  være,  men  de  er  ikke 


kun  til  at  se  på.  For  kun  gennem  dem 
kan  de  retfærdige,  levende  såvel 
som  døde,  modtage  ophøjelsens 
velsignelser.  Først  de  levende.  Og 
når  de  så  har  fået  disse  hellige  be- 
seglinger, skulle  de  hellige  sig  deres 
forfædre  og  flittigt  åbne  vejen  for, 
at  også  de  kan  modtage  de  samme 
velsignelser. 

Derfor  må  vi  efterforske  vor  families 
navne.  Der  er  mange  udvalgte  ånder, 
som  er  blevet  holdt  tilbage,  for  at 
komme  til  jorden  på  dette  tidspunkt, 
så  de  kunne  modtage  evangeliet  og 
udføre  tempelarbejdet  for  deres  for- 
fædre. Igen  og  igen  kommer  man  ud 
for  et  ægtepar,  som  er  de  eneste  om- 
vendte til  kirken  af  hele  deres  fami- 
lie. I  de  fleste  tilfælde  har  de  selv, 
eller  det  sker,  at  der  er  en  eller  anden 
i  deres  familie,  der  har  gode  opteg- 
nelser over  familiens  genealogi. 
Nogle  sender  ivrigt  disse  optegnel- 
ser til  templerne,  så  arbejdet  kan 
blive  udført.  Men  der  er  også  mange, 
som  har  mange  navne  liggende 
hjemme,  men  som  alligevel  ikke 
sender  dem  ind.  Vi  må  ikke  vente 
længere!  Der  bliver  stadig  mindre  tid 
at  give  væk  af.  Nu  hvor  der  er  byg- 
get flere  templer,  kan  der  også  ud- 
føres mere  arbejde.  For  hvert  nyt 
tempel,  der  bliver  bygget,  kan  der 
udføres  arbejde  for  omkring   3.000 

navne  mere  om  dagen.  Hold  ikke 
disse  optegnelser  tilbage.  Udfyld  de 
rette  formularer  og  send  dem  til 
templet. 

Selvom  Gud  i  århundreder  har  in- 
spireret folk  til  at  føre  disse 
slægtsbøger,  så  kan  djævelen  dog 
alligevel,  hvis  det  lykkes  ham  at  få 
os  til  at  tøve  med  at  få  tempelarbej- 
det  udført,  stikke  en  kæp  i  Herrens 
hjul.  Derfortælles  en  historie  om,  at 
Satan  sammenkaldte  sine  medhjæl- 
pere og  spurgte  dem,  hvordan  de 
ville  bekæmpe  retfærdigheden.  En 
sagde:  „Jeg  vil  gå  ud  og  sige  til 
dem,  at  det  ikke  er  sandt:"  „Nej," 
sagde  Satan,  „den  går  ikke."  En 
anden  sagde:  „Jeg  vil  sige  til  dem, 
at  det  kun  er  50%  sandt."  „Nej," 
sagde  Satan,  „Det  er  heller  ikke 
godt  nok."  Så  var  der  en  tredie, 
der  sagde:  „Jeg  vil  gå  ud  og  sige  til 
dem,  at  det  skam  er  sandt  nok,  men 


at  der  ikke  er  nogen  grund  til  at  for- 
haste sig."  „Afsted  med  dig,"  sagde 
Satan,  „den  tager  kegler  hvert 
gang."  Vi  må  ikke  give  Lucifer  nogen 
chancer.  Vi  må  udføre  Herrens  ar- 
bejde for  vore  forfædre,  ellers  vil  jor- 
den „blive  lagt  øde  ved  hans  tilkom- 
meise." Det  ser  med  andre  ord  ud  til, 
at  jordens  skæbne  afhænger  af,  om 
vi  sørger  for  at  få  dette  tempelar- 
bejde  udført. 

Evangeliet  er  blevet  gengivet  i  disse 
sidste  dage  og  skal  aldrig  tages  fra 
os  igen,  og  det  skal  være  til  vel- 
signelse og  ophøjelse  for  alle  Guds 
børn,  som  gennem  trofasthed  viser 
sig  værdige  dertil.  Formålet  med 
denne  jord  og  vort  liv  her  er  at  give 
alle  Adams  efterkommere  lejlighed 
til  at  forlade  dette  liv  som  en  fami- 
lieenhed, der  kan  fortsætte  i  al 
evighed. 

Jeg  bærer  vidnesbyrd  om,  at  dette  er 
Jesu  Kristi  evangelium,  som  det  er 
gengivet  i  de  sidste  dage  med  hans 
præstedømmes  fulde  myndighed,  så 
vi  hver  især  kan  blive  en  del  af  en 
evig  familieenhed.  I  Jesu  Kristi 
navn.  Amen. 


Eftermiddagsmødet,  fredag  den  4. 
oktober  1974  ved  den  144.  halvårlige 
generalkonference 


37 


Denmark  mission  and  Copenhagen 
stake 


Er  der  noget  smukkere  i  vores  til- 
værelse end  vidnesbyrdet  om  evan- 
geliets sandheder,  at  Jesus  Kristus 
er  den  levende  Guds  Søn,  som  blev 
sendt  herned  på  jorden  for  i  et  men- 
neskes skikkelse  at  undelægge  sig 
dette  legemes  svagheder  og  skrø- 
beligheder og  overvinde  menneske- 
legemets forkrænkelighed  og  død, 
til  et  uforkrænkeligt  og  evigt  legeme 
for  alle  mennesker,  og  evigt  liv  til 
alle  der  tror  og  efterlever  hans  bud 
og  pagter.  Dette  vidnesbyrd  danner 
den  baggrund,  hvorpå  vores  tilvæ- 
relse hviler,  det  følger  med  os  da- 
gen igennem,  og  er  den  målestok 
udfra  hvilket  vi  vurderer  alt  det  der 
omgiver  os,  og  er  dermed  blevet 
den  gudsfrygt  vi  elsker,  dette  må 
ikke  forståes  ved  at  vi  er  bange  for 
Gud,  nej  vi  frygter  at  miste  ham  og 
dermed  vort  vidnesbyrd  om  sand- 
heden, og  hvis  vi  mistede  ham,  føler 
vi,  at  vor  tilværelse  ville  blive  uden 
håb  og  hvor  kun  døden  var  os  sik- 
ker, ja  hvilken  tragedie  ville  det  i  så 
fald  ikke  være  for  hele  menneskehe- 
den, der  dermed  kun  var  født  til  at 
dø,  så  ville  Dantes  berømte  over- 
skrift på  porten  ved  indgangen  til 
Helvede  biive  frygtelig  aktuel,  thi 
der  Står:  „Her  Lades  Alt  Håb  Ude." 

Ja,  hvor  liflige  er  ikke  de  fodtrin,  der 
bringer  glædesbudskab.  Rom  10:15, 
og  hvor  stor  taknemlighed  fylder  ik- 
ke vore  hjerter  ved  at  tænke  på  de 
missionærer,  der  kom  med  dette 
glædesbudskab  til  vore  hjem,  og 
dermed  lærte  os  om  kirkens  første 
principper,  tro,  omvendelse  og  dåb 
og  hvor  glædes  vi  ikke  når  vi  i  tan- 
kerne går  tilbage  til  vores  egen  om- 
vendelse, hvor  den  første  spire  af 


tro  blev  prøvet  i  efterlevelse  af  vis- 
domsordet,  og  denne  tro  blev  styr- 
ket netop  i  denne  prøvelse,  ved  at 
vi  med  al  vor  evne  og  styrke  måtte 
bekæmpe  de  onde  drifter  bl.  a.  to- 
bak, spiritus,  kaffe  eet.  der  i  nogen 
grad  beherskede  os,  og  som  uaf- 
ladelig fristede  os  til  at  give  efter, 
måske  også  fordi  vi  følte  vores  fa- 
milies og  nære  venners  blik  hvile  på 
os,  hvis  vi  ikke  på  lige  fod  med  dem 
deltog  i  menneskers  almindelige 
omgangsformer.  Ja  det,  der  for  ver- 
den var  dårskab  udvalgte  Gud  for 
at  beskæmme  de  vise.  1.  Kor.  27.  Ja 
det,  som  mennesker  overfladisk  be- 
tragter som  vores  svaghed  er  ble- 
vet vor  største  styrke,  ved  at  vi  med 
iver  i  vores  afholdenhed  viser  ud- 
holdenhed. 

Må  jeg  her  erindre  en  lille,  men  for 
mig  betydningsfuld  oplevelse  umid- 
delbart før  jeg  blev  døbt  ind  i  kir- 
ken. Jeg  var  af  missionærerne  ble- 
vet opfordret  til  at  afholde  en  faste, 
vistnok  første  gang  jeg  prøvede 
dette  princip  i  praksis.  Desværre  for 
mig  dengang,  traf  det  sig  således, 
at  jeg  på  den  samme  dag  som  følge 
at  mit  arbejde,  skulle  lægge  gulv 
sammen  med  en  kollega  hos  en 
gårdejer.  Uheldigvis  for  mig  var 
denne  gårdejer  en  meget  venlig  og 
gæstfri  mand,  der  indbød  os  til  at 
spise  frokost  og  middag  sammen 
med  ham,  udover  dette  bød  han  og- 
så på  tobak,  kaffe  og  øl.  Jeg  måtte 
som  følge  af  fasten  afslå  hans  ven- 
lige tilbud  om  at  spise  sammen  med 
ham,  og  var  noget  forlegen  ved  at 
han  ikke  kunne  forstå,  hvorfor  jeg 
ikke  kunne  deltage  i  måltiderne,  til- 
med da  jeg  ikke  selv  havde  mad 
med.  Må  jeg  her  indskyde,  at  jeg 


var  meget  sulten  og  træt  som  følge 
af  fasten,  og  dertil  kom  at  jeg  endnu 
havde  stor  trang  til  tobak.  Disse 
venlige  mennesker  har  sikkert  al- 
drig kunnet  forstå,  hvad  der  i  virke- 
ligheden skete  den  dag. 
Når  jeg  tænker  tilbage  på  denne 
oplevelse,  føler  jeg  en  meget  stor 
taknemlighed  for  den  styrke,  som 
kun  evangeliets  sandhed  og  Hellig- 
åndens kraft  kan  give  os.  En  styrke 
til  at  kæmpe  for  sandheden  imod 
vildfarelsen.  Og  denne  sandhed  vil 
fylde  os  fuldkommen,  således  at  vi 
vil  få  visdom  til  at  afsløre  usand- 
heden, og  gennemskue  al  hykleri  og 
forstilelse  som  mere  end  nogensin- 
de før  omgiver  os  i  det  samfund  vi 
lever  i.  Satan  arbejder  hårdt  og  dyg- 
tigt imod  os,  der  har  Guds  segl  på 
vor  pande  for  at  ødelægge  Guds 
rige  her  på  jorden,  og  Guds  rige  er 
kirken  og  alle  de  mennesker,  som 
er  trofaste  og  holder  alle  pagterne. 

Må  jeg  slutte  med  at  citere  Joh.  1. 
brev  3:1  Se  hvor  stor  en  kærlighed 
Faderen  har  vist  os,  at  vi  må  kaldes 
Guds  børn;  og  vi  er  det.  Derfor  ken- 
der verden  ikke  os,  fordi  den  ikke 
har  kendt  ham. 

Lederne  af  Seminar  programmet 
har  bedt  danske  missionærer  om  at 
skrive  et  brev  til  Seminareleverne 
for  at  stimulere  ønsket  om  at  gå  på 
mission.  Vi  bringer  her  et  par  af  dis- 
se breve  for  at  endnu  flere  kan  have 
glæde  af  at  læse  dem. 
RED 

Sydtyskland,  Wendlingen 
den  24.3.1975 


Hej,  alle  seminar-elever  i 
„Go'e  Gamle  Danmark! 

En  hilsen  til  jer  alle;  -  I,  der  stude- 
rer evangeliet,  I,  der  er  trofaste  og 
elsker  Herren  og  hans  kirke. 
Jeg  har  nu  været  i  missionsmarken 
nøjagtig  8  måneder,  og  jeg  er  ble- 
vet velsignet  mere  i  de  8  mdr.  end 
i  min  hele  existens;  —  der  findes 
ikke  det  sted  hvor  man  bli'r  mere 
udviklet,  hvor  man  bli'r  udsat  for  så 
stærk  en  åndens  indflydelse,  —  som 
på  en  mission.  Det  er  utroligt  den 
forandring  der  sker  med  een;  man 
går,  som  fra  et  dunkelt  uklart  rum 
ind  i  et  stort  værelse  oplyst  af  so- 
lens varmende  stråler.  Man  lærer  en 
masse  nye  medlemmer  at  kende, 
kommer  til  at  arbejde  sammen  med 
en  anden  missionær,  knytter  livs- 
lange venskabsbånd  med  mange  af 
dem,  man  får  en  ønskværdig  viden 
om  evangeliet,  tilegner  sig  menne- 
skekundskab og  frem  for  alt,  får 
man  mulighed  for  at  belære  under- 
søgere og  hjælpe  dem  til  at  forstå 
og  acceptere  evangeliet  i  sit  fylde, 
give  lykkeligt  familieliv  og  inderlig 
fred  til  mange.  Det  er  en  af  de  stør- 
ste velsignelser  der  findes. 
Du  vil  komme  til  en  anden  landsdel; 
muligvis  et  andet  land,  andet  sprog, 
andre  skikke.  Jeg  elsker  min  mis- 
sion, og  mine  2  år  her  i  Tyskland;  — 
og  ville  ikke  for  nogen  pris  undvære 
den  udvikling,  de  vidunderlige  op- 
levelser jeg  får  her.  Så  afsæt  2  år 
af  dit  liv  til  koncentreret  arbejde  for 
Herren  og  hans  værk.  Forbered  dig 
til  „din  livs  største  udvikling!" 
Ældste  Dick  Greisen 
„Germany  Miinich  Mission" 
8000  Munchen  70 
Machtlfingerstraze  5 


En  missionær: 

Et  eller  andet  sted  mellem  en  teen- 
agers aktive  virken  og  en  rullestols 
fangenskab  findes  en  fremmed 
skabning,  der  kaldes  missionær. 
Missionærer  findes  i  mange  forskel- 
lige afskygninger:  Brødre  og  søstre 
af  forskellig  størrelse,  vægt  og  far- 
ve, dog  i  begyndelsen  altid  grønne. 

Af  nyomvendte  elskes  de,  af  unge 
piger  (unge  mænd)  tilbedes  de,  af 
hunde  hades  de,  af  regeringen  tå- 
les de,  af  de  fleste  mennesker  for- 
kastes de  og  af  himlen  beskyttes 
de. 

En  missionær  er  sandhed  med  en 
lomme  fuld  af  skrifter,  visdom  med 
ringe  kundskab  til  biblen,  tro  med 
69  øre  i  pungen  og  to  uger  til  næste 
check  kommer. 

En  missionær  er  en  blanding:  Han 
har  en  appetit  som  en  hest,  begej- 
string som  en  bordbombe,  tålmodig- 
hed som  Job,  udholdenhed  son  en 
repræsentant  og  mod  som  en  løve- 
tæmmer. 

Han  holder  af  breve  hjemmefra, 
middagsinvitationer,  konferencer, 
checks,  vidnesbyrdmøder,  missio- 
nærkammerater, ligegyldig  af  hvil- 
ken slags,  dåb  og  besøg  af  mis- 
sionspræsidenten. 
Han  bryder  sig  ikke  om:  At  gå  fra 
dør  til  dør  i  regnvejr,  damer,  som 
smækker  døren  i,  hatte,  trapper, 
forflyttelser,  hunde,  vægtere  og  et 
„dear  John"  brev. 
Ingen  vågner  så  tidligt  og  er  så  træt 
efter  kl.  22,30.  Ingen  kan  banke  så 
kraftigt  på  døren  skønt  hans  hånd 
røster,  ingen  kan  glæde  sig  sådan, 
når  en  eller  anden  ved  slutningen 
af  en  dag  uden  den  ringeste  succes, 
åbner  døren  og  siger:  „Kom  ind,  vi 
har  ventet  på  Dem.,, 
En  missionær  er  en  dårlig  taler  og 
behersker  kun  sjældent  det  sprog, 
han  netop  har  brug  for.  Når  han  be- 
hersker det,  taler  han  for  det  meste 
over  et  emne,  som  de  fleste  af  hans 
tilhører  ikke  bryder  sig  om,  og  dog 
vokser  grenen  ved  hans  arbejde. 
En  missionær  er  en  underlig  slags 
menneske:  Hans  kald  er  ingen  tryl- 
leformel på  lyksalighed  og  livsglæ- 


de og  ingen  garanti  for,  at  han  hol- 
der ud  til  enden. 

Han  får  hjemve,  taber  sin  tro  på 
menneskeheden,  men  når  han  har 
endt  sin  mission,  siger  han  i  sin 
hjemkomsttale:  „Min  tid  som  mis- 
sionær var  den  lykkeligste  i  mit  liv." 

Jeg  vil  gerne  bære  jer  mit  vidnes- 
byrd. Jeg  ved  Herren  lever,  og  at 
han  bekymrer  sig  meget  om  sine 
børn.  Jeg  er  meget  taknemmelig  for 
alt,  hvad  jeg  har  lært  på  de  to  mis- 
sioner jeg  har  fået  lov  at  være  på, 
den  første  en  almindelig  dør  til  dør 
mission  i  Danmark,  og  den  anden 
her  i  templet  i  Schweiz.  Jeg  ved 
Herren  velsigner  os  med  alle  de 
velsignelser,  vi  blot  er  i  stand  til  at 
bære,  og  at  han  ønsker,  at  enhver 
af  os  kommer  hjem  til  ham  igen. 
Mange  hilsener  her  fra  Schweiz. 

Solveig  Thrane  Rasmussen 


VELSIGNELSER 
Ålborg:  2.  marts  1975 

Jan  Ladehoff  og  Else  Nielsens  datter 
Maiken  Ladehoff  velsignet  af  br.  Preben 
Klitgård 


ORDINATIONER 
Skive:  16.  februar  1975 
Erling  Brian  Reuter  ordineret  til  ældste 
af  br.  Svend  Aage  Reuter 
Ålborg:  2.  marts  1975 
Henry  Hansen  ordineret  til  præst  af  br. 
John  Henriksen 
Lillebælt:  2.  marts  1975 
Jens  Christian  Wiese  ordineret  til  æld- 
ste af  br.  Knud  B.  Andersen 
Vilhelm  Hansen  ordineret  til  ældste  af 
Grant  R.  Ipsen 

Københavns  3.  ward:  24.  november  1974 
Thomas  Ringheim  ordineret  til  præst  af 
Jørgen  Ringheim 

Følgende  missionærer  er  ankommet  til 
Den  danske  Mission  den  14.  marts  1975 
Edward  Carl  Chlarson  fra  Hyrum,  Utah 
Rock  A.  Clonts  fra  Clifton,  Arizona 
Dallas  William  Jolley  Jr.  fra  Vegas,  Ne- 
vada 

Kenneth  Dean  Larsen  fra  Orem,  Utah 
Merritt  Glen  Miller  fra  Terreton,  Idaho 

Skandinaviske  emigranter  med 
håndkærrer  til  Utah 


To  måneders  sejlads  over  Atlanter- 
havet, hvor  tre  voksne  og  43  børn 
døde.  Tre  måneders  træls  fodtur  in- 
den ankomsten  til  Salt  Lake  City. 
Her  har  en  norsk  billedhugger  rejst 
et  monument  for  de  skandinaviske 
mormon-emigranter. 

AF  JØRGEN  W.  SCHMIDT, 
Lynge 

Skandinaviske  medlemmer  af  Jesu 
Kristi  Kirke  af  Sidste  Dages  Hellige 
spillede  en  vigtig  rolle  i  opbygnin- 
gen af  Utah  og  det  øvrige,  vestlige 
Amerika. 

Tiltrukket  til  Utah  af  deres  religiøse 
tro  og  ønsket  om  at  slutte  sig  til 
andre  af  samme  tro,  hjalp  de  skan- 
dinaviske mormoner  med  at  opbyg- 
ge mange  samfund. 
Det,  de  fandt  i  Vesten  var  meget 
forskelligt  fra  de  frodige  skove  og 
marker,  som  de  havde  efterladt  der- 
hjemme. Et  næsten  øde  område  om 
Utah  måtte  koloniseres  ved  hårdt 
arbejde,  ved  tro  og  bønner. 
Til  denne  kæmpemæssige  opgave 
bragte  skandinaverne  kun  deres 
kunnen.  De  var  smede,  tømrere, 
murere,  landmænd,  hjulmagere, 
buntmagere  og  møllere.  For  det  tid- 
lige pionérsamfund  gjaldt  det  om 
at  blive  selvforsynende,  og  det 
skyldtes  især  disse  jordens  opdyr- 
kere blandt  håndværkerne  at  dette 
lykkedes  i  så  udstrakt  grad,  som 
det  blev  tilfældet. 

Skandinavernes  emigration  til  Utah 
begyndte  tidligt  i  1850'erne  og  fort- 
sattes med  kun  lejlighedsvise  afbry- 
delser til  hen  i  1860'erne.  Det  an- 
slås, at  mere  end  21,000  skandina- 
vere  emigrerede  i  det  nittende  år- 
hundrede. 

Tiderne  var  ikke  lette  for  disse  tid- 
lige medlemmer  af  Mormonkirken. 
Mange  af  dem  måtte  vandre  mere 


end  2000  km  fra,  hvor  jernbanelinien 
holdt  op  midt  i  Amerika  og  ud  til 
Utah.  Håndkærre-kompagnier  var 
almindelige.  Det  var  en  særlig  måde 
at  bringe  folk  frem  på,  og  de  trak  og 
skubbede  en  håndkærre,  hvorpå  var 
ladet  alle  deres  jordiske  ejendele. 
Mange  døde  undervejs. 
De  vanskeligheder,  de  overvandt, 
kan  illustreres  af  et  typisk  kompa- 
gnis oplevelser.  Det  forlod  Køben- 
havn den  1.  april  1859. 
I  det  kompagni  var  der  355  menne- 
sker: 224  danskere,  113  svenskere 
og  18  nordmænd. 

De  rejste  med  damper  over  Vester- 
havet til  Grimsby  i  England.  Med 
jernbane  til  Liverpool,  hvor  de  gik 
ombord  i  skibet„William  Tapscott", 
der  også  medførte  andre  mormoner 
fra  England.  De  sejlede  mod  Ameri- 
ka den  11.  april  1859  med  ialt  726 
mennesker  ombord.  Det  blev  en  for- 
holdsvis behagelig  rejse  efter  ti- 
dens målestok,  kun  generet  af  de 
sædvanlige  angreb  af  søsyge. 

Efter  31  dages  forløb  ankom  de  til 
New  York.  Historikeren  bemærker, 
at  deres  helbred  var  usædvanlig 
godt:  Kun  en  enkelt  kvinde  døde. 
Hun  var  ældre  og  var  allerede  ble- 
vet syg,  før  hun  gik  ombord.  På  den 
anden  side  blev  der  født  2  ombord, 
og  19  par  blev  gift. 
Fra  New  York  rejste  de  med  dam- 
per op  ad  Hudson  River,  med  op  til 
St.  Joseph  i  Missouri,  og  påny  med 
damper  op  ad  Missourifloden  til  Flo- 
rence i  Nebraska,  hvor  de  skulle  for- 
synes med  udstyr  til  rejsen  over 
prærierne. 

Den  1.  juni  organiseredes  skandina- 
verne i  tre  kompagnier,  der  blev  le- 
det af  Hans  O.  Magleby,  Jens  Jen- 
sen og  Mathias  B.  Nillson,  og  de 
påbegyndte  rejsen  mod  Utah  den  9. 
juni.  Der  var  en  håndkærre  til  hver 
gruppe  på  fra  fire  til  seks  personer, 
og  det  var  tilladt  at  medbringe  9  kilo 
bagage.  Inden  de  tog  fra  deres 
skandinaviske  fædrelande,  havde  de 
de  fået  at  vide,  at  det  ville  koste 
hver  enkelt  voksen  at  krydse  præ- 
rien med  håndkærre  i  1859  omkring 
150  rigsdaler  eller  ca.  450  kr. 
De  ankom  til  Salt  Lake  City  de  4. 


september,  lidt  over  3  måneder  efter 
fodturens  begyndelse  og  5  måneder 
efter  afrejsen  fra  København.  Da  det 
blev  kendt  i  Utah-dalen,  at  det  skan- 
dinaviske kompagni  nærmede  sig, 
„drog  tusinder  af  indbyggere  fra 
byen  ud  for  at  møde  dem,  og  anført 
af  to  orkestre  marcherede  de  tapre 
vandrere  gennem  byens  gader,  der 
var  fyldt  med  mennesker".  Den 
danske  historiker  Andrew  Jenson 
skrev  herom,  at  mangen  en  glæde- 
ståre sås  rullende  med  ad  kinderne 
på  de  nyankomne  og  deres  venner, 
som  modtog  dem". 
Mindre  heldig  var  et  andet  kompa- 
gni, det  der  blev  kendt  som  „Frank- 
lin-gruppen" (opkaldt  efter  det  sejl- 
skib, de  rejste  med),  som  var  en  del 
af  den  store  emigration  i  1862,  hvor 
ikke  færre  end  1 .556  mennesker  for- 
lod Skandinavien  i  fire  forskellige 
kompagnier. 

Skibet  sejlede  fra  Hamburg  den  15. 
april  med  413  mormoner  ombord, 
næsten  alle  fra  Ålborg  og  Vendsys- 
sel. 

Deres  oplevelser  skildres  således  af 
en  af  de  ombordværende,  Jens  C. 
A.  Weibye: 

„Jeg  blev  udpeget  til  at  få  emigran- 
terne anbragt  i  deres  køjer  nede- 
nunder. Disse  køjer,  160  var  der  af 
dem,  var  så  brede,  at  3  personer  let 
kunne  finde  plads  i  dem,  side  om 
side.  Efter  at  bagagen  var  blevet 
bragt  ned,  fik  vi  vore  rationer  udle- 
veret. De  bestod  af  bøfkød,  flæsk, 
ærter,  —  bønner,  kartofler,  bygkorn, 
ris,  svedsker,  sirup,  eddike,  smør, 
rugbrød,  beskøjter  . . . 

Nogle  af  emigranterne  havde  mæs- 
linger med  hjemmefra,  og  disse 
spredte  sig  snart  over  hele  skibet, 
så  ikke  mindre  end  40  personer, 
mest  børn,  var  angrebne  på  en 
gang.  Desuden  led  de  fleste  emi- 
granter i  kortere  eller  længere  tid  af 
diarré,  hvilket  udmattede  os  meget. 
Vi  tabte  også  smagen  for  beskøjter- 
ne, men  omsider  lærte  vi  at  lægge 
dem  i  vand  eller  the  i  8  eller  12  ti- 
mer, hvorved  de  blev  bløde  som 
dansk  sigtebrød.  Til  de  syge  blev 
der  to  gange  om  dagen  kogt  enten 
havresuppe,    rissuppe    eller    sago- 

suppe,  og  næsten  hver  dag  blev  der 
bagt  pandekager  i  hundredevis  til 
de  syge  og  dem,  som  ikke  fandt  be- 
hag i  beskøjter  . . . 
Vi  holdt  rådsmøde  hver  aften,  og 
god  renlighed  vedligeholdtes.  Tre 
gange  om  ugen  vaskede  vi  dæk,  og 
to  gange  under  overfarten  blev  der 
røget  med  tjære. 

Vi  dansede  næsten  dagligt  på  dæk- 
ket til  musik  af  nogle  af  vore  brødre 
og  flere  af  skibets  besætning  . . . 
Vi  holdt  rådsmøde  hver  aften,  for- 
nøjeligt, når  fraregnes  den  sorg,  der 
nedtyngede  os  på  grund  af  de  man- 
ge, som  døde  af  mæslingerne.  Indtil 
dato  (27.  maj)  er  der  3  voksne  og  43 
børn  døde,  næsten  alle  af  mæslin- 
ger og  i  disse  dage  er  skulderkop- 
perne udbrudt  iblandt  os.  Flere  til- 
fælde har  allerede  vist  sig." 
„Franklin"  ankom  til  New  York  den 
29.  maj.  lait  var  48  døde  undervejs. 


Kompagniets  uheld  fortsatte  på  den 
anstrengende  rejse  over  sletterne. 
På  vej  fra  New  York  til  Florence  dø- 
de to  børn.  I  Florence  døde  11  af 
emigranterne,  og  en  ung  pige  døde 
på  sletterne,  hvorved  ialt  62  af  det 
oprindelige  kompagni  var  døde,  ef- 
ter at  de  havde  forladt  Hamburg. 
Efter  at  de  var  ankommet  til  Utah, 
blev  emigranterne  optaget  i  private 
hjem,  plejet  godt,  og  derpå,  ivrige 
efter  at  komme  videre,  fordelt  til  de 
forskellige  områder,  der  skulle  ko- 
loniseres. 

Endnu  i  dag  er  mange  byer  i  Utah 
stærkt  præget  af  skandinaviske  ef- 
terkommere af  de  første  emigranter. 
I  Salt  Lake  Citys  telefonbog  er  der 
flere  navne  som  Olsen,  Hansen,  Pe- 
tersen og  Jensen  og  Andersen  end 
alle  andre  med  undtagelse  af  Smith. 
I  1950  foretog  Mormonkirken  nogle 
undersøgelser  i  dets  menigheder  i 


Utah  for  at  finde  ud  af,  hvor  mange 
mormoner  i  staten  der  var  af  i  det 
mindste  delvis  skandinavisk  her- 
komst. Resultatet  var  forbløffende. 
Gennemsnitlig  44,8  procent,  men 
nogle  rapporterende  så  mange  som 
78  procent. 

På  Temple  Square  midt  i  Salt  Lake 
City  er  der  rejst  et  monument  over 
håndkærre-pionererne.  Rejst  til  min- 
de om  de  tusinder  af  emigranter, 
som  med  deres  fattige  kærrer  kom 
for  at  hjælpe  med  til  at  opbygge  og 
kolonisere  det  vestlige  USA,  fore- 
stiller det  en  beslutsom  mand,  der 
strider  sig  fremad  med  kærren.  Hu- 
struen er  ved  hans  side,  og  to  børn 
er  bagved.  Og  det  er  helt  passende, 
at  billedhuggeren  er  en  skandina- 
visk emigrant:  Den  norskfødte  Tor- 
leif Knaphus. 

